פארק היורה – דמויות

בסדרת המדע הבדיוני **[[פארק היורה (זיכיון)|פארק היורה]]** מאת מייקל קרייטון, הכוללת שני ספרים ושישה סרטים וכן כמה סדרות בת, המבוססים עליהם ישנם שלל רב של דמויות. חלק מהדמויות מצויות גם בספרים וגם בסרטים. דמויות שמופיעות מעבר לסרט השני, אינם מופיעות בספרים המקוריים אך עדיין חלק מרצף העלילה הנבנית של הסדרה.

## רשימת שחקנים
**הערות**:
*סימון של האות ד' פירושו שיש דמות מדובבת.
*סימון של האות מ' פירושו שהדמות מוזכרת בלבד.
*סימון של האות ק' פירושו שיש לדמות הופעת קמע.
*סימון של האות ת' פירושו שהדמות נמצאת בסרט בתמונה או תצוגה דומה.

## דמויות שמופיעות רק בספרים
### דמויות מ[[פארק היורה (ספר)|פארק היורה]]
#### ד"ר מרטי גוטיירז
מרטי גוטיירז הוא מדען אמריקאי הגר בקוסטה ריקה והוא הדמות היחידה המופיעה בשני הספרים ולא בסרטים. בספר הראשון הוא מתואר כחוקר לטאות החוקר נשיכות של לטאה מסתורית העומדת על רגליה האחוריות. הוא מניח שמדובר בלטאת בסיליסק שאינה תוקפנית אך כשמתברר שהלטאה ארסית הוא חושד בקיומה של לטאה אחרת, חדשה למדע. בהמשך הוא מוצא נבלת לטאת בפיו של שאגן והוא מחלץ אותה ממנו ושולח אותה למעבדה למחלות טרופות בניו יורק, לשם זיהויה ולא מודע לכך שמדובר בדינוזאור. הוא מופיע גם בסוף הספר בו הוא נראה עם אלן גרנט ושאר האנשים שחולצו מהפארק בעודם תקועים בקוסטה ריקה, כדי לא ליצור פאניקה מקיומו של הפארק.

הוא מופיע בספר השני בעודו עוזר לחברו ד"ר ריצ'רד לוין לחקור גופות של יצורים משונים שנמצאים בכמה איים לחופי קוסטה ריקה. ריצ'רד נע איתו למחקר של אחת הגופות אך השניים נהדפים בידי עובדים המשמידים את השלד של היצור. מרטי מודיע ללוין שאיש לא יודע מאין היצורים הגיעו, דבר המניע אותו לחקור את האיים. לאחר מכן הם נפרדים בשלום.

#### אד רג'יס
רג'יס הוא איש יחסי הציבור של פארק היורה אך המונד שולח אותו לשליחויות נוספות שאינו מבין בהם, כמו להטיס פצועים לבית חולים ביבשת ובהמשך הוא מצווה עליו לשמור על ילדיו במהלך הסיור. רג'יס מלווה את הקבוצה של גרנט ומשגיח על שני נכדי המונד אך כאשר מתחילה הסופה והחשמל כבה, הטירנוזאורוס יוצא מהגדרות. רג'יס לא מצליח לשלוט בעצמו ובורח הרחק מהמכונית בה נמצאים הילדים.

הוא נמלט לעבר כמה סלעים ומחכה שהטירנוזאורוס יעבור. הוא ניצל מהמתקפה הראשונה אך כאשר הוא חוזר הוא נתקל בטירנוזאורוס קטן יותר שמשתעשע בו ואז טורף אותו. רגלו הכרותה נמצאת בידי ג'נרו ומלדון שמחזירים אותה למרכז המבקרים.

רג'יס לא נראה בסרט, בו עורך הדין ג'נרו מחליף אותו בהתנהלותו והוא גם נטרף בצורה דומה.

### דמויות מ[[העולם האבוד (ספר)|העולם האבוד]]
#### ד"ר ריצ'רד לוין
ריצ'רד לוין הוא פלאונטולוג חכם בעל הון רב. חברו היחיד הוא ד"ר מרטי גוטיירז ושאר המדענים סולדים מאישיותו השחצנית והיומרנית, בעיקר איאן מלקולם. הוא מאמין שישנם דינוזאורים חיים בעולם אבוד, דבר שאיש מלבדו לא מאמין בו, אפילו לא מלקולם ששכח מאירועי הסרט הראשון אך בכל זאת מתלהב מהאפשרות שהם קיימים. לוין הנוסע במהירות גבוהה מדי נענש בקנס ובחיוב להרצות לתלמידים צעירים לימודי מדעים. בבית הספר הוא חונך שני תלמידים המתקרבים אליו: קלי קורטיז וארבי בנטון.

בלי להגיד לאנשים הוא מחליט לנסוע לאי איסלה סורנה לצד דייג מקומי אך שם הוא נתקע בעוד הדייג שליווה אותו, דייגו, נטרף בידי קרנוטאורוס. קבוצה הכוללת את מלקולם ואת דוק תורן מגיעים לחלץ אותו בעודו חוקר את חיי הדינוזאורים באי מבלי להתרגש מדי. הוא ננשך בידי כמה פרוקומפסוגנתוסים אך לא נפצע ומצליח להימלט לבסוף עם שאר הצוות בסירה חזרה.

הוא לא מופיע בסרט ומאפייניו מוחלפים בדמותה של שרה הרדינג.

#### פרופ' דוק ת'ורן
ג'ק (דוק) ת'ורן הוא פרופסור להנדסה שעזב את האקדמיה כדי לייצר ציודי מחקר ובעיקר רכבי שטח וכלי נשק. ריצ'רד לוין מבקש מחברתו לבנות לו ציוד בשביל הגעה לאי הדינוזאורים והוא בונה עבורו קרוואן גדול, זוג אופנועים וציוד נוסף.

ואולם לוין לא מגיע לקחת את הציוד ובמקום מתברר שהוא נסע לבדו לאי וצריך משלחת חילוץ. ת'ורן מגיע יחד עם עוזרו אדי קאר ומלקולם לאי והם מוצאים ומחלצים את לוין. ת'ורן מטפל בשרה ובאיאן לאחר מתקפת טירנוזאורוסים והם מצליחים לבסוף להימלט מהאי.

בסרטים הוא לא מופיע וחלק ממאפייניו מוחלפים בדמות אדי קאר ורונלד טמבו.

#### ר. בי. ארבי בנטון
ארבי בנטון הוא ילד צעיר הלומד עם קלי קורטיז והוא צעיר ממנה בשנתיים. הוא אפרו-אמריקאי נמוך המרכיב משקפיים ושני הוריו רופאים. הוא ביישן אך חכם מאוד ואשף מחשבים העוזר לקלי להתחמק לתוך הקרוואן בלי ששאר האנשים יגלו, לאחר שקיבלו סירוב להצטרף. הם יוצאים החוצה רק כששאר הקבוצה הגיעו לאי.

ארבי שומר על הקבוצה במחשבים מדינוזאורים שמתקרבים אך כשחבורת רפטורים תוקפת אותם הם עולים למגדל שמירה. המגדל לא מגונן עליהם וארבי המבוהל נמלט לתוך כלוב פנימי במגדל ונועל אותו. הרפטורים מצליחים לגלגל את הכלוב החוצה מהמגדל, נושכים אותו וגוררים אותו לעבר השטח שלהם אך לוין ות'ורן מצליחים לחלץ אותו. בסוף הספר הוא נמלט בסירה חזרה.

#### ד"ר הווארד קינג
הווארד הוא עוזרו של לוויס דודג'סון בחברת "ביוסין" שהועסק על ידיו לאחר כישלונו במחקר על קרישת דם. דודג'סון שולח אותו לחפש את מלקולם וחבריו ולהוביל אותו לאי בשביל לגנוב ביצי דינוזאורים, אם כי הוא חשדן ואחראי יותר מדודג'סון למעשיהם. הם מצליחים לגנוב ביצי מאיזאורים אך כשהם מגיעים לקן של טירנוזאורוסים ולוקחים את אחת מביציהם הללו רודפים אחריהם וחובטים במכוניתם. קינג מופרד מדודג'סון שנופל חסר הכרה והוא מחליט לברוח לבדו מהאי לעבר סירה שממתינה להם.

הוא נוסע בג'יפ לעברה אך נתקל בקבוצת פכיצפלוזאורוסים הנוגחים והורסים את הג'יפ. קינג בורח ונאלץ לנוע בג'ונגל של האי אך מאותר בידי להקת רפטורים. הוא מנסה לברוח אך נתפס ונטרף וחטיפו נאכל גם בידי רפטורים.

מותו של קינג מזכיר את מותו של אודסקי מהסרט השלישי בידי רפטורים.

#### פרופ' ג'ורג' בייזלטון
בייזלטון הוא פרופסור לביולוגיה מחברת "ביוסין" החובר לדודג'סון ולהווארד קינג במסע לאי למען גנבת ביצי דינוזאורים. הם מצליחים לגנוב ביצי מאיזאורים בעזרת מכשיר רועש מאוד וממשיכים לעבר קן טירנוזאורוסים. הם מנסים להרתיע את ההורים שוב עם הרעש ומצליחים חלקית. אך כאשר בייזלטון מגיע לקן עם הביצים ההורים חוזרים ושואגים.

לדבריו הטירנוזאורוס לא היה יכול לראות את הטרף אם הוא לא זז בדומה לקרפדה, והוא חושב שעמידה במקום תמנע מההורים לראות אותו. אך הוא טועה ואחד הטירנוזאורוסים נושך את רגלו והוא צורח ובורח אך נתפס במהירות ונטרף, בעוד חבריו בורחים מהאזור.

דמותו לא מופיעה בסרט אך חלק ממאפייניו מוחלפים בדמות ד"ר רוברט ברוק המצטרף לחברת הציידים של לודלו שגם הוא איננו בקיא מספיק בדינוזאורים וגם נטרף בידי טירנוזאורוס.

#### דייגו
דייגו הוא דייג קוסטה ריקני שהוביל והדריך את לוין באי איסלה סורנה. בתור נער הוא הגיע כמה פעמים לאי אך מעולם לא ראה שם דינוזאורים והוא מתווכח עם לוין על קיומם בעודו חושב שמדובר בציפורים בלבד. הוא מתעלם מהוראות הבטיחות של לוין כמו הימנעות מעישון. בעוד הוא וד"ר לוין מרותקים למאוסזאורוס ההולך לעברם הם מופתעים מזוג קרנוטאורוסים המתמזגים בסביבה. אחד מהם חוטף אותו לעבר השיחים ושם טורף אותו ולוין מאבד את תיקו אך ניצל.

הוא לא מופיע בסרטים אך התנהגותו חסרת האחריות מגולמת בדמותם של קרטר מהסרט השני ושל אנריקה מהסרט השלישי וכולם נהרגים לבסוף.

#### אד ג'יימס
ג'יימס הוא מרגל מזוקן שנשלח בידי דודג'סון לרגל אחרי השורדים של אירועי הסרט הראשון בתמורה לתשלום. הוא מרגל בסתר אחרי לוין ומגלה שהוא מתכונן לנסוע לאי איסלה סורנה. עם זאת לוין חושד בו ושולח את זוג התלמידים שלו למשימות בשביל להערים עליו. הוא לא מופיע עוד ולא נוסע עם דודג'סון ואנשיו לאי.

## דמויות המופיעות בסרטים/סדרות
### דמויות מ[[פארק היורה (סרט)|פארק היורה]]
#### ד"ר ג'ון אלפרד האמונד ([[ריצ'רד אטנבורו]])
[ממוזער|[ריצ'רד אטנבורו. שיחק את ג'ון האמונד, היזם של "פארק היורה", לאורך שני הסרטים הראשונים.]]
האמונד הוא יזם עשיר בריטי-אמריקאי אשר הקים מספר פארקי שעשועים ברחבי העולם וייסד את חברת "אינגן" ואת "פארק היורה" - פארק שעשועים גדול הממוקם באי הבדיוני "איסלה נובלר" שממערב לקוסטה ריקה. אי חבוי זה שימש להאמונד וצוותו למחקר ופיתוח של דינוזאורים, אותם הוא הוציא מיתושים שנכלאו בענבר שהתקשה והכיל פיסות של ה-DNA שלהם.

לאחר עשרות שנות מחקר, האמונד מחליט לפתוח את הפארק אשר מכיל דינוזאורים בוגרים ומרשימים לקהל הרחב. לאחר שעובד באינגן, עליה אחראי האמונד, נטרף מולוצירפטור ומשפחתו תבעה את החברה, פתיחת הפארק עומדת בספק. לשם כך מחויב האמונד בידי משקיעי הפארק להביא צוות של מומחים שיבדוק את טיב האתרים בפארק. לצוותו הוא מזמין את הפלאונטולוגים ד"ר אלן גרנט וד"ר אלי סאטלר ואת המתמטיקאי הכאוסי ד"ר איאן מלקולם לסיור בפארק בליווי של עו"ד דונלד ג'נרו ושל שני נכדיו: לקס וטים מרפי. שלושת המדענים מנבאים לו ביום הגעתם שהפארק שלו לא נשלט על ידיו ושעלולות להתרחש סכנות על האי, אך הוא לא מקשיב להם. עם זאת בניגוד לספר הוא איננו מזלזל בחייהם אך מתרכז מאוד בהצלחתו הכלכלית, לדבריו אחרי שהוא "לא חסך בהוצאות" על הפארק.

ביום הסיור הראשון, לאחר שהקבוצה מתקרבת למכלאת הטירנוזאורוס, עובד המחשבים דניס נידרי מחליט לחבל בחשמל של הפארק וגורר את הדינוזאורים לצאת מכלובם ולהשתולל. האמונד עצמו נמצא במרכז הבטוח ואינו נפגע, אך מבין שקיומו של הפארק שלו עתיד להיסגר ומקווה שנכדיו ואלן יחזרו לעבר מרכז המבקרים מהפארק. בסוף הסרט הוא מסיע את כולם לעבר מסוק שהגיע ומקבל את התרעומת של אלן גרנט עליו בהבנה שהפארק שלו נסגר.

האמונד מופיע גם בסרט השני, בו חבריו ל"חברת אינג'ן" מחליטים לפטר אותו ולמנות במקומו את אחיינו, פיטר לודלו, בגלל אירועי הפארק ובשל התקרית של קייטי באומן. בשלב זה הוא מפוקח יותר והוא מזמין את ד"ר מלקולם ואת חברתו ד"ר שרה הרדינג למחקר של חיי דינוזאורים באי נוסף לצד האי הראשון - האי "איסלא סורנה", בו חיים דינוזאורים בצורה טבעית ללא גדרות. ואולם החברה של לודלו העדיפה להוביל את הפארק האקולוגי לעבר גן חיות על היבשת. האמונד שלמד את הלקח מאירועי הסרט הראשון, מנסה לעצור אותו באמצעות מחקר וצילום של חיי הדינוזאורים בטבע ויצירת לחץ ציבורי על החברה. בסוף הסרט, לאחר שהניסיון לצוד את הדינוזאורים נכשל למעט זוג טירנוזאורוסים שנמלטו וטריפתו של לודלו בידיהם, האמונד חוזר לראשות החברה ואז מופיע בטלוויזיה וקורא לשמור על הדינוזאורים מבודדים על האי.

לאחר אירועי הסרט השני האמונד נפטר מסיבות טבעיות. הוא אינו מופיע בסרט השלישי, בו הוא כבר נפטר, אך מוזכר בנאום של ד"ר גרנט.

בנו של מחליפו, סיימון מאסראני, מחליט לפתוח הפארק המצוי על האי הראשון, בטענה שזו היא צוואתו של האמונד, דבר המתרחש בעלילות הסרט הרביעי. הפארק החדש מצליח בהרבה ופתוח למבקרים, ובו גם פסל גדול בדמותו של האמונד, אך הוא נסגר במהירות ובעליו נהרג בעקבות דינוזאור היברידי מהונדס גנטית שיצא מכלל שליטה, דבר שגורר את סגירתה כליל של חברת אינג'ן.

בסרט החמישי מתברר שלהאמונד היה חבר ילדות בשם בנג'מין לוקווד שחלם איתו על שיבוט דינוזאורים. ואולם הם נפרדו בשל רצונו של לוקווד לשבט את בתו מייזי שנהרגה, דבר שהאמונד התנגד לו. למרות זאת לוקווד כיבד איתו ועשה את השיבוט רק לאחר מותו. כמו כן הוא תלה ציור שמן בדיוקנו של האמונד באחוזתו בקליפורניה.

**בספר**: האמונד הוא אנטוגניסט נכלולי העסוק רק בהצלחתו הכלכלית, מבלי לחשוב על טיב האנשים. הוא מזלזל בסכנות שיצרו מפעליו ומסרב לסגור את הפארק גם כשאין ברירה וגם כששני נכדיו נמצאים בחוץ. במיוחד הוא מתעב אל מלקולם שמנבא לו את הכאוס. לבסוף מתברר שהוא שלח את נכדיו רק כדי למנוע מעו"ד ג'נרו לפגוע בפארק, דבר שלא מצליח. לקראת סוף הסרט בעוד רוב האנשים כלואים באכסניה הוא מחליט שאירועי החירום פסקו והוא יכול לשוב לבונגלו שלו, אך הוא מופתע מטירנוזאורוס צעיר שעוד לא נתפס. הוא בורח אך מועד במורד גבעה ושובר את קרסולו. הוא מאבד את ההכרה וכשמתעורר הוא צולע חזרה אך נטרף בדרך בידי להקת פרוקומפסוגנתוסים ארסיים.

בסדרה יאז מתארת את מותו הספרותי של האמונד, כשקרסולו נשבר והוא נטרף בידי קומפסוגנתוסים במרכז המבקרים (כשבספר היו אלה פרוקומפסוגנתוסים).

#### ד"ר אלן גרנט ([[סם ניל]])

[ממוזער|[סם ניל. שיחק את ד"ר אלן גרנט בסרט הראשון, השלישי והשישי.]]
אלן גרנט הוא פלאונטולוג, חוקר דינוזאורים בעל שם עולמי הנוהג לחקור מאובנים ברחבי מונטנה, בעיקר של רפטורים (בספר הוא חוקר בעיקר מאובני מאיזאורים), לצד חברתו ד"ר אלי סאטלר. הוא מוצג כאיש סקפטי שאיננו מחבב ילדים (בשונה מדמותו בספר הראשון) אך לאחר שהאמונד מזמין אותו ואת אלי לפארק היורה, הוא מגלה שהוא ייאלץ לחלוק את המסע באי עם שני נכדיו: לקס וטים מרפי. אלן מחליט לנסוע במכונית ששניהם לא נמצאים בה, על אף שאלי מנסה לשכנע אותו "לרדת מהעץ". לאחר שהטירנוזאורוס יוצא מכלובו ומתקרב לעבר הילדים, אלן נאלץ להסיח את דעתו ואז מתקרב למכונית. הטירנוזאורוס מגיע אל המכונית וגורר את אלן והילדים אל שולי המבנה, שם הם מתחילים ליפול. אלן יורד עם לקס למטה וטים התקוע במכונית נופל איתה אל ענף גבוה. אלן חוזר להביא אותו ויחד הם ישנים על הגזע בלילה. בבוקר הם ממשיכים לנוע לכיוון מרכז המבקרים אך כשהם מגיעים ומתאחדים עם אלי הם מותקפים בידי רפטורים. הם נמלטים אליהם לחדר בקרה ואחר כך עולים על מוצגים שלדי דינוזאורים אך נופלים. ואולם רגע לפני שהם נטרפים מגיע הטירנוזאורוס וטורף את הרפטורים ומספק לחבורה זמן מספיק לברוח החוצה לעבר הרכב של האמונד. כאשר הם מגיעים גרנט אומר להאמונד שהוא מחליט לא לתמוך בפארק שלו והאמונד משיב לו שהוא הבין את זה לבד.

אלן מופיע גם בסרט השלישי, בו מתברר שאלי עזבה אותו והתחתנה עם גבר אחר בשם מארק ואף ילדה 2 ילדים איתו, על אף שתמיד יש לה מקום לאלן בלב. הוא מקבל הפרעת דחק פוסט-טראומטית מאירועי הסרט הראשון ומודיע שלעולם לא יתקרב לאי הזה, אך עדיין ממשיך לחקור את מאובני הרפטורים בעזרתו של מתמחה צעיר, בילי ברנן. לאחר פגישה שנערכת לו בידי בני הזוג העשירים פול ואמנדה קירבי, הם מחליטים לעזור לו לממן מחקר יקר בתמורה להדרכה בטיסתם מעל האי. תחילה הוא מחליט לוותר אך לאחר שבני הזוג מעלים את הסכום הוא מחליט שהוא ימריא איתם, בתנאי שלא ינחתו על האי.

אך בני הזוג לא מקשיבים לו ונוחתים על האי, תוך שעוזרם קופר גורם לאלן לאבד את הכרתו ולנחות על האי השני, בו אלן כלל לא היה. המטוס שלהם מתרסק בגלל מתקפה של ספינוזאורוס והחבורה נאלצת לברוח. בהמשך הם מגיעים למעבדה ובה מתחבאים מפניהם רפטורים המתקשרים ביניהם בדיוק כפי שגרנט הניח. הם כמעט טורפים אותו, אך הילד אריק קירבי, בנם של בני הזוג קירבי שהגיעו לחפש אותו, מציל אותו מהם. לבסוף החבורה מותקפת ליד הנהר מהספינוזאורוס ואלן מתקשר לחברתו אלי אך שיחתם נקטעת מהר. שיחה זו הצילה את חייהם מאחר שבהמשך נשלח צוות הגנה שלם להחזיר אותם הביתה.

בין שני הסרטים מתברר שאלן פרסם ספר נוסף לספר שהוציא לפני ביקורו הראשון באי. הספר השני נכתב בצורה הרבה פחות אוהדת לדינוזאורים. גרנט מוזכר גם בסדרה מחנה הקרטיקון, כאשר דריוס ואביו עוקבים אחר פרסומיו החדשים.

אלן חוזר בסרט השישי, כשהוא מוצג בחפירות בעוד אלי סאטלר מבקרת אותו ומזמינה אותו לחשוף את מזימות "ביוסין" בשליטה על אספקת המזון העולמית בידי שיבוט ארבה פרהיסטורי תוקפני. גרנט מסכים ויחדיו הם נוסעים ל"עמק ביוסין" ושם מבקרים את מלקולם, המרצה במבנה ועוזר להם להסתנן למעבדות הסגורות. הם מצליחים לחשוף מספר דגימות מהתבואה המיובאת ומותקפים בידי הארבה. הם מצליחים לברוח ושם נתקלים במייזי, הנמלטת כמותם. יחדיו הם עולים על רכבת החוצה מהעמק, אך דודג'סון מכבה את החשמל והם יוצאים החוצה לפארק, שם הם מותקפים בידי דימטרודון אך ניצלים בידי מלקולם. בבריחתם הם נתקלים באוון ואנשיו, עוזרים לו לכלוא את הרפטורית "בטא" ויחדיו מוקתפים בידי גיגאנוטוזאורוס אך מצליחים להימלט ממנו וטסים במסוק הביתה. אלן מצליח לברוח מהאי, מתאחד שוב עם אלי (שהתגרשה מבעלה) ומעיד נגד "ביוסין".

דמותו של ד"ר גרנט מבוססת על היועץ המדעי של סרטי הסדרה - ד"ר ג'ק הורנר או על החוקר ד"ר פיליפ ג' קורי (Philip J. Currie).

#### ד"ר אלי סאטלר ([[לורה דרן]])

[ממוזער|[לורה דרן. שיחקה את ד"ר אלי סאטלר בסרט הראשון, השלישי והשישי.]]
אלי סאטלר היא פלאונטולוגית העובדת לצד חברה ד"ר אלן גרנט במחקר מאובני רפטורים במונטנה. לעומת חברה היא אוהבת ילדים ומנסה לעודד את אלן להתחתן ולהביא ילד במשותף, ללא הצלחה (בספר היא כלל לא ידידתו של אלן ומקבלת תפקיד שולי יותר).

לאחר ההגעה של הצוות לפארק והתחלת הסיור, היא נעצרת לבחון טריצרטופס חולה (בספר זה היה סטגוזאורוס) ומתעכבת לבדיקה של צמח רעיל שנמצא במתחם ולנסות לעזור בריפוי הטריצרטופס. התעכבותה מצילה אותה מהתמודדות שאר הצוות עם הטירנוזאורוס והיא חוזרת למרכז המבקרים עם ד"ר הרדינג. לאחר שהצוות מתעכב היא נוסעת יחד עם רוברט מולדון להציל את הניצולים אך הם מאתרים רק את מלקולם. לאחר שהיא חוזרת לפארק היא מחליטה לנסות לחדש את תחנת החשמל, לאחר שארנולד ריי לא חוזר. היא נכנסת בגיבויו של מולדון שנטרף בידי רפטורים ומצליחה לחדש את החשמל, אך נאלצת לברוח מרפטורים שברחו פנימה וטרפו את ארנולד. לבסוף היא מצליחה לברוח, להתאחד עם אלן והילדים ולבסוף נמלטת עם כולם לרכבו של האמונד, עקב מתקפה של הטירנוזאורוס נגד הרפטורים שרדפו אותם.

אלי מופיעה גם בסרט השלישי, הפעם כאשר היא נשואה למארק דגלר, עובד במשרד החוץ האמריקאי, ולה שני ילדים. על אף שלא התחתנה איתו היא עדיין בקשר טוב עם ד"ר אלן גרנט. היא אינה מופיעה כמעט בסרט אך כאשר אלן מצליח להתקשר אל בנה הקטן, אשר מעביר את השיחה אליה, היא שולחת אל האי (בעזרת הקשרים של בעלה) משלחת הצלה של צבא ארצות הברית. היא לא מופיעה יותר בסרט אך בסוף אלן נשמע מודה לה.

היא מוזכרת בסדרה מחנה הקרטיקון, כשדריוס מחפש הרצאות חדשות שלה באינטרנט של ברוקלין.

אלי חוזרת בסרט השישי, כשהיא מגיעה לביקור בטקסס לאחר תקיפת ארבה פרהיסטורי מסתורי המעלה חשד שקשור ל"ביוסין". היא מגיעה לבקר את אלן, חברה לשעבר ומזמינה אותו לחשוף את מזימות "ביוסין" בשליטה על אספקת המזון העולמית והוא מסכים. יחדיו הם נוסעים ל"עמק ביוסין" ושם מבקרים את מלקולם, המרצה במבנה ועוזר להם להסתנן למעבדות הסגורות. הם מצליחים לחשוף מספר דגימות מהתבואה המיובאת ומותקפים בידי הארבה. הם מצליחים לברוח ושם נתקלים במייזי, הנמלטת כמותם (כאשר אלי מכירה גם את אמה שרלוט ומיידעת אותה על כך). יחדיו הם עולים על רכבת החוצה מהעמק, אך דודג'סון מכבה את החשמל והם יוצאים החוצה לפארק, שם הם מותקפים בידי דימטרודון אך ניצלים בידי מלקולם. בבריחתם הם נתקלים באוון ואנשיו ומותקפים בידי גיגאנוטוזאורוס אך מצליחים להימלט ממנו וטסים במסוק הביתה. אלן מצליח לברוח מהאי, מתאחד שוב עם אלי (שהתגרשה מבעלה) ומעיד נגד "ביוסין".

#### ד"ר איאן מלקולם ([[ג'ף גולדבלום]])

[ממוזער|[ג'ף גולדבלום. שיחק את ד"ר איאן מלקולם בסרט הראשון, השני, החמישי והשישי.]]
מלקולם הוא מתמטיקאי המומחה בתורת הכאוס. דמותו מבוססת על המתמטיקאי איואר אקילנד וההיסטוריון ג'יימס גלייק, ובגדיו השחורים מזכירים את בגדי החוקר הגרמני היינץ אוטו פייטגין.

בסרט הראשון הוא מופיע על המסוק כמומחה שהובא בידי עו"ד ג'נרו. הוא מוצג כחוקר לבוש שחור ושחצני אך לאחר הנחיתה מנבא שחורות להאמונד על הפארק שאיננו נמצא בשליטה, בהתאם לתורת הכאוס בה הוא מתמחה. לאורך הסרט הוא מגלה כמה הוא צודק, דבר המובלט באמירתו ש"הוא שונא להיות צודק כל הזמן".

בזמן המתקפה של הטירנוזאורוס על הצוות, מלקולם מנסה להסיח את דעתו מהרכב של הילדים בעזרת מקל-אור, אך במקום לזרוק את המקל ולקפוא הוא בורח וכמעט נתפס בידיו. למזלו הוא נחבט בקיר השירותים שנהרסים והטירנוזאורוס טורף במקומו את עורך הדין ג'נרו ועוזב, משאיר את מלקולם פצוע קשה אך מצליח לקשור לרגל חוסם עורקים. לאחר שרכב החילוץ של אלי ומולדון מגיעים הם מאתרים אותו ומעלים אותו בזמן לפני שהטירנוזאורוס רודף אחריהם. לאחר שהם מגיעים למרכז המבקרים מלקולם שוכב ומקבל מורפיום ובהמשך עוזר לחבורה להפעיל את המתגים. הוא נמלט מהאי עם שאר החבורה בסוף הסרט.

בסרט השני הוא משמש בתור הגיבור הראשי ונראה יותר מפוקח ופחות יהיר וחייכן, כאשר הוא מוזמן לביתו של האמונד המפוטר ומתבקש לנסוע לאי "איסלא סורנה" כדי לתעד את חיי הדינוזאורים ולמנוע מסע ציד להבאת הדינוזאורים לגן חיות על היבשת. הוא מתנגד אך מתברר לו שחברתו, ד"ר שרה הרדינג כבר הגיעה לאי והוא נוסע לשדל אותה לחזור. לנסיעה עם צוותו יוצאת מבלי ידיעתו בתו מאשה כהת-עור, קלי קורטיס-מלקולם והוא מגלה זאת רק בהגעתם לאי. בנוסף על כך החבורה מגלה ש"חברת אינגן" בבעלות פיטר לודלו מנהלת מסע של ציד לדינוזאורים במטרה להביאם לגן חיות בקליפורניה. מלקולם שמנסה למנוע את האסון מהסרט הראשון וצוותו מחבלים בתוכניותם ומשחררים כמה דינוזאורים שתפסו, מבלי ידיעתם על נוכחותם באי, ואלו הורסים את ציודם ואמצעי הקשר שלהם. לאחר שזוג טירנוזאורים כמעט מפילים את אואן, שרה וניק ואן אוון מצוק, הם מקבלים עזרה מרונלד טמבו והחבורה מתאחדת כדי לשרוד. לאחר שהם מגיעים למרכז תקשורת באמצע האי הם מצליחים להימלט ליבשת. טמבו מצליח להרדים זכר טירנוזאורוס ולודלו מחליט להסיע אותו ואת צאצאו ליבשת בספינה לצורך פתיחת גן החיות בקליפורניה. ואולם כשהספינה הגיע היא לא עצרה ברציפים ולאחר עצירתה התברר שכל הצוות נטרף, בעוד הטירנוזאורוס נמצא בבטן הספינה. לאחר ששומר לא זהיר פותח את הדלת, הטירנוזאורוס בורח ומתחיל ליצור מהומה ברחבי סן דייגו בחיפוש צאצאו. מלקולם ושרה הרדינג מאתרים את הגור ומושכים את המבוגר אחריו לעבר תא הסיפון ואז קופצים מהר למים. לודלו שעוקב אחריהם בניסיון לעצור אותם, נתפס ונטרף בידי הטירנוזאורוסים בבטן הספינה. לאחר שהטירנוזאורוסים עלו לספינה שרה ירתה בהם חץ הרדמה והם הובלו חזרה לאי שלהם.

בסרט השלישי מלקולם לא מופיע אך הוא מוזכר בשיחה של אלן גרנט עם אריק על ספר שחיבר. בעולם היורה נראה ספר נוסף בידיה של זארה ינג ואחד נוסף לצד השולחן של לאוורי קרותרס.

מלקולם מופיע בהופעת קמע בסרט החמישי, בו הוא מוזמן לחוות דעה בסנאט האמריקאי וטוען שעדיף לתת לדינוזאורים להיכחד, דבר שמשכנע את הסנאט לא להגיש עזרה אך לא מונע מהדינוזאורים לברוח ליבשת בסוף הסרט, עקב הברחתם לאחוזתו של לוקווד ובריחתם בהמשך. לאחר מקרה זה מלקולם מופיע בסנאט שוב ואומר שעכשיו האדם יצטרף ללמוד לחיות לצד הדינוזאורים שהינדס.

מלקולם חוזר בסרט השישי, כשהוא מרצה כעובד בכיר בארגון "ביוסין", אף שלמעשה הוא משתף פעולה עם ראמזי קול נגד דודג'סון ותוכניתו. הוא פוגש את אלן ואלי המגיעים לחשוף את הדגימות של "ביוסין" ומלקולם נותן להם מפתח (תוך שיחה ברעש רקע של מכונת קפה). עם זאת דודג'סון מגלה את תוכניתו, מנתק את החשמל מהרכבת של אלן ואלי בדרכם החוצה ובהמשך מפטר אותו תוך לגלוג על יחסו לעולם. מלקולם בורח בג'יפ ומציל בזמן את אלן, אלי ומייזי מדימטרודון. בבריחתם הם נתקלים באוון ואנשיו (שמוצאים אותם לכודים בתוך ג'יפ הפוך) ומותקפים בידי גיגאנוטוזאורוס. מלקולם מצליח להסיח אותו עם לפיד בוער ובהמשך נמלטים ממנו וטסים במסוק הביתה.

**בספר הראשון**: מלקולם מוצג שנפצע קשה ונאלץ לקבל כמויות של מורפיום אך לבסוף מת. ואולם בספר השני מתברר שזו הייתה מחשבה מוקדמת מדי והוא שרד אך צולע ומשתמש במקל הליכה.

**בספר השני**: הוא נפגש עם החוקר ריצ'רד לוין ולא עם המונד שמת כבר ואיתו הוגה רעיון לגלות אי ובו דינוזאורים (לאחר איבוד זכרונו בעודו חסר הכרה). הוא גם נוסע לעזור לד"ר לוין שנתקע לבד באי ולא לחברתו שרה, אף שהיא מגיעה בהמשך.

#### אלקסה (לקס) מרפי ([[אריאנה ריצ'רדס]])
לקס היא נכדתו של ג'ון האמונד ואחותו הגדולה של טים, המתלווים לסיור בפארק, עקב גירושי הוריהם. היא מתוארת כשתקנית, צמחונית ובוגרת יותר מאחיה ובהמשך מתברר שהיא גם מומחית בתוכנות מחשבים. לקס נתקעת עם אחיה בתוך הרכב ומותקפת בידי הטירנוזאורוס. הוא מוסח משניהם אך חוזר ומפיל את הרכב בעוד שלקס ואלן יורדים מהקירות התלולים ובורחים מהרכב, בעוד היא נכנסת לפאניקה על כך שעו"ד ג'נרו ברח. לאחר שאחיה יורד גם, הם הולכים לישון על ענף ובבוקר היא מופתעת מברכיוזאורוס שאוכל לידה. לקס נבהלת אך בהמשך נרגעת ואף מנסה ללטף אותו, דבר שגורם לו להתעטש עליה. הם חוזרים למרכז המבקרים אך מופרדים מאלן ונאלצים לברוח מרפטורים לתוך מטבח. הם נחלצים ומתאחדים עם אלן ואלי אך מסתגרים בחדר בקרה. לקס מצליחה לסגור דלת ממוחשבת בעזרת תוכנה, אך הרפטורים מצליחים להיכנס. לבסוף הם נמלטים לעבר רכבו של סבם למסוק חזרה ליבשת.

לקס נראית עם אחיה בהופעת קמע בסרט הבא בביקורם אצל סבם ופגישתם את מלקולם בעודם מבוגרים יותר.

**בספר**: לקס מוצגת כאחותו הקטנה של טים אך היא בעלת התנהגות גברית, משחקת בייסבול והיא מוצגת כאגואיסטית, שאננה ויהירה בדומה לסבה ומכניסה לסכנה את הצוות. היא גם לא מבינה במחשבים, דבר שניתן לאחיה. למרות זאת היא שורדת יחד עם אחיה. היא לא מופיעה בספר השני אך מצוין שהיא לומדת בקולג'.

#### טימותי (טים) מרפי ([[ג'וזף מאזלו]])
טים הוא נכדו של ג'ון האמונד ואחיה הקטן של לקס, המתלווים לסיור בפארק, עקב גירושי הוריהם. הוא מוצג כילד מוחצן ודברן המתעניין בדינוזאורים ומתרגש מאוד מהביקור בפארק וגם מההימצאות לצד ד"ר אלן גרנט המוכר לו מספריו, אך אלן לא מתרגש בחזרה. לאחר התקפת הטירנוזאורוס טים נתקע במכונית ואלן נאלץ להוציאו, תוך שהם בסכנה מנפילת הרכב. הם מצליחים לרדת ולהתאחד עם לקס אך עולים לעץ אחר ללילה. לאחר שהם קמים בבוקר הם חוזרים למרכז המבקרים וטים ולקס מופרדים מאלן ובורחים מקבוצת רפטורים למטבח ושם הם מצליחים לנעול רפטור אחד בקירור. הם מצליחים להימלט מהם ולהתאחד עם אלן ואלי ובעוד הרפטורים מותקפים בידי הטירנוזאורוס הם נמלטים לרכבו של סבם וחוזרים.

טים נראה עם אחותו בהופעת קמע בסרט הבא בביקורם אצל סבם ופגישתם את מלקולם בעודם מבוגרים יותר.

**בספר**: טים הוא האח הבוגר, בן 11 בערך, ובנוסף למומחיותו בדינוזאורים הוא גם מבין גדול במחשבים, במקום אחותו לקס. הבדל נוסף הוא שאלן מאוד שמח לדבר איתו על הדינוזאורים בניגוד לעמדה המסתייגת שהוצגה בסרט. לדברי היוצרים המטרה בכך הייתה לגרום לשינוי באישיותו של אלן לאחר הביקור בפארק. הוא לא מופיע בספר השני אך מוזכר בקצרה.

#### ד"ר הנרי וו ([[בי. די. וונג]]/[[גרג צ'ון]] בסדרה)

[ממוזער|[בי.די. וונג. שיחק את הגנטיקאי הראשי בפארק, ד"ר הנרי וו בסרט הראשון, הרביעי, החמישי והשישי.]]
הנרי וו הוא הגנטיקאי הראשי של הפארק וראש צוות ההנדסה שלל "אינגן", אותו שכר האמונד בהקמה של חברתו. הנרי הוא המשבט של כל הדינוזאורים המופיעים בסרט והוא דאג שכולם ייווצרו כנקבות, אף שחלקם הצליחו להפוך לזכרים. בסרט הראשון הנרי מופיע כעוזרו של האמונד בביקור החבורה במעבדה בעוד צוותו מטפל בצאצאי ולוצירפטורים שבקעו. הוא אינו מופיע בהמשך הסרט וכנראה נמלט בעת הסופה עם עובדים נוספים.

הוא אינו מופיע בסרטים השני והשלישי (אם כי שם מתברר שהוא ייצר את הספינוזאורוס באופן לא-חוקי) אך חוזר בסרט הרביעי, הפעם בפארק המחודש של סיימון מאסראני שגם בו הוא הגנטיקאי הראשי שמשבט דינוזאורים. במהלך הסדרה הוא עורך ביקור למחנה הקרטיקון עד שברוקלין נכנסת למשרדו ומגלה פרטים במחשבו האישי ואז הוא מסלק אותם.

בפארק החדש שהוקם הוא הולך עם השיבוט הגנטי רחוק יותר ומצליח להחזיר מגוון דינוזאורים ואף מוסזאורוס גדול לחיים ועם זאת הוא רוקם בסתר עסקה עם ויק הוסקינס, אחראי הביטחון של הפארק ומייצר עבורו דינוזאור כלאיים טורפני ואיטיליגנטי שיועד לשימושים צבאיים. לאחר בריחתו של היצור המכונה "אינדונימוס רקס" מכלובו, סיימון מגיע להתעמת איתו אך הוא טוען שהוא רק פעל אחר הוראותיו ליצור יצור מרשים. לאחר מכן הוא נמלט במסוק עם עוברים, בעוד מובטח לו מהוסקינס שהוא יקבל שכר הולם, ולא נראה עוד בסרט. הוסקינס שנשאר על האי נטרף וגם האינדונימוס רקס נטרף בידי המוסזאורוס בסוף הסרט.

לאחר האירועים, כנראה בעידוד הבעלים מאסראני, הוא מפוטר מחברת אינגן שפושטת את הרגל ונמצא אשם בהמצאה לא-אתית בידי הקהילה המדעית ששוללת את תאריו. בסדרה הוא מופיע לאחר שיצר את היצור "סקרופיוס רקס" והוא חוזר לחלץ את מחשבו ואת ממצאיו, אך החבורה לוקחת לו אותם. האנשים שלו לוכדים את ברוקלין אך היא נמלטת בעזרת החבורה שמוליכה לעברו עדר אנקילוזאורוסים. במהלך המהומות נשבר מחשבו האישי והוא עולה על המסוק חזרה.

הנרי חוזר בסרט החמישי, הפעם באחוזתו של לוקווד בעודו רוקם עסקה עם אלי מילס על יצירת בן כלאיים חדש בשם "אינדורפטור" בניסיון להרביע אותו. צוות מיוחד נשלח לחלץ את עצמות האינדונימוס מהלגונה בפארק. האינדורפטור מוצג במכירה פומבית באחוזה, נמכר, אף שנאמר שאינו למכירה, אך משוחרר ברחבי האחוזה ומחסל אנשים עד שלבסוף הוא משופד על קרני טריצרטופס למוות. הנרי מורדם בידי פרנקלין ווב שמזריק לו חומר הרדמה. כאשר צוותו מגיע הוא לוקח אותו למקום בטוח. 

הנרי חוזר בסרט השישי, בעודו עובד ב"ביוסין" עם דודג'סון והוא משבט עבורו חגבי ארבה פרהיסטוריים הזורעים הרס ברחבי העולם, למעט בזרעי התאגיד. עם זאת הנרי סבור שלבסוף הארבה יצליח לפגוע גם בתבואה של התאגיד ומחפש דרך להשמיד אותו. לשם כך הוא מבקש להביא את מייזי לוקווד ואת "בטא", הרפטורית התינוקת של "בלו" - שניהם נולדו ללא התעברות אמם עקב מבנה DNA מהונדס שהנרי מנסה להפנות נגד הארבה וליצור בו פתוגנים. מייזי מגיעה למעבדה כעוסה והנרי מרגיע אותה בכך שהכיר את אמה, שרלוט לוקווד שעבדה לצידו בפארק ואף מראה לה סרטונים שלה, וכן מבקש ממנה לעזור לו לפתח נוגדן מה-DNA שלה. כאשר דוד'גסון שמע אותו הוא ביקש שיצא לתת הסברים, מה שנתן תירוץ למייזי לברוח יחד עם "בטא". לאחר שהחבורה מתאחדת ובורחת מגיגאנוטוזאורוס, הנרי מתוודה בפניהם שטעה ושיוכל לתקן את נזק הארבה ולמרות הכעס עליו עקב האירועים שיצר הם משוכנעים בידי מייזי לתת לו הזדמנות לתקן. אז הוא בורח עם החבורה מהגיגאנוטוזאורוס (אף שזרועו נשברת בבריחה) וטס איתם מהעמק. הנרי מופיע בהמשך עם חגב הנושא פתוגן שישלוט באוכלוסיית הארבה ומצליח לחולל מהפכה גנטית, אותה הוא זקף לעבודתה של שרלוט.

**בספר**: הנרי מוצג כמדען שאפתני אך לא רוחש מזימות והוא גם חולק על עניינים רבים עם האמונד האדיש אליו. לבסוף הוא נהרג בהיתקלות עם הרפטורים העומדים לפרוץ לאכסניה, בניסיון לעזור לאלי סאטלר. הוא מוזכר בקצרה גם בספר השני.

הנרי הוא הדמות היחידה שהופיעה גם בסרט הראשון וגם ברביעי והחמישי, נוסף לסדרת הטלוויזיה. לצד מלקולם הוא מופיע הכי הרבה בסדרה, אך מלקולם מופיע גם בשני הספרים בעוד וו מופיע רק בראשון.

#### דניס נידרי ([[ויין נייט]])
[ממוזער|[ויין נייט אשר שיחק בסרט הראשון את עובד המחשבים דניס נידרי.]]
נידרי הוא האנטגוניסט הראשי של הסרט הראשון וגם של הספר הראשון. הוא עובד מחשבים חכם ושמן האחראי על כל המערכות בפארק אך הוא עובד ממורמר שנוהג להתלונן על שכרו הנמוך. דבר זה גורר את ד"ר לוויס דודג'סון שעבר לחברה מתחרה לאינג'ן, "חברת ביוזין" להציע לו הרבה כסף בתמורה לגנבה של עוברי דינוזאורים מהמעבדה והכנסתם למכל שנראה כמו קרם גילוח. הוא משלם לו 1.5 מיליון דולר ומציע לו שכר זהה אם יביא את העוברים מהפארק.

נידרי מחכה ליום של סופה טרופית ואז מתגנב למעבדה וגונב משם מספר עוברים בתוך המכל שלו. לאחר מכן כאשר אין אנשים לצידו הוא משבית את רוב מערכות החשמל והתקשורת בפארק ומנסה לברוח בג'יפ לספינה היוצאת מהאי. עם זאת הוא מאבד את דרכו בפארק וכאשר יוצא מרכבו הוא נתקל בדילופוזאורוס צעיר. לאחר שהוא מכעיס אותו הדילופוזאורוס עוקב אחריו לרכבו, יורק עליו ארס, נכנס לרכבו והורג אותו והמכל נשפך לתוך מפל בוץ.

במשחק המחשב, שעלילתו מתרחשת מיד לאחר הסרט הראשון. שני סוכני ביוסין בשם מינה ומיילס מגיעים לפארק היורה ההרוס במטרה להשיב את פחית העוברים שדניס גנב. על האי, השניים מוצאים את גופתו של דניס בתוך ג'יפ של אינג'ן לאחר שהדילופוזאורוס הרג אותו.

הוא לא מוזכר בסרט השני כאשר מלקולם מאשים את פיטר לודלו במותם של מספר אנשים בתאונה בפארק (בסצנה שנמחקה, הוא מזכיר את רוברט מולדון, ג'ון ארנולד ודונלד ג'נרו, אך לא את דניס) ככל הנראה משום שלא מצאו את גופתו.

בסרט השישי דודג'סון נהרג לבסוף באופן דומה לזה של נידרי, בידי 3 דילופוזאורוסים שיורקים עליו ארס משתק.

**בספר**: הוא מוצג באופן דומה, בו חברת "אינגן" התעמרה בו וסירבה להתפטרותו על ידי השפלתו, והוא עולה על טיסת החבורה לאי לאחר פגישה עם דודג'סון. הוא נהרג באופן דומה (מחוץ לרכב) וגופתו נמצאת בידי מולדון וג'נרו.

#### רוברט מולדון ([[בוב פק]])
מולדון הוא אחראי השמירה של הפארק. בעברו היה צייד של חיות טורפות באפריקה והוא נרכש לשמירה על האי בידי האמונד, איתו עבד בשמורות באפריקה. הוא גבר גבוה, קירח ובעל אופי קודר המבין את היצורים שסביבו.

הוא מופיע בסרט בעת הבאת הרפטורית הראשית לפארק. כאשר היא חטפה עובד לתוך הכלוב הוא צעק לצוותו לירות בה, אך העובד נטרף בידיה. בהמשך הוא מופיע עם צוותו של האמונד ליד מכלאת הרפטורים וטוען שצריך "לחסל את כולם" לצחוקו של האמונד. בהמשך הוא עוזר להחזיר את מלקולם הפצוע לפארק ולאחר מכן מלווה את אלי סאטלר לתחנת החשמל של הפארק. בעודם מתקרבים לתחנה מולדון צועק לאלי לברוח כי אורבים להם, מה שמתברר כנכון - בעוד מולדון צופה ברפטורית הראשית ומכוון לעברה רובה, רפטור אחר מגיח מהשיחים, מתנפל עליו וטורף אותו.

**בספר**: מולדון מצליח לברוח מלהקת הרפטורים כשהוא מתחבא בצינור וגם מצליח להרוג כמה מהם. לבסוף הוא נמלט מהאי עם שאר הניצולים.

#### ג'ון ריי ארנולד ([[סמואל ל. ג'קסון]])
[ממוזער|[סמואל ל. ג'קסון. שיחק את ג'ון ריי ארנולד בסרט הראשון.]]
ארנולד הוא מהנדס בקרה העובד במרכז הבקרה הראשי של הפארק לצידו של נידרי אך לא מומחה כמותו במחשבים. הוא מוצג כאיש כהה-עור דאגן ומכור לסיגריות המסתייג משותפו לחדר הבקרה, נדרי.

הוא מוצג לצידו של האמונד כאשר פורצת הסופה ומפספס עם האמונד את גנבת העוברים של נידרי וכן את פגיעתו במערכות הפארק ובריחתו לעבר הספינה. לאחר שנידרי בורח הוא מודיע שהוא לא יכול לעשות כלום במחשב. האמונד מציע לו מציע לכבות את המחשבים וכל מערכות החשמל בפארק ולהחזיר אותם מיד והוא תחילה מסרב אך נכנע ומבצע זאת. דבר זה משבית ללא ידיעתו מערכות נוספות כמו גדרות החשמל של הרפטורים. לאחר שהחשמל לא חוזר הוא מחליט לנוע לעבר תחנת חשמל הנמצאת במרחק קטן משם. הצוות שנשאר מחכה לו במרכז אך כאשר הוא לא חוזר אלי ומולדון נשלחים לחפש אותו. מולדון נטרף לפני הכניסה לתחנה אך אלי מצליחה להיכנס ואז מגלה שהרפטורים הגיעו לפניה לשם וטרפו את ארנולד, דבר הנראה בידו הכרותה.

**בספר הראשון**: הוא מוצג כאיש רזה אך אופטימי ופעלתני יותר מבסרט והוא נהרג בצורה דומה.

#### דונלד ג'נרו ([[מרטין פררו]])
ג'נרו הוא עורך דין שייצג את משקיעי הפארק של חברת "אינג'ן" והתלווה לצוות הסיור בפארק. הוא מוצג כגבר מקריח בעל לבושים רשמיים וחוסר התמצאות בחיי שטח.

לאחר טריפת העובד בתחילת הסרט הוא נשלח לייצג את המשקיעים הרוצים בבדיקת תקינות הפארק ולשם כך מגיע לפגוש את בעל המכרה רוסטנגו. האמונד נאלץ להסכים לדרישותיו שישלחו לאי מומחי דינוזאורים שיבדקו את טיב האתרים או שג'נרו יעצור את הפעילות. ואולם לאחר שג'נרו רואה את הדינוזאורים הוא חושב רק על הכסף שהפארק עומד להרוויח, מבלי להתייחס לבעיות שמעלה מלקולם ושאר המדענים.

כאשר הטירנוזאורוס מתקרב לחבורה ג'נרו נתקף פאניקה ובורח מהמכונית לעבר השירותים הקרובים ושם מחכה לרגיעה. ואולם מלקולם מסיח את דעת הטירנזאורוס ומבלי לדעת מוביל אותו אל השירותים של גנרו. בעוד מלקולם נפצע קשה מההטחה בקיר, המבנה נופל וג'נרו נשאר ללא מסתור מהטירנוזאורוס שחוטף וטורף אותו. את שרידיו מגלים אלי ומולדון בהמשך.

**בספר**: הוא מוצג כאדם אופטימי, שרירי וחייכן יותר ופחות רודף כסף והוא עוזר למולדון להרדים את הטירנוזאורוס וכן מתלווה לחבורה המתעדת את צעירי וביצי הרפטורים שעל האי, כדי לדעת כמה מהם חיים. הוא עוזר לחבורה בעיקר מההבנה שהוא אחראי ליצירת הבעיות באי. לבסוף הוא מצליח להימלט מהאי. בספר השני מוזכר שהוא מת לאחר מכן מדיזנטריה.

התנהלותו רודפת הבצע והיהירה מוצגת בדמותו של ג'ון האמונד וטריפתו בסרט הראשון מבוצעת בדמות אד רג'יס.

#### ד"ר לואיס דודג'סון ([[קמרון תור]]/[[קמפבל סקוט]]/[[אדם הרינגטון]] בסדרה)
דודג'סון הוא דמות אנטגוניסטית של מדען שעבד בחברת אינגן אך עבר ממנה לחברה המתחרה "ביוסין", בה הוא משמש ראש צוות המחקר. למרות היותו מדען הוא משתמש בעיקר במחקרים וגילויים של מדענים אחרים ומנסה לסחוט גילויים הנדסיים במטרה להרוויח כסף. הוא ידוע גם בניסויו על בני אדם שלא מודעים לכך ופגיעות בבעלי חיים עליהם מנהל ניסויים.

דודג'סון מופיע בסרט רק בהתחלה בעודו פוגש את נידרי על היבשת ומנסה שלא להזדהות. הוא נותן לנידרי 750 אלף דולרים ומכל שאיתו נידרי יאחסן את העוברים הגנובים, אך נידרי נתקע בסופה בג'וגנל, נטרף ומכלו נשפך מבלי להגיע ליעדו.

הוא מופיע גם ב"מחנה הקרטיקון" בתור הבעלים של ביוסין, המגיע בתור המעסיק של לנה מונילה ולאחר צפייה בדינוזאורים מחליט לרכוש חבורת דינוזאורים בעלי שבבים לצורך המתקן שלו. הוא מוצא באדמה את המכלית של נדרי וטומן אותו בתיקו. בעוד לנה מונילה מנסה לקחת ממנו את התיקקנג'י מצליח לחטוף לה אותו בזמן ובעוד היא מנסה להימלט היא נטרפת בידי קומפסוגנתוסים ודודג'סון משבח את קנג'י. הוא מודיע לאביו שיצטרך עוד מספר דגימות כדי לתת עסקה ואז נוסע במסוקו הפרטי מהאי.

גם ב"תאוריית הכאוס" הוא מופיע בפגישה מול סויונה, בה הוא מודיע לה שהיא תקבל את השליטה על שוק הלילה המלטזי בתמורה לאיומיה (בעזרת המאמנת) על פרופ' צ'אק דסאי, יועץ האו"ם ממתנגדיו. עם זאת מתחת לאפה הוא ממריד את המאמנת ודואג שתהרוג יועץ אזורי, אליו סויונה התנגדה שימות. סויונה בכל זאת מבליגה אך שולחת את ברוקלין לרחרח בשוק שלו ולחבל בתוכניותיו, כמו גם לאיים על המאמנת ולמכור את ההאטרוסירפטורים. לאחר מכן דודג'סון עוזב אך מבקש מסויונה ללכוד עבורו את מייזי ואת הולוסירפטורית "בטא" לעבר עמק ביוסין המסתורי, בו הוא מגדל חגבי ארבה ענקי. 

דודג'סון חוזר בסרט השישי בעודו מקבל תפקיד מהממשלה לפקח על ארגון המזון העולמי. עם זאת בסתר הוא מוביל התפשטות של חגבי ארבה פרהיסטוריים הפוגעים ביבולים ברחבי העולם כדי שהזרעים שלו, שהחגבים לא נוגעים בהם יתחרו בהצלחה במתחריו. הוא נראה לצד מלקולם ואחראי התקשורת שלו, ראמזי קול "מברך" את אלן ואלי המגיעים ל"מחלקת ביוסין", בה המעבדות שלו. הוא חושד בהם בזמן שהגיעו להסתננן למעבדות כדי להפליל אותו ומונע מהם לברוח ברכבת חשמלית מהפארק, כך שהם נתקעים בתוכו לצד היצורים וכן הוא מאפשר לפטרוזאורים לתקוף את מטוסם של אוון וקלייר. הוא גם מפטר את מלקולם לאחר שחשד בו והמצלמות זיהו אותו נותן מפתח לאלי וכן לועג לדרכו הפילוסופית. כדי למנוע מהחשיפה לפגוע בו הוא מחליט לשרוף את מעבדת הארבה ובכך שולח אותם לזרוע שריפה בעמק. הוא מנסה להתחמק לצד ראמזי, אך מגלה בהפתעה שראמזי בגד והסגיר אותו. הוא מחליט לברוח עם מספר עוברים במבחנה דרך רכבת הייפרלופ, אך החשמל (שאלן, אלי ושאר החבורה מחבלים בו) פוסק והדלתות נפתחות בתוך הפארק. דודג'סון מוצא את עצמו לצד 3 דילופוזאורוסים ובורח חזרה לתא הרכבת אך אלה מגיעים אחריו, יורקים עליו ארס משתק והורגים אותו, באופן דומה לזה שבו נהרג נידרי.

**בספר**: תפקידו גדול יותר והוא מוצג ככוחני ושאפתני יותר. בספר הראשון תפקידו דומה אך הוא חוזר בספר השני בנסיעה לאי השני יחד עם צוות שלם בניסיון למצוא ביצי דינוזאורים חדשות, בשביל לגדלם ולערוך אליהם ניסויים מדעיים מבלי שיוכלו לבקר אותו (לתפיסתו). קבוצתו מעלה את שרה הרדינג לסירה שלהם ובהמשך הוא מפיל אותה למים בניסיון להטביעה, אך נכשל. הצוות שהוא שלח לאי נטרף במהירות בידי הדינוזאורים והוא נשאר ללא אמצעים לשרוד ולכן מחפש את החבורה של מלקולם. בסוף הסרט הוא מתחבא יחד עם שרה מתחת לג'יפ בעוד טירנוזאורוס מתקרב אליהם, אך שרה בועטת אותו החוצה והוא נתפס בידי הטירנוזאורוס שמביא אותו למאכל לצאצאיו. בסרט השני פיטר לודלו מחליף אותו כראש צוות הציידים והוא גם נהרג בצורה דומה בידי צאצא של טירנוזאורוס.

#### חואניטו רוסטנגו ([[מיגל סנדובל]])
רוסטנגו הוא בעליו של מכרה גדול הנמצא בתוך הרפובליקה הדומיניקנית ובו נמצאו הרבה ענברים מכילי יתושים, מהמזוזואיקון. האמונד התעניין בענברים והיה לקוח קבוע שלו, אשר מהיתושים שבהם ייצר דינוזאורים.

הוא נראה רק בתחילת הסרט הראשון, כאשר עורך הדין גנרו ניסה לחפש את האמונד בגלל תביעת משפחת עובד שנטרף, שגרמה לצורך בבדיקת הפארק וג'נרו ניסה לשכנעו שאחד הבודקים יהיה ד"ר גרנט. אך רוסטנגו לא האמין שהאמונד יסכים לביקורת או שהוא יצליח להוציא את ד"ר גרנט מחפירותיו במונטנה.

#### ד"ר ג'רי הרדינג ([[ג'רי מולן]])
[ממוזער|[ג'רי מולן. שיחק את ד"ר ג'רי הרדינג בסרט הראשון.]]
ד"ר הרדינג הוא הווטרינר הראשי של הפארק. הוא מוצג כגבר מבוגר, קירח בעל משקפי שמש ושפם וחבוש כובע. הוא נחשב למומחה בטיפול בעופות, מה שגרם לחברה לשכור את שירותיו (עקב הדמיון בין דינוזאורים לעופות).

הופעתו בסרט קצרה ונראית לצד הטריצרטופס החולה, עליו אלי סאטלר מתעכבת בבדיקת גלליו בעוד שאר החבורה ממשיכה את הסיור. בהמשך הוא מחזיר את אלי ועולה על מעבורת ליבשת.

**בספר**: הוא קיבל תפקיד גדול יותר כשהוא נראה לראשונה מטפל בסטגוזאורוס פצוע (במקום טריצרטופס). בהמשך הוא מטפל במלקולם שנפצע מהיתקלות עם טירנוזאורוס, מפני שאין רופא על האי ומשגיח על מיטתו. הוא מותקף ונפצע בידי רפטור שמגיח למרכז המבקרים אבל סוגר את הדלת מיד ושורד ולבסוף נמלט מהאי. בספר השני הוא לא מופיע אך מרומז שהוא אביה של שרה הרדינג, מאחר שהוא מוצג כמומחה בעל שם לעופות.

**[[פארק היורה: המשחק|במשחק]]** (שעלילתו ממשיכה את אירועי הסרט הראשון) הרדינג הוא אחת הדמויות הראשיות איתן השחקן יכול לשחק. עלילת המשחק מתרחשת מיד לאחר התאונה בסרט הראשון, כאשר הרדינג, בתו ג'ס ועובדת ביוסין בשם מינה תקועים על האי ומנסים למצוא דרך להיחלץ.

#### בילי ([[כריסטופר ג'ון פילדס]])
בילי הוא מתנדב באתר החפירות לצד אלן גרנט ואלי סאטלר המופיע בתחילת הסרט.

לאחר שגרנט מוצא את מאובן הוולוצירפטור הוא מנסה להקרין את תוצאות המחקר על המחשב ומעיר על כך שעוד כמה שנים המחשבים יעשו את כל העבודה לבני אדם, דבר שלא משמח את אלן המתלהב מהעבודה ואינו מסתדר עם מחשבים.

בסרט השלישי יש לאלן מתנדב-עוזר נוסף בשם בילי אך הוא מתחיל לעבוד הרבה אחרי המתנדב הראשון והוא נראה צעיר בהרבה.

#### ילד מתנדב ([[וויט הרטפורד]])
בסרט מוצג ילד בחפירות של גרנט וסאטלר במונטנה. בעוד אלן מתלהב מתגלית הרפטור שנחפרה באתר, הילד מגחך עליו ומשווה את הרפטור לתרנגול הודו בגובה מטר וחצי. דבר זה מכעיס את אלן והוא מלחיץ את הילד בתיאורו על דרך ההתקפה של הרפטורים בקבוצה, שימושם בטופריהם הענקית ואכילתם את הטרף בעודו בחיים.

לאחר מכן אלן מתרחק ממנו ומודיע לאלי שהוא לא רוצה שיהיו להם ילדים.

### דמויות מ[[פארק היורה: העולם האבוד]]
#### ד"ר שרה הרדינג ([[ג'וליאן מור]])
[ממוזער|[ג'וליאן מור. שיחקה את ד"ר שרה הרדינג בסרט השני.]]
שרה הרדינג היא חברתו של ד"ר איאן מלקולם ופלאו-אתולוגית המתמחה בטורפים אפריקנים. האמונד שוכר את שירותיה האתולוגיים כדי שתחקור את חיי הדינוזאורים בפארק שבאי השני, במטרה למנוע את ציד הדינוזאורים והבאתם לגן חיות על היבשת. היא מוצגת כאישה מעשית, החלטית ומומחית בהישרדות בשטח. למרות זאת איאן דואג לביטחונה ונוסע לאי כדי לבקש ממנה לחזור, דבר אליו היא מסרבת ומבקשת ממלקולם להניח לה ולשוב בעצמו.

לאחר שמלקולם וחבריו מגלים את ציידי אינגן באי הם מחליטים לחבל בניסיונם לכלוא את הדינוזאורים, דבר שגורם להריסת הציוד ומכשירי הקשר שלהם. שרה מביאה עם ניק ואן אוון גור של טירנוזאורוס שנפצע ומנסה לטפל בו אך הורי הגור מתקרבים לקרוואנים שלהם. הם מוציאים את הגור מהקרוואנים אך ההורים דוחפים אותו לעבר הצוקים. כשהם מסתלקים מלקולם, שרה וניק בסכנת נפילה וצוות אינגן מחליט להציל אותם לפני שהם נופלים. מאותו רגע הם נעים יחדיו לעבר מרכז האי שם יש מכשירי קשר. בלילה טירנוזאורוס מגיע לקרבתה ומרחרח את בגדיה שמריחים מדמו של הגור, אך היא ניצלת. בהמשך רפטורים תוקפים אותה על הגג והיא מנצלת את הסחת דעתם ונמלטת. לצד החבורה היא שורדת וחוזרת ליבשת.

בהמשך היא מופיעה לצד הטירנוזאורוס שנכלא בספינה שנוחתת לחופי סן דייגו, משתחרר ומחפש את גורו תוך זריעת הרס. שרה לצד מלקולם מחפשים את גורו של הזכר ומושכים אותו לעבר הספינה ואז קופצים למים. כאשר הזכר מגיע אל גורו בבטן הספינה, שרה יורה בו חץ הרדמה והוא מוחזר לאי. לבסוף היא נראית צופה בטלוויזיה בביתו של מלקולם לצד קלי.

במשחק הווידאו, שרה מוזכרת כיוון שהיא אחותה החורגת של ג'ס (לשתיהן אותו האבא, ג'רי הרדינג).

**בספר**: היא מרמזת שאביה הוא ד"ר ג'רי הרדינג. היא שומעת על רעיון אי הדינוזאורים אך נוסעת לאפריקה למחקריה. כשהיא שומעת שד"ר לוין בסכנה היא מחליטה לחזור אך לא מוצאת ספינה. היא חוברת לצוות הספינה של אנשי דודג'סון שמקבלים אותה אך בהמשך דודג'סון מחליט להטביע אותה, לכאורה כטעות. אך הוא נכשל והיא מצליחה לחתור עד לחופי האי ולהתאחד עם מלקולם וחבריו. בסוף הסרט היא מתחבאת עם דודג'סון מתחת לג'יפ בניסיון להימלט מפכיצפלוזאורוסים ובהמשך מטירנוזאורוס. בהיסח דעתו היא בועטת את רגלו לעבר לסתות הטירנוזאורוס שגורר אותו למאכל לגוריו. לעומת הסרט היא לא דוחפת את מלקולם לנסוע לאי אחריה ולאחר שנפרדו בעבר הם לא בקשר רומנטי, אף שהם עדיין חברים.

#### קלי קורטיס-מלקולם ([[ונסה לי צ'סטר]])
קלי היא בתו של איאן מלקולם מאשה כהת-עור ממנה נפרד. היא נראית מגיעה לבקר את מלקולם לפני שהוא נוסע לאי. בעוד היא מבקשת ממנו להצטרף אליה, אביה מתנגד לכך בתקיפות ואומר לה להיות בינתיים אצל חברתה. לאחר שהיא אומרת שהוא הבטיח לקחת אותה לטיול, הוא מייעץ לה לו להקשיב לו יותר מדי.

על אף שאביה אסר עליה היא מצליחה לעלות לקרוואן ולספינה בהיחבא ומאותרת רק כאשר כולם נמצאים באי. מלקולם נסער מכך ומנסה לתקשר עם הספינה שהביאה אותו אך לא מצליח. כאשר נשמע טירנוזאורוס הוא אומר לקלי לעלות לכלוב מוגבה יחד עם אדי קאר, תוך שמלקולם וחבריו נמצאים בקרוואנים למטה ומתמודדים עם שני טירנוזאורוסים. אדי מגיע לעזור להם אך נטרף ושאר החבורה ניצלת בידי רונלד טמבו ואנשיו שנעים יחדיו למרכז האי, בעוד קלי יורדת מהכלוב. לאחר שהחבורה מגיעה הם מותקפים בידי רפטורים וקלי מצילה את אביה ממתקפת רפטור, על ידי ריקוד על מקל ובעיטת הרפטור לעבר מותו. היא שורדת וחוזרת ליבשת ונראית בסוף הסרט לצד מלקולם ושרה שצופים בטלוויזיה.

**בספר**: קלי מוצגת כילדה לבנה ואינה בתו של מלקולם. היא מתוארת כילדה חכמה המבינה במחשבים וחברתו הטובה של ארבי. כמו כן היא מעריצה של שרה הרדינג. היא מגיעה בהחבא עם ארבי לאי וכשהם מאותרים הם שומרים על הקבוצה במחשבים מדינוזאורים. לקראת סוף הספר היא רוכבת עם שרה על אופניים ועוזרת לה לירות ברפטורים עם רובה אוויר. בתוך הקרוואן היא מצליחה למצוא לחבורה מנהרה סודית להצלה מהרפטורים ודרכה הם מוצאים סירה ונמלטים מהאי.

#### פיטר לודלו ([[ארליס הווארד]])
לודלו הוא האנטגוניסט הראשי של הסרט השני, אחיינו של ג'ון האמונד ומחליפו בחברת אינג'ן לאחר אירועי הסרט הראשון. הוא מוצג כאיש מחושב, קירח וממשוקף הדוגל בהקמת גן חיות בקליפורניה עבור הדינוזאורים של האי השני, על אף התנגדות דודו. הוא מוביל קבוצת ציידים לאי ואלו מצליחים לכלוא כמה מינים, אך צוותו של מלקולם משחרר אותם והדינוזאורים הורסים לקבוצה את כל הציוד. לודלו המצוי איתם נע לעבר מרכז האי ומתכנן לצוד זוג טירנוזאורוסים בסיוע של הצייד רונלד טמבו שמצליח ללכוד זכר וגורו ולודלו מביא אותם בספינה לגן חיות בקליפורניה. ביום ההגעה לודלו מכנס צוות חגיגי לנאום על הסיפון, אך כשהספינה מגיעה לסן דייגו מתגלה שכל הצוות שלה נהרג ולאחר שאחד השומרים פותח את הדלתות יוצא הזכר הבוגר למסע ציד אחרי גורו. מלקולם ושרה מוצאים את הגור ומושכים איתו את הבוגר לספינה. לודלו מנסה למנוע מהם להחזיר את הגור ומגיע לבטן הספינה, אך שם הוא נתפס בידי הטירנוזאורוס הזכר שנותן אותו לבנו למאכל.

הוא לא נראה בספר והוא מחליף בסרט את דמותו של דודג'סון שכמותו מוביל קבוצה לגנבת ביצים דינוזאורים. הוא גם מת בצורה דומה ללודלו. עם זאת לודלו מוצג כרגוע ונינוח יותר מדודג'סון.

#### ניק ואן אוון ([[וינס ווהן]])
[ממוזער|[וינס ווהן. שיחק את הצלם ניק ואן אוון בסרט השני.]]
ניק הוא צלם סרטי טבע שמתלווה למשלחת של מלקולם לאי השני שהתנסה בצילום מלחמות בבוסניה ורואנדה. הוא פעיל בגרינפיס ומתנגד לציד בעלי חיים ולקבוצתו של לודלו ומחבל בתוכניתם לכלוא את הדינוזאורים. הוא גם משחרר את הטירנוזאורוס הפצוע ועוזר לשרה לטפל בו, מבלי ידיעתם שהוריו מחכים להם בחוץ. ההורים מפילים את הקרוואנים וכמעט גורמים למותם אך כשהם עוזבים הם ניצלים בידי חבורת הציידים שנאלצת לשתף פעולה, על אף התיעוב ההדדי של דיטר סטארק לניק. ניק מצליח להגיע למרכז המבקרים ולהזמין משלחת חילוץ והוא חוזר עם הצוות ליבשת.

#### אדי קאר ([[ריצ'רד שיף]])
אדי הוא יועץ השטח שהתלווה למשלחת של מלקולם לאי השני ומדריך את החבורה בעיקר בעניינים טכנולוגים. לאחר שההורים הטירנוזאורוסים שואגים מלקולם מורה לו לשמור על בתו קלי על כלוב גבוה. הוא שומר עליה שם, אך לאחר שההורים מפילים לאט את הקרוואנים מהצוק הוא יורד להציל את האנשים הלכודים בתוכם, במחשבה שההורים הסתלקו. הוא קושר את הקרוואנים למכוניתו בניסיון לעצור את נפילתם אך זה לא מספיק והוא מקלקל את מנוע המכונית בכך. ואולם כאשר הוא נמצא על הקרקע הוא מותקף בידי ההורים שחוזרים. הם קורעים את תקרת המכונית ושולפים את אדי מתוכה ואז קורעים את גופו יחדיו ומסתלקים ובינתיים הקרוואנים נופלים. איאן, שרה וניק התקועים על חבלים למטה מחולצים לבסוף על ידי רונלד טמבו.

**בספר**: אדי מוצג כצעיר יותר וכעוזרו ותלמידו של ד"ר דוק ת'ורן הנאלץ להגיע איתו לאי בשביל לדאוג לציוד הטכני. הוא נטרף בידי חבורת רפטורים המגיעה למגדל התצפית בו שהו שמתברר כלא יעיל נגדם, בעוד חבריו בורחים לגג המגדל.

#### רונלד טמבו ([[פיט פוסלתווייט]])
רונלד טמבו הוא צייד שנשכר בידי לודלו כדי לפקח על ציד הדינוזאורים שעל האי השני. הוא נמשך בעיקר לאתגר שבציד טירנוזאורוס והוא צד בסיוע של חברו אג'אי סידהו. על אף שצוותו של מלקולם משחרר את הדינוזאורים שתפס ואת גור הטירנוזאורוס, אשר לודלו השתמש בו כפיתיון להוריו, הוא מציל את החבורה מנפילה מהצוקים ומצרף אותם לקבוצתו כדי שינועו יחד ויקראו להצלה. בהמשך הוא מצליח לירות חץ הרדמה בזכר טירנוזאורוס ולהרדים אותו, ואולם כאשר המסוק מגיע ולודלו מציע לו משרה בגן החיות שייפתח הוא אומר ללודלו שהוא פורש מעסקי הציד, עקב טריפתו של חברו אג'אי בידי רפטורים. הוא לא נראה עוד ולא מופיע באירועים בקליפורניה.

#### דיטר סטארק ([[פיטר סטורמר]])
[ממוזער|[פיטר סטורמר. שיחק את הצייד דיטר סטארק בסרט השני.]]
סטארק הוא צייד שכיר של הצוות של לודלו המשמש כסגנו של טמבו, על אף שטמבו לא מתלהב ממנו. הוא מוצג כאיש די אכזרי הנהנה להכאיב לדינוזאורים שסביבו, בעיקר עם מקל חשמלי שהוא נושא תמיד. הוא היה אחראי על השמירה של הדינוזאורים שנכלאו במסע הראשון, אך מבלי לדעת מלקולם וחבריו שחררו אותם והללו הרסו את הציוד של הצוות. לאחר מאורע זה טמבו הודיע לסטארק שזו פעם אחרונה שהוא מופקד על ציוד. לאחר הצלת הצוות של מלקולם, סטארק התעמת בכעס על שחרור החיות ובעיקר עם ניק ונטר לו טינה אישית ובהמשך הם החלו להתקוטט. כאשר הם מתחילים את המסע למרכז האי, סטארק הודיע לנהגו האישי קרטר שהוא הולך להשתין, אך הוא לא שמע אותו. כשהוא התרחק הוא שמע רעש ביער ונבהל, מצא קומפסוגנתוס קטן ומהכעס רדף אחריו אך איבד את הדרך, מעד על גזע והחליק הרחק ואז הותקף בידי להקה שלמה של קומפסוגנתוסים. הוא מצליח להתנער מהם אך בעוד חבורתו המשיכה ללכת סטארק נשאר הרחק מדי ובמהרה נטרף בידי הלהקה. מאוחר יותר רונלד ואג'אי מצאו את שרידיו.

מותו של דיטר סטארק מבוסס על מותו של ג'ון האמונד של הספר, אם כי הקומפסוגנתוס היה יותר קטן מהפרוקומפסוגנתוס ולא היה ארסי כמותו.

#### אג'אי סידהו ([[הארווי ג'ייסון]])
סידהו הוא צייד החובר לצוותו של לודלו וחברו הטוב של הצייד רונלד טמבו, לאחר מסע ציד שלהם בהודו. יחד עם רונלד הם מנסים ללכוד טירנוזאורוס בוגר, דבר שהם עושים בעזרת ציד של טירנוזאורוס צעיר. ואולם כאשר הדינוזאורים של המחנה משתחררים וטריצרטופס מעיף לעברם אוטו, הם כמעט נהרגים ונמלטים משם בעוד ניק ושרה לוקחים את הגור הפצוע לקרוואן. לאחר שהקבוצה נאלצת לברוח מטירנוזאורוס בוגר בלילה, רבים מאנשי הצוות נמלטים אל בין העשבים, שם אורבים להם רפטורים רעבים. אג'אי קרא לציידים שלא לרוץ לעשב אך הגיע בעצמו לתוך העשבים ונטרף. המוות לא נראה על המסך אך טמבו אומר ללודלו שבעקבות כך הוא פורש מהציד.

#### ד"ר רוברט ברוק ([[תומאס פ. דאפי]])
רוברט ברוק היה הפלאונטולוג של קבוצת הציידים, אך הוא אומר לא מעט עובדות שגויות, תוך עימות עם שרה הרדינג. הוא הציג את הטירנוזאורוסים כנוטשי ילדים, דבר שהתברר בהמשך הסרט כשגוי והציג לסטארק את הקומפסוגנתוסים כיצורים לא מסוכנים שאינם יודעים לפחד מאנשים.

בעוד הטירנוזאורוס הפתיע את החבורה בלילה וגרם למנוסה, חלק מהאנשים נמלטו לעבר מפל מים שהיה צר מדי לטירנוזאורוס. ד"ר ברוק הצליח להימלט לשם אך כאשר ראה נחש חלב נכנס לצווארו הוא נכנס לפאניקה (ייתכן שבטעותו חשב שהנחש ארסי) וברח היישר ללסתות הטירנוזאורוס שטרף אותו.

דמותו של ברוק התבססה על החוקר ד"ר רוברט בקר שטען שהטירנוזאורוס היה צייד פעיל בניגוד לעמדת היועץ של הסדרה, ג'ק הורנר, שטען שהוא היה אוכל נבלות בעיקרו. כמו כן הוא הקביל לדמות המדען מהספר, פרופ' ג'ורג' בייזלטון, אשר התבסס על הנחות שגויות ולבסוף גם נטרף בידי טירנוזאורוס.

#### קרטר ([[תומאס רוזאלס]])
קרטר היה נהגו האישי וחברו של דיטר סטארק, סגן משלחת הציידים. הוא מוצג כבחור שמן ומזוקן המנמנם לעיתים קרובות ושם אוזניות על אוזניו. סטארק אמר לו שהוא הולך להשתין אך הוא לא שמע אותו וכמעט פיספס את ההערה להמשיך לנוע. כאשר נשאל על סטארק שנאבד הוא הצביע על הכיוון אליו הלך, אז סטארק כבר נטרף. כאשר הטירנוזאורוס הופיע ליד המחנה קרטר צרח בהיסטריה וגרם לטירנוזאורוס לרוץ לעבר הציידים. קרטר ניסה להימלט ממנו אך נפל ונמחץ למוות תחת רגלו.

#### קייטי באומן ([[קמילה בל]])
קייטי היא ילדה שנראתה בתחילת הסרט, בתם של ההורים העשירים פאול וברברה באומן. ההורים שלא ידעו על קיום הדינוזאורים באיסלה סורנה, הגיעו עם ספינתם לחופשה טרופית. לפני הארוחה קייטי הקטנה החלה לשחק באי ומצאה קומפסוגנתוס קטן. הוא סיקרן אותה מאוד והיא נתנה לו מנת צלי, מה ששיעשע אותה. ואולם לאחר כמה דקות הגיעה להקה שלמה שחיפשה אוכל וקייטי ניסתה לסגת מהם. הם החלו להתנפל עליה והיא צעקה להוריה המזועזעים. היא נפצעה מהמתקפה אך לא ברמה קשה.

תקרית זו גרמה לאי השני להתגלות לציבור ולחברת "אינגן" לפטר את היו"ר האמונד ולמנות את אחיינו תחתיו.

**בספר הראשון**: מוצגת דמות דומה מאוד לקייטי בשם טניה באומן אשר ננשכת בידי פרוקומפסוגנתוס ונפצעת והיא גם מציירת את הדינוזאור וכך מספר מדענים מבחינים בבריחת הדינוזאורים של הפארק. בניגוד לסרט האירוע מתרחש על אדמת קוסטה ריקה והדינוזאורים מגיעים מהאי "איסלא נובלר".

#### קרלוס ([[ג'נו סילבה]])
קרלוס הוא הספן הספרדי של הספינה שעליה עלו איאן מלקולם (ובאי ידיעתו גם קלי), אדי קאר וניק ואן אוון לצד בנו, לעבר "איסלא סורנה". הוא לא דובר אנגלית וניק נאלץ לתרגם אותו מספרדית. כשהספינה התקרבה לאי הוא החליט להוריד את החבורה יותר רחוק מהחופים עקב "איי 5 המיתות" המסוכנים, מהם לא חזרו ספנים. עם זאת הוא מאפשר להם להשתמש במכשיר קשר כדי להודיע להם אם הם יחליטו לחזור. ואולם כשמלקולם מנסה להשתמש במכשיר כדי לחלץ את בתו, הוא לא נקלט במכשיר ובהמשך עונה אשה זרה. זמן קצר לאחר מכן המכשירים נהרסו כשהטירנוזאורוסים מפילים את הקראוונים ושאר הציוד ולא נשמע ממנו עוד.

### דמויות מ[[פארק היורה 3]]
#### פול קירבי ([[ויליאם ה. מייסי]])
[ממוזער|[ויליאם ה. מייסי. שיחק את פול קירבי בסרט השלישי.]]
פול קירבי הוא אביו של הנער אריק קירבי שנאבד באי השני וגרושה של אמנדה קירבי. בעבודתו הוא בעלים של חנות לחומרי בניין אך מתחזה לאיש עסקים עשיר וראש של "מפעלי קירבי", במטרה לפתות את ד"ר גרנט ועוזרו להסכים לחבור אליהם לנסיעה, דבר שמצליח אך לאחר הנחיתה באי אלן ועוזרו בילי מוכיחים אותו על כך. הוא מנסה לנחם אותם בהנחה לחומרי החנות שלו אך לא מצליח ואלן ובילי מעדיפים לנוע לעבר החוף מבלי לחפש את אריק לאכזבתו.

לאורך הסרט בני הזוג הפרודים מתקרבים לאט לאט ולבסוף מתאחדים עם בנם שמוצא את אלן. כאשר הספינוזאורוס מתקיף את הספינה, פול עולה על עמוד כדי להסיט את תשומת לבו וכמעט נטרף אך ניצל כאשר אלן יורה רימון נפץ מאקדחו ומבריח את הספינוזאורוס. יש אפשרות שבני הזוג הגרושים חוזרים לאחר אירועי הסרט.

#### אמנדרה קירבי ([[טיה ליאוני]])
[ממוזער|[טיה ליאוני. שיחקה את אמנדה קירבי בסרט השלישי.]]
אמנדה היא אמו של אריק, גרושתו של ביל ובת זוגו של בן הילברנד שנהרג במסע הריחוף לאי השני. בחיפוש אחר בנה היא חוברת לבעלה ומעמידה פנים שהם נשואים ובעלי חברת עסקים גדולה, דבר שעובד על אלן גרנט אך מוכח בידיו לאחר מכן. היא מוצגת כאשה רגשנית והיסטרית הנואשת לחפש את בנה, אך הקריאות הרועשות שלה מכניסות את אנשי הצוות לסכנות.

אמנדה מוצאת את גופתו של בן זוגה בתוך מצנח ונסערת לגמרי אך היא מבינה שבנה בחיים. היא ניצלת ממארב של רפטורים שפיתו אותה לרדת לעבר אודסקי וכעבור יום היא נפגשת עם בנה והחבורה מתאחדת. עם זאת בסוף הסרט הרפטורים משיגים את החבורה ודורשים מאמנדה לתת להם את הביצים שהם חושבים שהיא גנבה, אותם אלן מעביר לה מתיקו של בילי. לבסוף היא שורדת ועולה למטוס ויש אפשרות שהיא חוזרת לחיות עם פול.

#### אריק קירבי ([[טרוור מורגן]])
אריק הוא הבן של פול ואמדרה קירבי שיצא יחד עם בן זוגה של אמנדרה, בן הילברנד למסע צניחה לחופי האי. כשהסירה שתחתיהם התרוקנה מאנשים הם נאלצו לחתוך את הכבל ולרחף עד האי. לאחר שהם נתקעו על עץ, בן אמר לאריק לרדת למטה אך בן נתקע בתוך המנצח עד למותו. מאותו רגע אריק מצא מחסה בגג משאית שנשכחה באזור ובה שרד ואף למד איך להתמודד עם דינוזאורים על האי. הוא מצליח לאסוף שתן טירנוזאורוס, העוזר לו להרחיק טורפים אחרים.

כאשר אלן מותקף בידי רפטורים אריק זורק רימון עשן שמבריח אותם ועוזר לאלן להימלט. הוא אומר לו שהוא קרא את ספריו ומותפע שהוריו יחד על האי, מפני שהם לא מסתדרים. למחרת הם מתאחדים אך כשהם מגיעים לכלוב כמה פטרנודונים חוטפים ומתקיפים את אריק כדי להאכיל בו את צאצאיהם. הוא ניצל רק בזכות בילי שצונח לעברו ויחד הם מגיעים לנהר בעוד הפטרנודונים עפים מאחוריהם. אריק מצליח לברוח אך בילי מותקף באכזריות ונתקע. לבסוף הוא חוזר הביתה ביחד עם אמו ואביו שאולי חוזרים לחיות יחד.

#### בילי ברנן ([[אלסנדרו ניבולה]])
[ממוזער|[אלסנדרו ניבולה. שיחק את בילי ברנן, עוזרו של ד"ר גרנט בסרט השלישי.]]
בילי הוא סטודנט לפלאונטולוגיה והעוזר הצעיר האישי של ד"ר גרנט הנמצא איתו באתרי החפירות ומייצר לו תיבת קול דמוית תיבה של רפטור. הוא מציע את הפגישה עם בני הזוג קירבי ויחד עם אלן מצטרף למסע, לדברי אלן בגלל אחריותו לפגישה שהצליחה עם בני הזוג ה"מעצבנים".

הוא בקשר טוב עם אלן אך כאשר אלן מגלה שהוא אסף ביצי רפטורים הוא כועס עליו מאוד ואומר לו שהוא לא יותר טוב מאנשי אינג'ן שבנו את המקום למטרות שעשועים. למרות זאת אלן שומר את הביצים אצלו, כדי שהרפטורים יניחו להם. לאחר שאריק מותקף בידי פטרנודונים, בילי לוקח את המצנח שהם מצאו וצונח לעבר אריק ובכך מציל אותו, למרות ההתנגדות של אלן. שניהם נופלים לנהר אך בילי נתפס בידי קבוצת פטרנודונים והחבורה נאלצת להמשיך בלעדיו במחשבה שהוא מת ובינתיים נפטרים מהביצים. עם זאת במסוק מתברר שהוא נפצע אך שרד, ככל הנראה על ידי בריחה במורד הזרם, ואלן חוזר לדבר איתו.

#### אודסקי ([[מייקל ג'טר]])
אודסקי הוא סוכן נסיעות משופם ומקריח המתחפש לשכיר חרב, לשירותיו פונים בני הזוג קירבי כדי שיגונן עליהם באי. אודסקי מסכים בתנאי שיביאו לו מורה דרך, הנראה בדמותו של אלן. ואולם אודסקי לא ביקש שיערימו עליו והוא אומר זאת לבני הזוג בעודם על האי. בני הזוג בתורם עולים על כך שאינו יודע להילחם כלל והוא מחליף את שכיר החרב הקבוע שלא היה יכול לטוס. למעשה אודסקי מעדיף לנוע לצד אלן ובילי מאשר בני הזוג הגרושים והמרירים.

בעוד הוא שורד את מתקפת הספינוזאורוס, בשונה משאר השכירים, הוא הולך לאיבוד לאחר שהחבורה נמלטת מהרפטורים ובשל משקל תיקו הוא לא מצליח לנוע מהר מספיק. כאשר הוא מוצא את אמנדרה, פול ובילי על העץ הוא מותקף בידי הרפטורים ונפצע אך לא מומת, כיוון שהרפטורים השתמשו בגופו לפיתיון חי. אמנדה כמעט יורדת אליו אך מצליחה לחזור בזמן. לאחר שהרפטורים נכשלים בפיתוי הם טורפים את אודסקי ועוזבים.

מותו של אודסקי מבוסס על מותו של הווארד קינג מהספר השני שנטרף באופן דומה.

#### קופר ([[ג'ון דיל (שחקן)|ג'ון דיל]])
קופר היה שכיר חרב מיומן שנשכר בידי פול ואמנדה למשלחת לאי השני. לפני הנחיתה פול ביקש ממנו להכות את ד"ר גרנט מאחורה כדי לאבד את הכרתו. לאחר הנחיתה הוא יוצא בראש הצוות לחפש את הנער אריק, אך הוא נע הרחק מדי וכאשר ספינוזאורוס מגיע שאר החבורה מצליחה להימלט למטוס, אך הוא נשאר מאחור. כאשר המטוס מתניע הוא מופיע וצועק לנאש לעצור מהר, בלי שנאש יוכל לעשות דבר, אך הספינוזאורוס טורף אותו מיד. הופעת הספינוזאורוס גורמת למטוס להתרסק על העצים כנחיתת אונס.

#### מ. ב. נאש ([[ברוס א. יאנג]])
נאש היה הטייס שנשכר בידי פול ואמנדה למשלח, על אף שהטיסה שלו היא באזור לא-חוקי של ממשלת קוסטה ריקה שאף דורשים ממטוסו לעצור. הוא לא יורד מהמטוס ולא מכבה אותו בנחיתה, מה שמתברר כיעיל עקב סכנה שפורצת מטורף מתקרב. כל הצוות נכנס למטוס למעט קופר שצועק לו לעצור אך נטרף בידי ספינוזאורוס שנכנס למסלול וגורם לנאש לנחות נחיתת אונס על העצים.

העצים לא הגנו על אנשי המטוס מהספינוזאורוס שקרע את חלקו הקדמי ותפס את נאש בלסתותיו, הפיל אותו לארץ וטרף אותו. נאש החזיק את הפלאפון של פול כאשר נאכל והפלאפון עבר לבטנו של הספינוזאורוס ויצא עם צואתו, דבר המשמש את החבורה לשיחה שמצילה את חייהם.

#### בן הילברנד ([[מארק הרליק]])
בן היה בן זוגה של אמנדרה ואביו החורג של אריק קירבי. כשהוא נסע איתו למסע צניחה לא-חוקי סביב האי, צוות הסירה נעלם והוא מחליט לנתק את החבל ולרחף עם אריק לעבר האי. לא ברור מה קרה להם אך נראה שבן נתקע על העץ ולא הצליח להשתחרר אך הוא אמר לאריק לברוח משם. רגעיו האחרונים נראים מצולמים במצלמת וידאו שהייתה מופעלת. כעבור 8 שבועות החבורה מוצאת את שלדו מכוסה בחוטי המצנח ולזעזועה של אמנדה היא גם נתקעת בין חוטי המצנח. בילי לוקח את המנצח שנפל מגופתו.

#### מארק דגלר ([[טיילור ניקולס]])
מארק הוא בעלה של אלי סאטלר העובד במחלקת החוץ של אמריקה, ממנו יש לה 2 ילדים. על אף שהתחתנה איתו ועזבה את אלן היא עדיין בקשר טוב איתו ומארק מפנה להם זמן לדבר יחד, תוך שהוא מטפל בילדים.

ככל הנראה תפקידו של מארק במשרד החוץ גרר את משלחת ההצלה לחבורה, לאחר שאלן צלצל לבנה של אלי, צ'רלי, שהעביר אותו לאלי וביקש ממנה הצלה. עם זאת מארק כמעט ולא נראה בסרט למעט ההתחלה.

בסרט השישי אלי מספרת לאלן שהיא התגרשה ממארק.

#### אנריקה קרדוסו ([[חוליו אוסקר מצ'וסו]])
אנריקה היה המפעיל של חברת הצניחה הלא-חוקית "דינו-סוור" בסמוך לחופי האי השני. כאשר הוא וחברו הטיסו את בן הילברנד ואת אריק קירבי מעל האי, ערפל הסתיר את הסירה וכאשר הוא התפוגג אנריקה וחברו נעלמו והסירה עמדה להתרסק לעבר הסלעים, מה שהניע את בן ואריק להתנתק ממנה ולרחף לעבר האי. לא ברור מה קרה להם אך הם כנראה נטרפו בידי פטרנודונים, על פי הגולגולות שנמצאו בקינם. לאחר שהוא נעלם חברת הצניחה שלו נסגרה.

הדמות שלו מבוססת על דייגו מהספר השני, אשר היה חסר זהירות ונטרף בידי קרנוטאורוס.

### דמויות מ[[עולם היורה]]
#### אוון גריידי ([[כריס פראט]])

[ממוזער|[כריס פראט. שיחק את מאלף הרפטורים אוון גריידי בסרט הרביעי, החמישי והשישי.]]

אוון הוא מטפל הולוצירפטורים של פארק "עולם היורה" העובד בכלוב שבו 4 רפטורים אותם גידל מבקיעתם. הוא נרכש בידי אחראי הביטחון, ויק הוסקינס לאחר שחרורו מחיל הנחתים האמריקאי כדי לסייע במחקר אתולוגי על חיי הרפטורים ולצוות המחקר מצרף את חברו בארי סמבן. הוא רוכש את אמונם של הרפטורים ומלמד אותם לציית לפעולות אך משתדל לראות בהם יצורים שווים לו. הוא מתנגד חריף לשחרורם ליד אנשים ולהנדסתם הגנטית של דינוזאורים, דבר שמוביל אותו לעימותים עם אחראי הפארק ובייחוד עם מנהלת הפארק, קלייר דירינג, עמה יצא לדייט לא מוצלח.

כאשר חברת אינגן בראשות סיימון מאסראני מייצרת דינוזאור כלאיים בשם "אינדונימוס רקס", סיימון מבקש מקלייר שתביא את אוון לבדוק את טיב הגדרות שלו. אוון מגיע ורואה סימני עקבות על הגדר הראשית וחושד שהיצור ברח. לאחר שקלייר מתקשרת לחדר המרכזי מתברר שהוא בכלוב, אך אוון, איש תחזוקה ומאבטח המתקן ניק, נמצאים כבר בפנים והם נאלצים לפתוח את הדלתות כדי להוציא את האנשים. האינדונימוס מצליח לצאת דרך הדלת ולטרוף 2 מהאנשים אך אוון מטשטש את ריחו בנפט מצינור ומסתתר ממנו. לאחר מכן הוא מגיע לחדר הבקרה של הפארק ומתעמת עם קלייר וסיימון על האבטחה הלקויה ועל מאבטחים נוספים שנשלחו עם נשק לא קטלני להילחם ביצור ונהרגו כמעט כולם. קלייר מאלצת אותו לצאת משם אך בהמשך היא מחפשת את שירותיו כדי לאתר את שני אחייניה שהגיעו לביקור ונמצאים בקרבה ליצור הקטלני. הם מגיעים לרכב העגלגל בו שהו שנהרס כולו, אך מוצאים ששניהם הצליחו להימלט. אוון מדריך את קלייר למבנה נטוש בו כלי רכב ושם הם מופתעים בידי האינדונימוס. ואולם לפני שהוא טורף אותם, מסוק שעף מעליו ויורה עליו קליעים מסיח את דעתו ומניס אותו לתוך כלוב פטרוזאורים שמשתחררים ומשמידים את המסוק. כאשר הם חוזרים למרכז, אוון מסייע להשמיד את הפטרוזאורים אך דימורפודון גדול קופץ עליו וכמעט נושך את פניו, אך קלייר יורה בו למוות. אוון מנשק את קלייר והם מתאחדים עם אחייניה. אז הם נעים בג'יפ לעבר מכלאת הרפטורים ומגלים שהוסקינס האחראי הורה להוציא אותם למרדף אחרי האינדונימוס, למרות בקשתו של אוון ובארי שלא יעשה את זה. אוון הנסער מוצא את הוסקינס ונותן לו אגרוף בפנים. גם קלייר מתעמתת איתו אך הוסקינס אומר להם שהוא יעשה זאת איתם או בלעדיהם ואוון נאלץ ללמד את הרפטורים להתכונן לציד. לאחר שצוות אנושי ורפטורים מתקרבים לאינדונימוס הם מגלים שהיצור מתקשר עם הרפטורים שמשנים את יעדם. כמה אנשים מנסים להפציץ את היצור אך הוא לא ניזוק והרפטורים מפילים רבים מהם. אוון מנסה לתקשר עם הרפטור צ'רלי אך הוא נהרג מפיצוץ שנשלח לעברו ואוון מגונן על בארי מאחד הרפטורים ואז בורח על אופנועו. אוון, קלייר ואחייניה חוזרים למעבדה של ד"ר הנרי וו, שם הוסקינס מגלה לחבורה שהאינדונימוס המסוכן יוצר למטרות צבאיות. ואולם כאשר הוא מודיע את זה מגיעה דלתא וטורפת אותו. החבורה בורחת משאר הרפטורים ואוון משכנע את הרפטורית בלו לחדש את הקשר עמו, בדיוק לפני שהאינדונימוס מגיע. הרפטורים מחליטים להסתער על האינדונימוס אך הוא מצליח להרוג שניים מהם ולפצוע את בלו ואז מתמקד באוון והאחיינים שנמלטו לחדר קטן. קלייר מחליטה להביא את הטירנוזאורוס של האי למאבק, לפני שהאינדונימוס יתפוס את החבורה. ולאחר מאבק הוא גורר אותו לעבר גדר הלגונה, שם הוא נתפס בידי המוסזאורוס ונטרף. בסוף הסרט אוון אומר לקלייר שכרגע עדיף להם להיות יחד.

בסרט החמישי מתברר שאוון וקלייר שוב נפרדו ואוון מנסה לשכוח מהפארק ומהרפטורית האחרונה שנותרה בלו. קלייר מגיעה לבקתתו ומזמינה אותו לטיסה בליווי חיילים שכירים של לוקווד להצלת בלו. אוון נכנע ונוסע למצוא את בלו בליווי של קן וויטלי. אוון נותן לו הוראות להמתין לו מרחוק, אך כאשר החיילים יורים בבלו אוון נע להכות את וויטלי והוא יורה בו חץ הרדמה ואז נוטש אותו בשטח הגעשי. סינוצרטופס מעיר אותו רגע לפני שנהר לבה מגיע אליו והוא מצליח להימלט לעבר האוקיינוס, שם הוא עוזר לקלייר ופרנקלין להשתחרר מכדור עגלגל. הם עולים ליבשה ומתקרבים לספינה, בה כלואים הדינוזאורים של האי. ברגעים האחרונים הם עולים אל הספינה, מתאחדים עם זיה ובלו ומצליחים לרדת ולהתקרב לאחוזת לוקווד. אז הם מנסים לחבל במשלחת אך נתפסים ומובלים לכלא בתוך האחוזה ליד הדינוזאורים הכלואים. אוון מוצא שבכלוב לצידם יש סטיגימולוק עצבני בשם "סטיגי", והוא גורם לו לפרוץ את חומות הכלא והשער ושם פוגשים במייזי, בתו המשובטת של לוקווד. לאחר מכן אוון מביא את הדינוזאור להרוס את מכירת הדינוזאורים לפני שישתחרר בן כלאיים קטלני בשם "אינדורפטור". הניסיון נכשל והאינדורפטור יוצא וקוטל כמה מאנשי מילס, תוך שאוון, קלייר ומייזי נמלטים לתצוגה המרכזית. הם בורחים מהיצור במדרגות לתוך קיר מוצגים אך הוא מאתר אותם. מייזי משתחררת מקיר המוצגים והיצור אחריה. היא בורחת למיטתה והאינדורפטור מנסה להפחיד אותה עד שאוון מגיע ויורה בו. היריות לא משפיעות עליו אך בלו הרפטורית מגיעה מאחוריו ונלחמת איתו, מה שנותן לאוון ומייזי זמן לברוח. הם בורחים לעליית גג וקלייר גורמת לאינדורפטור להתמקד באוון שמוביל אותו לחלונות השבירים. בעוד הוא מנסה להיאחז בהם, בלו מגיעה מאחוריו ומפילה אותו היישר אל מוצג טריצרטופס המשפד אותו למוות. אוון יורד עם חבריו למטה ומגלה שהדינוזאורים עומדים להיחנק מדליפת גז, אך הוא מבקש מקלייר שלא לשחרר אותם, דבר שמייזי עושה במקום. בסוף הסרט נראים אוון, קלייר עם מייזי, שאומצה בידיהם לאחר שמשפחתה מתה, נוסעים יחד וצופים בבלו החופשית בערבות אמריקה.

בסרט השישי אוון גר לצד קלייר ובתם המאומצת מייזי, בהרי סיירה נבדה בבידוד כדי להגן עליה בעוד אוון רוכב עם פרשים אחרי דינוזאורים מתקרבים כדי להחזיר אותם אחורה, כשלצידם חיה הרפטורית "בלו" עם בתה החדשה - "בטא". ואולם ציידים שכירים של "ביוסין" תופסים הן את "בטא" והן את מייזי, כשהאחראי ריין דלקורט מנסה לירות באוון. אוון וקלייר מחפשים עליו מידע ומוצאים שהוא בשוק במלטה, המגיע בהמשך ל"ביוסין". הם נוסעים למלטה ופוגשים בבארי שהפך לסוכן ביון צרפתי וזה מיידע אותם על השוק הלא-חוקי ללחימת דינוזאורים. אוון מוצא אז את ריין ורודף אותו, מצליח לדחוק אותו לתוך בור לחימה ולבסוף משאיר אותו במקומו עד שבריוניקס טורף אותו אך המבריחה סויונה סנטוס שולחת אחריו אטרוסירפטורים מאומנים והוא נאלץ לברוח עליהם באופנוע. כשמטוס של קלייר והטייסת קיילה טסים הוא מצליח להאיץ פנימה וגם ניצל מהרפטורים. המטוס מתקרב לאיטליה אך בקרבה לעמק המטוס מותקף בידי קוואצלקואטלוס, שדודג'סון דאג שיימלט וזה פוגע במנועי המטוס, מה שגורר את קלייר להיפרד בשימוש בכיסא מפלט מאוון וקיילה. הם שורדים את פגיעת המטוס ואז מתמודדים עם פירורפטור ומגיעים לקלייר להציל אותה מדילופוזאורוס. הם מתאחדים עם מייזי, אלן ואלי שנמצאים הפוכים במכונית ואז נאלצים להימלט מגיגאנוטוזאורוס ואוון נמלט ממנו בקושי. כשהוא מוצא את "בטא" הוא מרדים אותה כדי להחזיר אותה לאמה, אף שמלקולם לועג לו על כך. אוון לצד החבורה מצליח לחזור הביתה ומשיב ל"בלו" את בתה ואז יושב למדורה עם קלייר ומייזי.

#### קלייר דירינג ([[ברייס דאלאס הווארד]])

[ממוזער|[ברייס דאלאס הווארד. שיחקה את מנהלת "עולם היורה", קלייר דירינג בסרט הרביעי, החמישי והשישי.]]
קלייר היא המנהלת הטכנית של "עולם היורה", אחותה של קרן מיטשל ודודתם של זאק וגריי מיטשל המגיעים לבקר אותה. היא מוצגת כאשה צעירה, ג'ינג'ית, מפוקחת, קרירה רגשית ומכורה מדי לעבודתה, דבר הגורם לה להיות קצרת רוח ולהקדיש זמן מועט למשפחתה.

בעוד אחייניה מגיעים לביקור היא מטילה את הטיפול עליהם על העוזרת שלה, זארה ינג ובמקום עסוקה בהדרכת משקיעים על היצור ההיברידי "אינדונימוס" וכן נוטשת פגישה עם המדריכים של מחנה הקרטיקון. בעל הפארק סיימון מבקש ממנה לבדוק את בטיחות גדרות היצור מהמאלף אוון גריידי, עמו יצאה לדייט בודד אך נפרדה ממנו. היא מביאה אותו והוא מוצא עקבות על הגדרות הגבוהים של המכלאה. קלייר ההיסטרית נוסעת לעבר מרכז הבקרה ומתברר לה שהיצור נמצא בפנים, אך כיוון שכמה עובדים ואוון נמצאו בפנים, הדלתות נפתחות והאינדונימוס חומק החוצה. אוון מגיע לחדר הבקרה ומבקר את התנהלותם הביטחונית, דבר שגורר אותה להוציא אותו. עם זאת כאשר אחייניה נמצאים באזור הקרוב ליצור ואנשי האבטחה עסוקים, היא נאלצת לבקש ממנו לנסוע איתה להחזיר אותם. בעודם נוסעים הם נתקלים בגופות אפטוזאורוסים שנהרגו מהיצור וקלייר מזדהה לראשונה עם היצורים של הפארק שלה. הם מגלים את עקבות האחיינים שחמקו מהיצור לעבר מפל מים וממשיכים למבנה עם כלי רכב, בו הם מופתעים מהיצור ההיברידי. אך לפני שהוא טורף אותם דעתו מוסחת ממסוק שיורה עליו. הוא בורח לתוך כלוב פטרוזאורים שפוגעים במטוס ומשתחררים בפארק לטרוף אנשים. הם חוזרים למרכז המבקרים וקלייר יורה בדימורפודון התוקף את אוון, דבר שגורם לשניהם להתנשק ומתאחדת עם אחייניה תוך כדי בכי. לאחר מכן היא נוסעת עם אוון ואחייניה למכלאת הרפטורים, שם הוסקינס הורה להוציא אותם. קלייר ואוון מתעמתים איתו אך הוא מתעקש שהם יצאו לצוד את האינדונימוס. קלייר מתלווה עם אחייניה בג'יפ לצוות הלוחמים אשר נכשלים בניסיון הציד והרפטורים בוגדים בהם. קלייר נוסעת חזרה למרכז וכמעט מותקפת בידי כמה רפטורים שניסו לחדור לג'יפ. כאשר הם מגיעים הם מוצאים את הוסקינס במעבדה של ד"ר וו, אך הוא נטרף בידי רפטור ושאר הרפטורים מכתרים את אוון וחבריו. כשאוון מחדש את הקשר עם הרפטור הם נאבקים עם האינדונימוס שהורג שניים מהם. קלייר מושכת את הטירנוזאורוס לזירה ולאחר מאבק בו כמעט נטרף, הוא גורר את היצור לעבר הלגונה והוא נטרף בידי המוסזאורוס. לאחר מכן הם חוזרים למתחם המתנה שבו אחותה קרן מגיעה להיפגש עם אחותה ולקחת את ילדיה, בעוד אוון מציע לה להישאר איתו יחד. 

בסרט החמישי קלייר מופיעה בראש ארגון שפועל בסן פרנסיסקו הקורא להציל את הדינוזאורים מההר הגעשי שבאי. היא מקבלת הזמנה לאחוזת לוקווד לצורך ניהול מסע להצלת הרפטורים, שם היא פוגשת באלי מילס, אחראי החשבון בקולג' שלה שהתקדם לעבוד עם בנג'מין לוקווד. הוא מבקש ממנה להוביל את אוון שיכול למצוא את בלו וקלייר נוסעת אליו, לאחר שנפרדו שוב. היא קובעת עם אוון פגישה והוא מנסה לשכוח מהאירועים של הפארק אך נכנע ונוסע איתה להציל את הרפטורית שלו. באי היא ופרנקלין מחכים במבנה בעוד שאר החבורה יצאו לחפש את בלו. לפתע דלתות המבנה ננעלות ובריוניקס חומק פנימה. הם נמלטים אל הגג ואז נאלצים להימלט מהר הגעש ומדינוזאורים בורחים. הם מוצאים כדור עגלגל ונכנסים אליו אך הוא נופל לים ומתמלא לאיטו מים. אוון מגיע ומחלץ אותם ויחד הם מצליחים להסתנן לספינה של שכירי החרב הבוגדניים. הם מגיעים ליבשת אך קלייר ואוון נכלאים בידי וויטלי בתוך האחוזה לצד כלובי דינוזאורים. אוון מסיח את הסטיגמולוק שלידם ששובר את חומות כלובם ופורץ את הדלת ושם הם פוגשים את מייזי, בתו המשובטת של לוקווד. שלושתם מגיעים לאזור המכירה של הדינוזאורים, בו יצור כלאיים חדש, ה"אינדורפטור" עומד להימכר אך אוון קוטע את המכירה. היצור נמלט מכלובו וקלייר, אוון ומייזי בורחים ממנו לחדר הגלריה ומשם לעבר המדרגות. היצור מפתיע אותם בתוך כלוב מוצגים ושובר את רגלה של קלייר, אך היא שורדת ועולה לגג להסיח את דעתו. כאשר היצור המוסח כמעט נופל מהגג בלו הרפטורית קופצת עליו ומפילה אותו למותו בשיפודי מוצג. לאחר מכן קלייר וחבריה יורדים למטה ורואים את הדינוזאורים הנחנקים. קלייר רוצה שישרדו ועומדת לפתוח את השער, אך אוון משכנע אותה לוותר. מייזי פותחת את השער במקומה והם בורחים החוצה. בסוף הסרט אוון וקלייר מחליטים לאמץ את מייזי שמשפחתה מתה והם נראים נוסעים באוטו ומביטים בבלו רצה בערבות אמריקה.

בסרט השישי קלייר גרה לצד אוון ובתם המאומצת מייזי, בהרי סיירה נבדה בבידוד כדי להגן עליה תוך שהיא פועלת עם פרנקלין וזיה בהצלת נסוטוצרטופס צעיר ממרביעים לא-חוקיים. ציידים שכירים של "ביוסין" תופסים הן את "בטא", בתה של הרפטורית "בלו" והן את מייזי. קלייר ואוון מחפשים עליו מידע ומוצאים שהוא בשוק במלטה, המגיע בהמשך ל"ביוסין". הם נוסעים למלטה ופוגשים בבארי שהפך לסוכן ביון צרפתי וזה מיידע אותם על השוק הלא-חוקי ללחימת דינוזאורים. קלייר מוצאת בשוק את קיילה הטייסת ומבקשת ממנה עזרה אך נתקלת בסירוב. היא מנסה לזהות את החוטפים ונתקלת במבריחה סויונה סנטוס. לאחר עימות אלים מולה היא מקבלת מידע על מיקומה של מייזי אך נאלצת להימלט עם קיילה מחבורת אטרוסירפטורים מאומנים של סויונה ובמרדף מצליחה להפיל אחד מהם במוט ברזל. קיילה מטיסה מטוס וקלייר איתה, כשאוון מאיץ לעבר המטוס על אופנוע. המטוס מתקרב לאיטליה אך בקרבה לעמק המטוס מותקף בידי קוואצלקואטלוס, שדודג'סון דאג שיימלט וזה פוגע במנועי המטוס, מה שגורר את קלייר להיפרד מאוון וקיילה בשימוש בכיסא מפלט, אך תקיפת פטרנודונים מחוררת את המצנח והיא נופלת למכלאה של תריזינוזאורוס עצבני  ולצידו הטירנוזאורוסית. קלייר מתחבאת למים בריכה מהתריזינוזאורוס ובהמשך מותקפת בידי דילופוזאורוס אך אוון וקיילה מצילים אותה. החבורה מתאחדת עם מייזי, אלן ואלי שנמצאים הפוכים במכונית ואז נאלצים להימלט מגיגאנוטוזאורוס. קלייר לצד החבורה מצליחה לחזור הביתה ואז יושבת למדורה עם אוון ומייזי.

#### זאק מיטשל ([[ניק רובינסון]])
[ממוזער|[ניק רובינסון. שיחק את זאק מיטשל בסרט הרביעי.]]
זאק הוא בנם של קרן וסקוט מיטשל, אחיו הגדול של גריי ואחיינה של קלייר. הוא מוצג כנער נוקשה שחושב על חברתו שבבית אך מסתייג מאחיו הרגשן והפעלתן. הוא קריר ברגשותיו ולא מתרגש מחששו של גריי מגירושי הוריו. הוא משועמם מרוב מוצגי הפארק ומתעסק הרבה עם הפלאפון שלו או מנסה להתחיל עם בחורות, דבר שאחיו הקטן הורס לו. זאק מוביל התחמקות מזארה, העוזרת של קלייר שאינה משגיחה על האחיינים ולא מבחינה שהם בורחים. לאחר שצפו בהאכלה של המוסזאורוס, זאק מציע לאחיו לנסוע במתקן כדורים עגלגלים אך כשהם נמצאים בו האזור נסגר, אך זאק לא מבין את הסכנה ונוסע עם אחיו לאזור מסוכן.

גישתו משתנה כאשר הם פוגשים שם אנקילוזאורוסים לצד האינדונימוס שבסופה היצור מתקיף אותם. אך רגע לפני שהוא שובר את הכדור זאק מורה לגריי לברוח ואז לקפוץ למים כדי להינצל. מאותו שלב האחים מתקרבים וזאק מצליח לתקן את אחד מרכבי הפארק הנטושים ולהסיע אותו חזרה למרכז המבקרים (אף על פי שנכשל בטסט נהיגה). הוא מתאחד עם דודתו הבוכה אך במקום להתרגש הוא שואל על חברה אוון. לאחר שהחבורה נוסעת למכלאת הרפטורים האחים מתעניינים בכישוריו של אוון ומופתעים מהיותו מנהיג להקת הרפטורים. בג'יפ בו קלייר נוסעת הם יושבים מאחורה וזאק מבטיח לאחיו שישמור עליו מסכנות. בחזור הם מצליחים לחשמל רפטורים שכמעט קופצים על הג'יפ, יורדים ושורדים את המתקפה האחרונה של האינדונימוס לפני שמתאחדים עם הוריהם בסוף הסרט.

#### גריי מיטשל ([[טיי סימפקינס]])
גריי הוא אחיו הקטן, חובב הדינוזאורים של זאק, בנם של קרן וסקוט מיטשל ואחיינה של קלייר. הוא נרגש מאוד לקראת הנסיעה לפארק הרבה יותר מאחיו, המוטרד מהתנהלותו ומניסיונו לזרז אותו. ומתלהב במיוחד מהאכלת הטירנוזאורוס אך גם מהאכלת המוסזאורוס. לאחר מכן זאק מציע לו לנסוע למתקן של כדור עגלגל ובדרכם גריי בוכה בפני אחיו על גירושי הוריהם, אך זאק לא מתרגש ולא מבין אותו ואומר לו להתבגר.

לאחר שהם עולים על הכדור הם נכנסים עמוק לאזור סגור, אף על פי שהמתקנים סגורים, בו רועים 4 אנקילוזאורוסים ואורבת להם האינדומינוס רקס. היא תוקפת את כדורם ושוברת אותו לגמרי אך הם מצליחים לברוח ולהימלט לתוך אגם בתחתית מפל מים. זאק מתפעל מכך שגריי קפץ ויחד הם מצליחים לתקן את אחד הרכבים ולנסוע למרכז המבקרים אך שם נאלצים לברוח ממתקפת פטרוזאורים, בעוד המשגיחה שלהם, זארה נטרפת. הם מתאחדים עם קלייר ואוון ונוסעים יחד למכלאת הרפטורים. שני האחים נוסעים עם דודתם בג'יפ לצד הציידים של הפארק. כאשר מהלך הציד נכשל וקלייר נוסעת חזרה הם כמעט מותקפים בידי רפטורים שמנסים לעלות על הג'יפ אך מצליחים לחשמל אותם.

כשהם חוזרים לביתן הראשי הם נמצאים במתקפה מצד האינדונימוס וגריי מציע "להביא עוד שיניים", דבר הגורר את קלייר להביא את הטירנוזאורוס ולשנות את הקרב, עד לטריפתו של האינדונימוס בידי מוסזאורוס. בסוף שני האחים שורדים ומתאחדים עם הוריהם שבאים לאסוף אותם.

#### ויקטור (ויק) הוסקינס ([[וינסנט ד'אונופריו]])
[ממוזער|[וינסנט ד'אונופריו. שיחק את ויק הוסקינס, הנבל הראשי בסרט הרביעי.]]
ויק הוסקינס הוא הנבל הראשי של הסרט הרביעי ואחראי על חברת הביטחון של "עולם היורה". הוא הצטרף לחברת הביטחון של אינג'ן ואת תפקידו קיבל לאחר שפיקד בהצלחה על השמדת הפטרנודונים שברחו לאמריקה אחרי אירועי הסרט הקודם. ואולם לאחר שהפך למנכ"ל חברת הביטחון הוא סחר בנשק למטרות כלכליות, כולל בתוך הפארק שבבעלותו. הוסקינס גייס את אוון ואת בארי לפארק לצורך מחקר התנהגותי על חיי הרפטורים, ואולם הוא לא גילה להם שמטרת המחקר היא לשחרר את הרפטורים למטרות צבאיות.

הוסקינס מדבר עם אוון וברי על מטרתו ללא שכנועם. באותו זמן עובד נופל לתוך מכלאת הרפטורים ואוון מצליח להוציא אותו, אך כמעט נטרף בידי הרפטורים. האירוע לא מרשים את הוסקינס שצופה בכך ומתחיל לצפות יותר ויותר בחיי הרפטורים. אלא שכמה מהרפטורים מתמקדים בו כמו "במי שהם רוצים לאכול".

כאשר ה"אינדונימוס רקס" נמלט משביו, הוסקינס מבקש מבעלי הפארק, סיימון מאסראני להוציא את הרפטורים והוא מתנגד לכך בתקיפות. עקב כך הוסקינס מעודד אותו לטוס עם מסוקו ולהרוג את היצור והוא נענה לו, אף שהוא לא מומחה בהסעת מסוק. במהלך המרדף משתחררים להקת פטרוזאורים שמפילים את מסוקו והוא נהרג בפיצוץ. מאותו רגע הוסקינס הופך לאחראי הביטחון הרשמי והוא מיד מודיע על הוצאת הרפטורים להילחם, לאחר ששלח צוות יבשתי להרוג את הפטרוזאורים. אוון וקלייר מגיעים למכלאה נסערים ואוון נותן לו אגרוף בפניו תוך שקלייר מתעמתת איתו אך הוא לא מתרשם. אוון נכנע ומכין את הרפטורים להתכונן לציד ומגיע עם חבורת ציידים לציד היצור. להפתעתם היצור חובר לרפטורים שיוצאים לצוד את האנשים וכולם נסוגים חזרה, כשהיריות שלהם לא משפיעות עליו.

כאשר אוון, קלייר ואחייניה מגיעים יחד למעבדתו של ד"ר וו הם מגלים שהיא מפונה מכל העוברים והאנשים ושבמחשב ישנה תוכנת הדרכה ליצירת דינוזאורי כלאיים שונים. אז הוסקינס מופיע ומגלה להם שהוא תכנן את ייצור האינדונימוס לצורכי צבא בהשתתפות ד"ר וו. מטרת שחרור הרפטורים הייתה משנית לגמרי והוא ראה בבריחת האינדונימוס הצלחה של מחקרו ושהוא חושב להכין "אינדונימוסים" יעילים עוד יותר. אך באותו רגע מגיעה הרפטורית דלתא ומתמקדת בו רעבה. הוא מנסה לסמן לה שהם שייכים לאותו צד אך היא לא מתרשמת, נושכת את ידו והורגת אותו תוך ששאר החבורה בורחת.

#### סיימון מאסראני ([[אירפאן קאן]])
[ממוזער|[אירפאן קאן. שיחק את סיימון מאסראני, בעלי "עולם היורה" בסרט הרביעי.]]
סיימון הוא הבעלים של "עולם היורה" ושל "חברת מאסראני" ובנו של בעליו הקודם, סנג'אי מאסראני. הוא מוצג כאיש הודי מזוקן החביב על רוב העובדים תחתיו אך עסוק בעיקר בגריפת רווחים נוספים. לאחר שירש את אביו העשיר סיימון הפך למנהל "חברת אינג'ן" של ג'ון האמונד שהיה עמו בקשרי ידידות וסיימון אף שמע את צוואתו האחרונה - להקים מחדש את הפארק שנכשל ולפתוח אותו לציבור.

סיימון מצליח להגשים את צוואת האמונד ולפתוח ב-2005 פארק ענקי המכיל מגוון דינוזאורים ויצורים ששובטו במיוחד לפתיחה, הפעם תוך דאגה מרבית לביטחון הפארק. הפארק זוכה לביקורים מרובים ולסיקור עולמי וסיימון הופך לאחד האנשים העשירים בעולם.

אך לאחר חמש שנים הפארק הופך לאטרקצייה מוכרת לציבור וההכנסות צונחות במהירות. כדי לטפל בכך הוא מורה לד"ר וו, העובד בפארק, להנדס את הדינוזאור הכי גדול ומרשים שהוא יכול. היצור מוכן בתחילת 2015, אז מגיעים תורמים לתמוך בהשקעתו. אך מבלי ידיעתו הוא מגלה שהיצור החדש הוא בן כלאיים בעל תכונות מסוכנות ואינטליגנציה גבוהה מאוד, מה שגורם לו להימלט משביו, לברוח ולטרוף אנשים ברחבי הפארק. כאשר זה קורה הוא מנסה לשמור על רגיעה וקורא לצוות אבטחה בראשות קטאשי האמנדה להילחם ביצור מבלי להרוג אותו, עקב מחירו העצום בו הושקע. ואולם הנשק שבידיהם לא מספיק חזק לנטרל אותו והם נהרגים או בורחים. כמו כן הוא מגיע לנהל שיחה עם ד"ר וו ואומר לו שהוא יפוטר על ההנדסה המסוכנת, אף שד"ר וו מסביר לו שמדובר בתאונות ושהיצור לא שונה בהרבה משאר יצורי הפארק.

לאחר מכן ויק הוסקינס, אחראי האבטחה מבקש ממנו להוציא את הרפטורים להילחם ביצור, אך הוא מסרב לכך. במקום זה הוסקינס מתגרה בו וסיימון מחליט לטוס במסוקו ולהרוג את היצור, אף שאין לו רישיון טיס. לצד שני חיילים שהיו באפגניסטן הוא נשלח לירות ביצור ממסוקו, דבר שמציל את אוון וקלייר המצויים למטה אך גורר את היצור לברוח לתוך מכלאת פטרוזאורים. היצור מפחיד את הפטרוזאורים והם בורחים דרך הפרצה שיצר, ממריאים ומתנגשים במסוק והורגים את החיילים. סיימון מנסה להשתלט על המסוק אך אחד מכנפי המטוס לא פועל וכך הוא מתנגש במכלאת הזכוכית, מתרסק לאדמה וסיימון נהרג בפיצוץ שנוצר, בעוד אנשי הבקרה צופים בכך וחלקם מתחילים לבכות.

דבר זה גורם לאובדן שליטה רבתי בפארק ולעלייתו של ויק הוסקינס לשלוט בביטחון הפארק.

#### קרן מיטשל ([[ג'ודי גריר]])
קרן היא אחתוה הגדולה של קלייר, אמם של זאק וגריי ואשתו של סקוט. עם זאת היא בדרך להתגרש מסקוט ומטרת ביקורם של ילדיה את דודתם הוא לתת לשניהם זמן להתארגן לכך בסוף השבוע. מטרה נוספת שהיא מגלה לאחותה בהמשך הוא ניצול זמן משפחתי לטובת קלייר הוורקוהולית שכמעט ולא ראתה את משפחתה, בדרך כלל רק בלוויות.

כאשר היא מתקשרת אל זאק היא מגלה שקלייר לא יכלה לסייר עם בניה בפארק ובמקום זה שלחה את העוזרת שלה, זארה ינג, ללוות אותם. היא מתקשרת לאחותה ומסבירה לה שהיא מודאגת מיחסו הקריר של זאק לאחיו ועל רצונה שקלייר תירגע עם העבודה, תתחבר למשפחתה ותתחתן. קלייר לא אוהבת את ההערות על חייה האישיים אך מבטיחה לבלות עם האחיינים למחרת, דבר שלא קורה עקב בריחת האינדונימוס שכמעט טורף אותם ומחריב את הפארק. למחרת האירועים קרן וסקוט מגיעים לקחת את ילדיהם חזרה לביתם שבמדיסון וקרן גם מחבקת את קלייר אחותה, שבעצמה נאלצת לעזוב את האי. לא ברור אם האירועים גרמו לה להתאחד עם סקוט מחדש.

#### סקוט מיטשל ([[אנדי באקלי]])
סקוט הוא בעלה של קרן, אביהם של זאק וגריי וגיסה של קלייר. עם זאת הוא מתגרש מקרן ומטרת ביקור ילדיו בפארק הוא להתארגן על גירושין ללא ידיעת הילדים. הוא נראה עצבני וציני ביום בו הוא נפרד מבניו, דבר שקרן מעירה לו עליו. לאחר אירועי הסרט הוא מגיע ביום האחרון ומרגיש הקלה על כך ששני בניו שרדו. לא ברור אם האירועים גרמו לו להתאחד עם קרן מחדש.

#### לאוורי קרותרס ([[ג'ייק ג'ונסון]])
[ממוזער|[ג'ייק ג'ונסון. שיחק את לאוורי קרותרס בסרט הרביעי.]]
לארווי הוא עובד טכני בחדר הבקרה של הפארק. הוא גבר משופם המרכיב משקפיים, נוהג לחייך ולפטפט עם חברתו ויויאן קריל. על שולחנו ישנם צעצועי דינוזאורים וגם ספרים של ד"ר מלקולם ובאחד הימים הוא מביא חולצה של הלוגו של הפארק הראשון, דבר המכעיס את מנהלת הפארק, קלייר, עקב האירועים הטראגיים שקרו בו.

לאחר בריחת האינדונימוס אוון מגיע לתוך חדר הבקרה ובכעס פוגע בצעצועיו. לאחר מכן מגיע הוסקינס, המתנשא מעליו ושותה מהמשקה שלו, לחדר ואומר שהוא משחרר את הרפטורים. לארווי מחליט לדווח על כך לקלייר שמגיעה עם אוון להתעמת עם הוסקינס על כך. כשהרפטורים בוגדים בקבוצת הציידים, עובדי הבקרה עולים על מסוקי חילוץ ליבשת. לארווי מחליט שמישהו יצטרך להישאר והוא נפרד מחברתו לעבודה, ויויאן. הוא חושב לנשק אותה אך מופתע מכך שיש לה כבר חבר והוא נותן לה חיבוק במקום.

בסוף הסרט קלייר מבקשת ממנו לפתוח את מכלאת הטירנוזאורוס. הוא מופתע מכך אך כשקלייר מבקשת ממנו להיות גבר הוא פותח את הדלת, דבר שמשנה את הקרב כשהטירנוזאורוס גורר את היצור לעבר הלגונה וגורם לו להיטרף. כאשר האירוע נגמר הוא פונה בעצמו מהחדר, לוקח צעצוע אחד ומכבה את האורות.

לארווי נראה גם בתמונה מהסרט השישי, כשפרנקלין מציג לאוון וקלייר את עובדי הפארק במחשב, אך לא מופיע בסרט (השחקן ג'ייק ג'ונסון היה עתיד להופיע אך נאלץ לפרוש מהצילומים).

#### ויויאן קריל ([[לורן לפקוס]])
ויויאן היא אחראית תחזוקה בחדר הבקרה לצידו של לארווי ותחת סמכותם של קלייר וסיימון. היא בחורה שקטה המתלהבת מהאחראי שלה, סיימון ומתאבלת על מותו הטראגי והיא גם מזהירה אותו לפני הטיסה שהטיסה מסוכנת מדי, אך ללא הועיל.

לפני הפינוי של הצוות למסוק ליבשת היא פונה ללארווי שמודיע לה שהוא נשאר והולך להיפרד ממנה. לפני שהוא מנשק אותה היא מודיעה לו שיש לה חבר והוא מופתע, נבוך ומחבק אותה קלות במקום.

היא מופיעה בתמונה בסרט השישי, כשפרנקלין מציג לאוון וקלייר את עובדי הפארק במחשב, אך לא מופיעה בסרט.

#### בארי סמבן ([[עומאר סי]]/איוון מיכאל לי בסדרה)
[ממוזער|[עומאר סי. שיחק את המאלף בארי סמבן בסרט הרביעי והשישי.]]
בארי הוא מאלף ומאמן רפטורים וחברו האישי של אוון, אשר גרם לו להצטרף לעבודתו בפארק. הוא גבר שחור, דובר צרפתית ואנגלית המסתמך בעיקר על מיומנות חברו המתמחה עם הרפטורים. הוא עומד לצידו של אוון בהתנגדות להוסקינס, המבקש לשחרר אותם החוצה ואפילו מציית לו כאשר הוא מבקש ממנו לסגור את השערים בעוד אוון בפנים. אוון מתחמק מהרפטורים ומצליח לברוח מהכלוב ברגע האחרון. בארי מדווח לאוון על הבאת צוות בראשות הוסקינס לצורך שחרור הרפטורים. למרות פעילותו באילוף הרפטורים, כאשר הם משוחררים וחוברים ליצור הכלאיים, הרפטורית בלו מנסה לצוד אותו. הוא בורח לתוך גזע עץ ומפנה לעברה אקדח אך זה לא מרתיע אותה. הוא צועק את שמה והיא חודלת לרגע ומוסחת בידי אוון שגורם לה לרדוף אחריו, כשהוא נוסע באופנוע. דבר זה מציל את חייו ולבסוף הוא מצליח להגיע למרכז המבקרים בשלום.

בארי מופיע גם בסרט השישי במלטה, כשהוא חבר מודיעין במשטרת צרפת ומחפש עם אוון וקלייר את זהות הציידים של מייזי ו"בטא". הוא מציג להם את השוק הלא-חוקי של הדינוזאורים ושם נמצא ריין דלאקורט, אותו אוון מצליח ללכוד עד שהוא נטרף. עם זאת סויונה סנטוס שולחת אחרי שניהם אטרוסירפטורים מאומנים. הם מצליחים לברוח ובארי עוצר אותה, כשהוא מחכה לסוכני תגבור.

הוא מופיע גם ב"עולם היורה: תאוריית הכאוס" בעונה השלישית, בה הוא עוזר לחבורה לחזור הביתה מסנגל תוך שהוא מעמיס קנטרוזאורוס שהוא מוריד במינכן. החבורה מעט מוטרדת מבארי מאחר שהוא חושד בקרבתם לסויונה או בקשר של ברוקלין אליה והם מחליטים לברוח ממנו. בינתיים סמי מעוררת את הקנטרוזאורוס שמתנפל על החבורה ובהמולה הוא דוקר את קיר המטוס, גורם לו להתרסק, אם כי קנג'י מנחית אותו בנחיתת אונס באיטליה. החבורה בורחת מבארי שמחכה לחילוץ. בהמשך בן מחדש את הקשר איתו במלטה בעודו במרדף עם סויונה והוא מצליח לעצור את סויונה לפני מכירת האסטרוסירפטורים. עם זאת סויונה מחביאה תחתיו פצצה במכלאה ומפעילה אותה, גורמת לבארי ליפול ולקרוס תחת המכלאה בעוד סויונה חומקת. החבורה מגיעה ומשחררת אותו, תוך השגת סויונה באמפיתיאטרון נטוש שם היא נלחמת עם המאמנת והאסטרוסירפטורים ומנצחת באמצעות הקרנוטאורוס שלה. החבורה מגיעה ומסיחה את סויונה ואז בארי עוצר אותה סופית ודואג לשתק את הקרנוטאורוס, תוך שהוא מודה לחבורה.

#### קטאשי האמאדה ([[בריאן טי]])
קטאשי הוא מפקד "יחידת הבלימה של יצורי אינגן", יחידה שהוקמה כדי לשמור על בריחת יצורים קדומים בפארק של סיימון מאסראני. הוא החל את תפקידו במשטרת טוקיו אך נשכר בידי חברת אינגן לאבטחה. כאשר האינדונימוס רקס בורח צוותו של קטאשי מגיע לאזור שבו מוצג הכונן שחובר ליצור. אך כשהוא מגיע לאזור הוא מגלה שהיצור תלש לעצמו את הכונן והצליח להסוות את עצמו קרוב מאוד לקטאשי. הוא צורח אך היצור תופס אותו מהר אך נרתע מהיריות שהצוות יורה עליו. הוא מחליט להסתער על היורים במקום אך בטעות דורך ומוחץ את קטאשי למוות. בהמשך זאק וגריי מוצאים את הקסדה המשוסעת שלו.

הוא היה ראשון אנשי הצוות המיוחד שנהרגו, דבר שנראה במחשבי הבקרה. מותו הזכיר מאוד את מותו של קרטר מהסרט השני.

#### זארה יאנג ([[קייטי מקגראת']])
[ממוזער|[קייטי מקגארת'. שיחקה את זארה ינג בסרט הרביעי.]]
זארה היא העוזרת של קלייר בתפעול הפארק והיא עורכת את הלו"ז שלה ומעבירה לה דברים. לאכזבתה קלייר גם מבקשת ממנה לטפל בשני אחייניה והיא נאלצת לעשות את זה למשך יום שלם. אך במקום לבלות איתם היא מעדיפה לקרוא בספר של מלקולם או לדבר עם חברותיה על חתונתה הקרובה ועל מסיבת הרווקים של בן זוגה. בעודה משוחחת על כך האחיינים בורחים לה, תחילה למתקני הטירנוזאורוס והמוסזאורוס ובהמשך למסע הכדורים בעמק, מבלי ידיעתם על קרבת האינדונימוס לאזור. הם נתקלים בו אך בורחים ומוצאים רכב מיושן, איתו הם חוזרים למרכז הכניסה וזארה מאתרת אותם.

באותו זמן מתחילה מתקפה של פטרוזאורים במרכז המבקרים. כשזאק וגריי עומדים במרכז הרחוב הפגיע, זארה קוראת להם להתרחק משם אך נחטפת בידי פטרנודון המטיס אותה מעל ללגונה ופטרנודונים נוספים מנסים לחטוף אותה מהראשון. דבר זה גורם לפטרנודון לשמוט אותה לתוך המים והוא צולל עם פטרנודונים נוספים ושוב תופס אותה. אך לפני שהוא מצליח להמריא מגיע המוסזאורוס וחוטף אותו תוך כדי תעופתו. זארה נבלעת גם היא בידי המוסזאורוס, תוך שזאק וגריי צופים בכך מזועזעים. עם זאת באופן מוזר מותה לא מוזכר לאחר מכן בסרט.

זארה נראית בחטף גם בסרט החמישי בתוך המצלמות שמתעדות את המוות הטרגי שלה בידי הפטרנודונים.

#### ניקולס (ניק) לטינג ([[אריק אדלשטיין]])
ניק הוא מאבטח מכלאת האינדונימוס רקס המוצג כגבר שמנמן ולא עירני. כאשר קלייר מגיעה עם סיימון לבקר בכלוב הוא עסוק באכילת סנדוויץ' ולא בודק בעיות אפשריות בכלוב. כאשר אוון מגיע הוא מזהה שהיצור השאיר עקבות גדולות על הגדרות וניק בודק את המצלמות התרמיות שלא מוצאות את היצור. למרות זאת הוא חזר לנוח ולאכול אך מצטרף לאוון ולעובד נוסף הבודקים את הגדר. לבסוף מתברר שהיצור נמצא בכלוב וניק מחלץ עצמו דרך הפתח, בעוד אוון והעובד השני מנסים להגיע אליו. העובד השני נתפס ונטרף בידי היצור ואוון מצליח להגיע אל הדלת העומדת להיסגר בזמן. היצור מצליח לשבור את הדלת לפני סגירתה ולברוח בעוד ניק המבוהל יושב צמוד לג'יפ ומחכה שיתרחק. היצור שובר את הג'יפ שלידו אך ניק חושב שאם לא יזוז הוא לא ייחשף אליו. הוא טועה והיצור פוער את פיו וטורף אותו לעיניו של אוון.

### דמויות מ[[עולם היורה: נפילת הממלכה]]
#### מייזי לוקווד ([[איזבלה סרמון]])

מייזי היא נכדתו של בנג'מין לוקווד, איש עסקים עשיר וחברו של ג'ון האמונד ממנו נפרד לפני שנים. הוריה נהרגו בתאונת דרכים ומאז היא מתגוררת עם סבה ועם המטפלת שלה, איריס קרול. סבה לא הרשה לה לראות תמונות של אמה אך אמר שהיא דומה לה מאוד.

כאשר קלייר מגיעה לאחוזת לוקווד היא מבחינה בה אך היא בורחת במהירות. היא מומחית בהתגנבות והיא עוקבת אחרי פעולותיו של אלי מילס וכך מגלה על עסקיו בנוגע למכירת הדינוזאורים. כאשר היא מדברת על כך עם סבה הוא אומר לה לישון אך קורא לשיחה את מילס ואומר לו לפנות מיד למשטרה, דבר הגורר את מילס לחנוק אותו למוות. לאחר שמילס מגלה שעקבה אחריו הוא נועל אותה בחדרה אך היא חומקת מהחלון ומוצאת את סבה המת וגם תמונה של אמה, הזהה לה גנטית.

היא יורדת בוכה למטה ומוצאת את אוון וקלייר שהשתחררו מכלובם. תחילה היא בורחת מהם אך מגלה שאוון מוכר לה מסרטונים שראתה במחשב ואת קלייר היא כבר זיהתה וכך היא חוברת להם. כשהאירוע מתפוצץ ויצור הכלאיים החדש "אינדופרטור" משתחרר, החבורה עומדת לברוח אך מילס וזוג שומרים חמושים קוראים להם לעצור. מילס מבקש ממייזי לחבור אליו אך היא מסרבת וכנקמה הוא מגלה לחבורה שמייזי היא ילדה משובטת מבתו של לוקווד, פעולת שיבוט שניסה לעשות כמה שנים וגרמה לפירוק יחסיו עם האמונד שהתנגד לשיבוט אנושי. האינדורפטור מגיע אז והורג את שומרי מילס. מייזי, אוון וקלייר בורחים לגלריה אך מגלים שם את היצור הקטלני. הם מתחמקים ממנו אך הוא מאתר אותם והם בורחים ממנו לכלוב מוצגים תוך שהאורות כבויים. האורות נדלקים והיצור תוקף את זכוכית הכלוב וכמעט תופס אותם.

מייזי נחלצת מהתצוגה ראשונה ובורחת מהיצור לחדרה, שם היא מתחבאת במיטתה. היצור מצליח לאתר אותה אך מעדיף להשתעשע איתה וכך מספק זמן לאוון ולרפטורית "בלו" להסיח את דעתו ממנה. אוון ומייזי בורחים בעוד הדינוזאורים נלחמים אך האינדורפטור מצליח לאגף את אוון ומייזי על הגג. קלייר מסיחה את דעתו ויחד עם אוון גורמת לו לקפוץ על גג זכוכית שקורס תחתיו. הוא מצליח להתאזן אך "בלו" מפילה אותו ומשפדת אותו על קרניים למוות. לאחר מכן כולם יורדים לקומה בה דינוזאורים כלואים שנחנקים מדליפת מימן. אך הדרך היחידה להציל אותם הוא לשחרר אותם לרחובות ולגרום למהומה. בעוד אוון וקלייר מסרבים לעשות את זה, מייזי חומקת בשקט ופותחת את השערים, לדבריה כי "היא משובטת בדיוק כמוהם". הדינוזאורים משתחררים ומילס נטרף בידי הטירנוזאורוסית ששוחררה. בסוף הסרט מייזי מאומצת בידי אוון וקלייר ויחד הם נוסעים ורואים את בלו רצה בערבות אמריקה.

מייזי מופיעה בסרט השישי כשהיא גדלה עם אוון וקלייר בסיירה נבדה ונאלצת להישמר מהעולם, העלול לחטוף אותה ולנצל את ערכה. מייזי מחליטה להתמרד בהוריה ונע מעבר לגשר לצפות באפטוזאורוסים בשלג בעירייה. ציידים שכירים של "ביוסין" נשלחים אליה ומצליחים לתפוס אותה ואת "בטא" והיא נשלחת, תחילה למלטה ובהמשך למעבדה של ביוסין באיטליה. שם היא מגיעה לפגישה עם הנרי וו, המספר לה שהכיר את אמה, המדענית שרלוט לוקווד שהצליחה ללדת אותה מבלי התעברות, תוך שגם שינתה את ה-DNA שלה, מה שהציל אותה ממחלה גנטית שהרגה את שרלוט. כשדודג'סון פונה להנרי בחוץ מייזי נמלטת עם "בטא" ומצליחה להגיע לאלן ואלי, שבורחים ממעבדת הארבה עם דגימות. השלושה בורחים דרך רכבת תחתית מהעמק, אך דודג'סון מכבה את החשמל והם נאלצים לנוע בפארק וכמעט נטרפים בידי דימטרודונים עד שמלקולם פותח את השער עבורם. הם נוסעים ברכבו מהעמק אך הרכב מתהפך ואוון, קלייר וקיילה מזהים ומצילים אותם. החבורה נמלטת מגיגאנוטוזאורוס ופוגשים בהנרי המבקש לעזור לעצור את הארבה ומייזי נענית לו. מייזי לצד החבורה מצליחה לחזור הביתה ואז יושבת למדורה עם הוריה המאומצים, אוון וקלייר.

#### שרלוט לוקווד ([[איזבלה סרמון]] כילדה/[[אלווה טריל]] כבוגרת)
שרלוט הייתה בתו המנוחה של בנג'מין לוקווד ואמה של מייזי, אשר גודלה בידי איריס קרול. היא הייתה מדענית בכירה שהכירה את "פארק היורה" ופעלה בו באתר ב' (איסלא סונרה) לצד הנרי וו. בעוד בנג'מין טען שהיא נהרגה מתאונת דרכים, למעשה היא הייתה בעלת מחלה גנטית שממנה נפטרה. עם זאת היא הצליחה להתרבות ללא התעברות, מה שיצר את מייזי והיא החליפה את ה-DNA של מייזי ובכך הצילה אותה מאותה מחלה. כמו כן אלי סאטלר מודה שהם הפכו לחברות טובות לפני מותה, לאחר שהאחרונה הגיע לבקר בהרצאה שלה. הנרי שידע על מחקריה, גילה עליה למייזי ולבסוף החליט לאחר שערך שינוי במבנה חגבי הארבה, לזכות את השפעות המחקר הגנטי לכבוד שרלוט לוקווד.

היא לא מופיעה בחיים אך נראית בתמונות אלבום בסרט החמישי (לצד איריס קרול) וכן בסרט השישי בסרטוני מחשב של הנרי, בו היא מופיעה לצד מיקרוצרטוס ב"איסלא סורנה".

#### בנג'מין לוקווד ([[ג'יימס קרומוול]])
[ממוזער|[ג'יימס קרומוול. שיחק את איש העסקים בנג'מין לוקווד בסרט החמישי.]]
בנג'מין לוקווד הוא איש עסקים שהיה ידידו הטוב של ג'ון האמונד, איתו חלם להקים את פארק הדינוזאורים המשובטים אך שניהם נפרדו לאחר ויכוח על שיבוט בתו המנוחה של לוקווד, שרלוט, דבר שהאמונד התנגד לו. למרות היריבות ביניהם לוקווד כיבד אותו ולא השתמש בשיבוט בעודו בחייו וכן קבע תמונה בדמותו באחוזה שלו בצפון קליפורניה.

גם לאחר מות האמונד הוא לא הצליח ישר לשבט את בתו אך לבסוף, כאשר הוא זקן, חולה ומובל בכיסא גלגלים הוא מצליח. הוא קורא לילדה מייזי ומספר לה כמה היא דומה לאמה אך אוסר עליה לראות את תמונותיה. היא מתגוררת באחוזה עם סבה, עם איריס המטפלת של הבית האחראית עליה ועל לוקווד (כמו גם על הבת המקורית) ועם עוזרו אלי מילס. ואולם מילס רוקם עסקאות מאחורי גבו ומארגן מסע הצלה לכאורה לדינוזאורים הנמצאים באי הגעשי שממנו יעברו לאי שבבעלותו. לוקווד מתלהב מהרעיון ומזמין את קלייר ואוון למבצע זה. אך לוקווד לא מודע לכך שהמבצע נועד למכירת דינוזאורים לא-חוקית בתוך אחוזתו. ביום שלפני המכירה הגדולה מייזי מספרת לו על המזימה והוא קורא מיד למילס ומצווה עליו לפנות למשטרה, אך מילס מערים עליו ובמקום להתקשר הוא חונק אותו למוות עם כרית ואז מזייף את רציחתו ומסלק את איריס מהאחוזה. מייזי מגלה את סבה/אביה המת ובוכה ובסוף הסרט מאומצת בידי אוון וקלייר, במקום לחבור לאלי מילס. בסרט ההמשך מתברר שלוקווד ידע שבתו מתה ממחלה גנטית ורק המציא את הסיפור על התאונה כדי לכסות על מוצאה המפתיע של מייזי, מה שהיה עלול לסכן אותה.

#### פרנקלין ווב ([[ג'סטיס סמית]])
פרנקלין הוא מפתח מערכות מחשבים ובעבר טכנאי מחשבים המצטרף לארגון ההצלה של קלייר למען הדינוזאורים, יחד עם זיה רודריגז עמה הוא מנסה להתחיל אך נדחה. הוא מוצג כגבר צעיר כהה עור בעל משקפיים המלא בחששות. למרות פעילותו למען ארגון ההצלה הוא אינו מתלהב מדינוזאורים ומפחד מהמפגש איתם. עם זאת הוא מבטיח לקלייר שיעזור לה ונוסע עם צוותה לאי הגעשי.

יחד עם קלייר הוא נותר בחדר המבודד שננעל וכאשר הוא מנסה לפתוח פתח ממוחשב נכנס בריוניקס לחדר וכמעט טורף את שניהם. פרנקלין צורח בהיסטריה אך לבסוף שניהם מצליחים להימלט ולכלוא אותו. הוא בורח עם קלייר ועם אוון שמצטרף אליהם מההר הגעשי ומצליח לעלות איתם אל הספינה כנוסע סמוי. לפני העגינה בנמל הוא מאותר אך זיה אומרת שהיא שלחה אותו לעזור וכך הוא נשלח לעזור לצוות הספינה לפני הירידה, בעוד קלייר ואוון נתפסים ונכלאים באחוזה. באחוזה ד"ר הנרי וו מפקח עליו ודורש ממנו להביא לו דגימות שהוא צריך, אך כשהוא מתווכח עם זיה על דם הרפטורית "בלו" ועומד להכות אותה, פרנקלין מתגנב אליו מאחורה ומזריק לו חומר מרדים. ד"ר וו מורדם ונלקח בידי צוותו בעוד זיה משחררת את בלו שטורפת את האבטחה שמגיעה. לאחר מכן פרנקלין וזיה בורחים מהחדר העומד להתפוצץ. פרנקלין מזהיר את קלייר ואוון מהפיצוץ והם נעים יחד לחדר הבקרה, צופים בדינוזאורים הנמלטים.

פרנקלין מופיע בסרט השישי בעודו עוזר לקלייר וזיה להציל נסוטוצרטופס צעיר ממרביעים לא-חוקיים והוא נמלט עם קלייר מהבעלים, תוך בריחה של מכוניתם לעדר של הבוגרים. לאחר התקרית פרנקלין וזיה מבקשים מקלייר לפרוש מהעסק כדי לא להסתכן עוד. פרנקלין מופיע בהמשך כדי לעזור לאוון וקלייר לזהות את הצייד ריין דלאקורט והוא מציע להם לפגוש את בארי במלטה.

#### ד"ר זיה רודריגז ([[דניאלה פינדה]])
זיה רודריגז היא פלאו-וטרינרית תושבת סיאטל המצטרפת לארגון ההצלה של קלייר למען הדינוזאורים יחד עם פרנקלין המנסה לחזר אחריה אך נכשל אך זיה עדיין מנהלת קשר טוב איתו. למרות התמחותה היא לעולם לא פגשה דינוזאורים ולא הייתה בפארק.

היא חוברת לצוות שנוסע לאי ומתלווה לאוון, קן וויטלי המתנגד לפעילותה "הנשית" מדי וחבורת הציידים בחיפוש אחר "בלו". אוון מוצא את בלו אך אחד החיילים יורה בה חץ הרדמה וכשהיא מסתערת עליו יורה בה באקדח וכמעט הורג אותה. אוון הנסער מנסה לפגוע בוויטלי שיורה בו חץ הרדמה והוא מתמוטט. זיה תופסת את האקדח ומכוונת אותו על וויטלי באיום שבלו תמות בלי עזרתה. וויטלי מסביר לה שהיא לא בעמדת כוח ומורה לה לרפא את בלו או שיירו בה ואז משאיר את אוון בשטח.

זיה נלקחת כשבויה לספינה לטפל בבלו אך צריכה עירוי דם לרפא אותה. להפתעה היא מגלה על הסיפון את אוון, קלייר ופרנקלין וכמעט מסגירה אותם בצעקה. אוון וקלייר מביאים לה דם של הטירנוזאורוס של האי והיא מצילה את חיי בלו. כשהספינה עוגנת, זיה מובאת לאחוזה ונכלאת בצמוד לכלובה של בלו. היא קוראת לד"ר וו ואומרת לו שהדם של בלו לא טהור, בגלל העירוי מהטירנוזאורוס, דבר המזעזע אותו ועוזר לפרנקלין להגיע מאחוריו ולשתק אותו. הוא נותן לה את המפתחות ומשחרר אותה והיא בתורה משחררת את בלו שטורפת את אנשי האבטחה. לאחר מכן זיה ופרנקלין בורחים מהחדר העומד להתפוצץ. בסוף הסרט זיה מדווחת לאוון וקלייר על דליפת המימן לקומת הדינוזאורים וכולם יורדים למטה לבדוק. החבורה מהססת לפתוח את השערים החוצה לכל הדינוזאורים אך מייזי עושה זאת בעצמה וזיה לצד החבורה צופה בדינוזאורים הנמלטים.

זיה מופיעה בסרט השישי בעודה עוזרת לקלייר ופרנקלין להציל נסוטוצרטופס צעיר ממרביעים לא-חוקיים והיא נמלטת עם קלייר מהבעלים, תוך בריחה של מכוניתם לעדר של הבוגרים. לאחר התקרית זיה ופרנקלין מבקשים מקלייר לפרוש מהעסק כדי לא להסתכן עוד.

בסצנה שנמחקה מהסרט החמישי מתואר שזיה מגדירה את עצמה כלסבית, אך הסצנה נמחקה כדי להריץ את הסרט.

#### אלי מילס ([[רייף ספול]])
אלי מילס משמש כנבל הראשי של הסרט. הוא עוזרו של לוקווד והאחראי על אחוזתו ועסקיו, לאחר שלוקווד כבר זקן וחולה מכדי לטפל בהם בעצמו. כמו כן הוא משמש כאפוטרופוס של בתו מייזי. אך מילס אינו נאמן לאדונו ויוצר עסקאות אפילות ללא ידיעת בעליו. הוא מארגן משלחת להבאה של עצמות האינדונימוס רקס מהאי. בעצם זו הוא משתמש כדי לייצר במרתף האחוזה בן כלאיים חדש קטלני בשם "אינדורפטור", בעזרת ד"ר וו אך ללא ידיעת בעליו.

כמה שנים לאחר מכן הוא יוזם את רעיון "הצלת הדינוזאורים" מהאי הגעשי ואדונו תומך בכך ולאחר מכן מזמין את קלייר ואוון לחבור למסע ההצלה ומצליח. בעוד החבורה מגיע לאי בליווי צבאו של קן וויטלי, מתברר לאוון ולחבריו שמדובר בחובבנים שמנסים למכור את הדינוזאורים במקום להציל אותם ולדאוג להם וכן לנטוש את אוון וחבריו למות באי. בעוד אוון ואנשיו מצליחים לברוח מהאי, הוא וקלייר נתפסים כאשר הם מתקרבים לאחוזה. הם נכלאים ואז מילס מופיע ו"מתנצל" בפניהם כשלמעשה הוא מגיע ללעוג למניעיהם ולטעון שהוא לא יותר גרוע מהם בניסיון למכור דינוזאורים. אוון כמעט שובר את ידו וקלייר מעקמת את משקפיו אך הוא מניח להם להישאר בכלוב, משאיר מאחור את אלה שיודעים על המכירה הקרבה.

ואולם מייזי שומעת אותו מדבר עם גונאר אוורסול, דובר המכירות ומדווחת לסבה. סבה שומע על כך ודורש ממילס להתקשר למשטרה ולבטל הכל. הוא לכאורה מתקשר אך למעשה מביא כרית וחונק למוות את אדונו, תוך שהוא אומר לו שהאמונד צדק לגביו ושלוקווד לא ישר יותר ממנו. לאחר מכן הוא מעמיד פנים שאדונו מת משנתו ודורש מאיריס קרול לעזוב למרות בקשתה.

ביום המכירה הפומבית הוא מגיע עם גונאר לחדר תחתי ומציע מגוון דינוזאורים למכירה כשבסופם מציג את האינדורפטור. אף על פי שהוא סיכם עם ד"ר וו שהיצור לא למכירה הוא נכנע ללחץ הכספי ומאשר למכור בטענה שייצרו עוד, בלי להבין שהייצור הבא יכול להמשיך בידי אחרים. אוון הורס את המכירה וגורם לכולם לברוח מסטיגמולוק משוחרר. מילס עם שניים מאנשיו החמושים מאתר את אוון, קלייר ומייזי, עוצר אותם וקורא למייזי לחבור אליו, על מנת שיוכל להמשיך לשלוט באחוזה. היא מסרבת לכך והוא מגלה לחבורה שהיא ילדה מהונדסת בידי לוקווד שבתו נהרגה בתאונה. לאחר מכן מגיע האינדורפטור שהשתחרר מתנפל וטורף את שני עוזריו והוא בורח.

האינדורפטור רודף אחרי אוון וחבריו אך לבסוף נהרג בידי הרפטורית בלו שמטיחה אותו בקרני טריצרטופס. בינתיים מילס מארגן את חפציו ואת עצמות האינדונימוס כדי לברוח ברכבו, אך מייזי משחררת את הדינוזאורים הכלואים והללו הורגים 2 מאנשיו ומשביתים את רכבו. בעוד הוא מחפש את עצמות האינדונימוס, מגיעה הטירנוזאורוסית והורגת אותו וגם שוברת את העצמות. חלק מגופתו נחטף בידי קרנוטאורוס וכמה קומפוגנתוסים ניזונים מגופתו.

#### קן וויטלי ([[טד לוין]])
[ממוזער|[טד לוין. שיחק את שכיר החרב קן וויטלי בסרט החמישי.]]
וויטלי הוא שכיר חרב רודף בצע הנשכר בידי אלי מילס כדי להחזיר את הרפטורית בלו ולעזור בציד הדינוזאורים מהאי הגעשי לפני שיובאו לאחוזת לוקווד. הוא מוצג לחבורה של אוון כצייד חביב ורגוע השומר עליהם בעודם מתקרבים לדינוזאורים. ואולם לאחר שאוון מבקש ממנו לבלות לבדו עם בלו, וויטלי לא מקשיב לו ומביא את כל חייליו לנסות ללכוד אותה. כשאחד החיילים יורה בה תחילה בחץ הרדמה ולבסוף באקדח וכמעט הורג אותה, אוון נע להרביץ לוויטלי אך לפני שהוא מגיע, וויטלי יורה בו חץ הרדמה והוא מתמוטט. זיה, אותה הוא הספיק לתעב עוד לפני כן, מכוונת אליו את האקדח אך מבינה שאין לה ברירה אלא לציית לו ולעזור לרפא את בלו. הוא פוקד על חייליו לחזור עם מיני דינוזאורים אך בלי אוון ולכל דינוזאור שנתפס הוא מוציא שן ללא הרדמה כגביע ציידים. הספינה שלו מפליגה תוך שאוון וחבריו מסתננים אליה. ואולם לפני הכניסה לאחוזה הם נתפסים בידי וויטלי שמוביל אותם לכלא בתוך האחוזה בליווי של אלי מילס.

וויטלי לא מופיע במכירה הפומבית או בהשתוללות של הסטיגמולוק, אך לאחר שהאזור מתרוקן מאנשים הוא נכנס לבקש את שכרו ממילס. הוא לא מוצא אותו אך מוצא את האינדורפטור הזועם, המסקרן אותו מאחר שלא הובא מהאי. וויטלי יורה בו חצי הרגעה ומשוכנע שהוא מורדם ואז נכנס לכלאו. אך האינדורפטור טומן לו מלכודת חיה וכאשר הוא קרוב מספיק ללסתותיו הוא חוטף אותו בידו, כורת אותה ממנו, בולע אותה והורג אותו. מפני שוויטלי פתח את הדלת היצור בורח.

#### איריס קרול ([[ג'רלדין צ'פלין]])
איריס היא אחראית משק הבית של אחוזת לוקווד העובדת שנים רבות באחוזה. היא גם מטפלת במייזי, ממנה היא דורשת סדר ודקדקנות בדיבור אך רגישה כלפיה. היא טיפלה גם בבתו המקורית של לוקווד וכן היא המטפלת הסיעודית של לוקווד עצמו. לעומתה אלי מילס מחזיק בכוח גדול יותר אך הוא משתמש בו בנוקשות רבה עם מייזי ופועל בדרכים אפלות וחתרניות. ללא ידיעת איריס הוא הורג את אדונו ואז מציג את לוקווד המת כאילו מת בשינה. לאחר שהוא מראה לה על כך הוא דורש ממנה לעזוב ולתת לו לטפל במייזי. היא מתחננת שייתן לה להישאר ללא הועיל והיא עוזבת, כשבעקיפין הוא מציל את חייה בעוד הוא עצמו נטרף.

#### גונאר אוורסול ([[טובי ג'ונס]])
[ממוזער|[טובי ג'ונס. שיחק את גונאר אוורסול בסרט החמישי.]]
גונאר הוא כרוז מכירות של שווקים שחורים ברחבי העולם שאינו מודאג מנושאי מכירתו. אלי מילס קובע עמו פגישה כדי למכור את הדינוזאורים המגיעים, אך כשהוא מגיע הצוות עוד מאחר לבוא והוא חושב לבטל את המכירה בטענה על בזבוז זמן וכסף. כדי לשכנע אותו, מילס יורד איתו לקומה ובה מעבדות ומדבר איתו על יצור הכלאיים המהונדס שעומד להופיע במכירה וגם מציג לו אותו. דבר זה מרגיע אותו והוא מזמין את אנשי הקשר שלו ליזום את המכירה. ביום המכירה הפומבית הוא ניגש עם מילס לפגוש כמה ממכריו ולאחר מכן עולה להתחיל את המכירה. לאחר מכירה של כמה דינוזאורים הוא מחליט להציג את האינדורפטור, אך מודיע שהוא אב-טיפוס ולא למכירה. לאחר עליית מחירים הדרגתית מילס מאשר לו למכור אותו למרות התנגדות ד"ר וו. ואולם אוון קוטע את המכירה בידי סטיגימולוק שמשתחרר ונוגח באנשים. האירוע מסתיים וויטלי ניגש לחפש את מילס אך מוצא את היצור, מנסה להרדים אותו ונכנס לתאו כדי לגלות שהוא עוד ערני וכך הורג אותו. גונאר רואה זאת ממרחק ומנסה להתחמק. הוא נכנס למעלית ודוחף אשה נסערת אשר רואה את היצור וצורחת. היצור בורח החוצה ומנסה לתפוס אותם אך המעלית נסגרת לפני. עם זאת היצור מצליף בזנבו על מנגנון המעלית ופותח אותה, מפתיע את גונאר רגע לפני שהוא טורף אותו ואת שאר האנשים.

#### ג'ק ([[רוברט אמס]])
ג'ק היה איש קשר הנלווה לצוותו של מילס שנשלח להוציא את עצמות האינדונימוס מהלגונה ולשלוח אותם לאחוזה. ביום סופה הצוללת נכנסת ומצליחה להוציא כמה עצמות, אך אנשי הצוללת נטרפים בידי המוסזאורוס. ג'ק מנסה לחדש עמם את הקשר לפני שיסגור את שערי הלגונה ולא שם לב שחבריו בורחים, עולים על המסוק וצועקים לו למהר אליהם. הוא לא מצליח לשמוע אותם אך כשהוא מוריד את האוזניות הוא שומע דילופוזאורוס לרגע ולאחר מכן מוצא את עצמו קרוב מאוד לטירנוזאורוס שמתקרב אליו. הוא רץ מיד למסוק שמתחיל להמריא והטירנוזאורוס אחריו, שובר את מנגנון נעילת השערים. בעוד החבורה זורקת לו סולם הוא מצליח לתפוס כשהטירנוזאורוס תופס את הסולם בפה ומטלטל אותו. מפקד המשלחת קורא לנסר את הסולם ולהפיל את ג'ק אך הטירנוזאורוס קורע בטעות חתיכה מהסולם ומאבד אותם. הם ממריאים מעל הלגונה תוך שג'ק צוהל משמחה, אלא שמאחוריו מגיחות זוג לסתותיו הענקיות של המוסזאורוס שחוטף אותו לתוך המים ואז ממשיך החוצה לעבר האוקיינוס.

הוא מופיע גם בסדרה, שם מתברר שהוא הציל שלא בכוונה את דריוס, יאז וברוקלין ומשך את הטירנוזאורוס מהם, והם צופים במותו.

#### שרווד ([[פיטר ג'ייסון]])
[ממוזער|[פיטר ג'ייסון. שיחק את הסנאטור שרווד בסרט החמישי.]]
שרווד הוא סנאטור וראש הוועדה המיוחדת של הסנאט שביקשה לבחון פעילות ממשלתית על חילוץ הדינוזאורים מהאי. הוא נותן את רשות הדיבור לד"ר מלקולם שמודיע שהוועדה צריכה להניח לדינוזאורים למות מאשר שיועברו ליבשת ויגרמו לתוצאות לא הפיכות שלבסוף אכן מתרחשות. עמדתו גוררת ויכוח והמולה אך ראש הוועדה מניח לו לדבר עד הסוף.

לאחר שהדינוזאורים שוחררו מאחוזת לוקווד, הוא מזמין את מלקולם לשאת נאום נוסף, בו הוא מודיע שמעכשיו האדם ייאלץ ללמוד איך לחיות לצד הדינוזאורים.

### דמויות מ[[הקרב בביג רוק]]
#### דניס ([[אנדרה הולנד]])
[ממוזער|[אנדרה הולנד, משחק את דניס בקרב בביג רוק.]]
דניס הוא בעלה של מריאנה. הוא אפרו-אמריקאי מאוקלנד שהיה נשוי עם ילדה אחת - קדשה. הוא התחתן בשנית עם מריאנה קצת לפני 2017 והפך לאב חורג למטאו. לשניהם נולד תינוק משותף לאחר מכן.

באירועים אחרי הסרט החמישי במשך 2019, המשפחה יוצאת לנופש בפארק ביג רוק שבצפון קליפורניה כשמפתיעים אותם פרטי נסוטוצרטופס המושכים אחריהם אלוזאורוס רעב. כשהאלוזאורוס נכשל בניסיון לטרוף אותם הוא מבהיל את התינוק שצורח ומסגיר את המשפחה. האלוזאורוס תוקף את הקרוואן ומפיל אותו על צדו וכמעט טורף את התינוק. הזוג מוציא את בנם מכסאו בזמן ודניס מנפנף לעבר הטורף במוט ברזל שלא מרתיע אותו. מריאנה מסיחה אותו עם מטף בוער וקדשה יורה לאלוזאורוס בעין, מה שגורם לו לעזוב. דניס מחבק את משפחתו בקרוואן ההרוס.

למחרת סיפור המשפחה מתפרסם בכלי תקשורת בארצות הברית ומכונה "הקרב בביג רוק".

#### מריאנה ([[נטלי מרטינז]])
מריאנה היא אשתו של דניס. היא אשה היספאנית-אמריקאית מאוקלנד שהייתה נשואה עם ילד אחד - מטאו. היא נישאה בשנית עם דניס קצת לפני 2017 והפכה לאמה החורגת של קדשה. לשניהם נולד תינוק משותף לאחר מכן.

באירועים אחרי הסרט החמישי במשך 2019, המשפחה יוצאת לנופש בפארק ביג רוק שבצפון קליפורניה כשמפתיעים אותם פרטי נסוטוצרטופס המושכים אחריהם אלוזאורוס רעב. כשהאלוזאורוס נכשל בניסיון לטרוף אותם הוא מבהיל את התינוק שצורח ומסגיר את המשפחה. האלוזאורוס תוקף את הקרוואן ומפיל אותו על צדו וכמעט טורף את התינוק. הזוג מוציא את בנם מכסאו בזמן ודניס מנפנף לעבר הטורף במוט ברזל שלא מרתיע אותו. מריאנה מסיחה אותו עם מטף בוער וקדשה יורה לאלוזאורוס בעין, מה שגורם לו לעזוב. דניס מחבק את משפחתו בקרוואן ההרוס.

למחרת סיפור המשפחה מתפרסם בכלי תקשורת בארצות הברית ומכונה "הקרב בביג רוק".

### דמויות מ[[עולם היורה: עולם חדש]]
[ממוזער|[דוונדה וייז, גילמה את הטייסת קאילה ווטס בסרט השישי.]]
[ממוזער|[סקוט הייז, גילם את הצייד ריין דלאקורט בסרט השישי.]]
[ממוזער|[דיצ'ן לקמן, גילמה את המבריחה סויונה סנטוס בסרט השישי וגם דיבבה אותה בסדרה "עולם היורה: תאוריית הכאוס".]]

#### קאילה ווטס ([[דוונדה וייז]])
קאילה היא טייסת מקצועית ששירתה בעבר בחיל האוויר של ארצות הברית אך עזבה מסיבות לא ידועות והחלה לעבוד בשוק השחור בהובלות לשוקים לא-חוקיים ובין השאר עבדה למען "ביוסין", אף שמראה מייזי החטופה הדאיג אותה. ייתכן שהיה לה בעל שנפטר בהתחשב בתמונה שהחזיקה, אף שאולי היה זה אביה.

קאילה מתווכת עם ריין דלקורט בשוק המלטזי ונכנסת לשוק שבו נלחמים דינוזאורים לא חוקיים. כשהיא שואלת אותו להיכן מסיעים את מייזי הוא מציע לה שלא להתערב ובהמשך היא פוגשת בקלייר, מבינה שהיא אמריקאית ומזהירה אותה. למרות שקלייר מנסה לאתר את מייזי היא לא עוזרת לה. עם זאת כשקלייר ואוון מוצאים את החוטפים וסויונה מוציאה להקת אטרוסירפטורים מאומנים המנסים לצוד את אוון וקלייר, היא מחליטה לעזור לקלייר. היא מסיעה אותה על ג'יפ במהלך מרדף בו קלייר מעלפת אטרוסירפטור בעזרת מוט ברזל ומטיסה מטוס קטן לעבר "עמק ביוסין", עליו עולים אוון וקלייר. עם זאת דודג'סון מתיר לקוואצלקואטלוס לברוח ולפגוע בהם והוא שובר את מנועי המטוס וגורם לו להתרסק. בעוד קלייר נמלטת קאילה ואוון נשארים במטוס שמתרסק אך הם ניצלים ונאלצים לברוח מפירורפטור הצד אותם במים. הם נמלטים דרך מעלית בכניסה ומוצאים את קלייר מותקפת בידי דילופוזאורוס. קאילה מחשמלת את הדילופוזאורוס וקורעת ממנו פיסה מצווארונו. בהמשך הם מתאחדים עם החבורה של אלן ומותקפים בידי גיגאנוטוזאורוס. קאילה מוצאת מטוס נוסף ומטיסה אותו, אך כמעט נתקלת בדרדנוטוס. לבסוף היא מצליחה להסיע אותם הביתה.

#### ראמזי קול ([[מאמדו אצ'יי]])
ראמזי הוא ראש מחלקת התקשורת של "ביוסין" העובד בצמוד לדודג'סון, אף שלמעשה הוא פועל כנגדו ומרגל עבור מלקולם כדי לגרום לו להיתפס. הוא מלווה לראשונה את אלן ואלי המגיעים לאי במטוס ובהמשך פוגש אותם לצד דודג'סון. כשאלן ואלי מצליחים לחמוק למעבדה עם דגימות הזרעים, כעדות הוא נראה בתחילה עומד לחשוף אותם אך מתברר כעוזר להם והוא מעלה אותם במהירות לרכבת. עם זאת דודג'סטון מפטר את מלקולם מהתאגיד עקב הבגידה ורק בהמשך מגלה שראמזי פעל תחתיו, כשהוא מסרב לקחת את עבודותיו. אז ראמזי פונה עם מלקולם להציל את אלן, אלי ומייזי הכלואים במנהרה לצד דימטרודון (להם הוא פותח את השער מחדר בקרה). בהמשך הוא מגיע אל החבורה ומותקף לצידם מהגיגאנוטוזאורוס אך ניצל ומגיע ליבשת.

#### ריין דלקורט ([[סקוט הייז]])
ריין הוא צייד אכזרי בעל שם, אשר נשכר בידי "ביוסין" כדי לחטוף בהצלחה הן את הרפטורית הצעירה "בטא" והן את מייזי. כשהוא מוצא את אוון לוכד פרזאורולופוסים הוא מתכנן את ההגעה לרפטורית ומצליח למשוך אותה בנבלת שועל המפעילה מלכודת. בהמשך גם מייזי נלכדת על גשר באמצעותו וכשהוא מזהה את אוון הוא יורה עליו ברובה. אוון וקלייר מרגלים אחריו ומגלים מפרנקלין היכן לאתר אותו, בשוק של מלטה. שם הם פוגשים בבארי המוצא עבורם את השוק הבלתי חוקי ובהמשך נראה ריין. בארי מסמן לסוכנים חשאיים ללכוד אותו אך ריין בורח לתוך השוק. אוון נע בעקבותיו ובמהומות משתחררים מספר דינוזאורים. ריין משחרר דינוזאורים מהכלובים כדי למנוע מאוון להגיע אך נכשל ואוון מצליח להפנות נגדו קרנוטאורוס וליסטרוזאורוס הנושכים את ידיו. אוון מחפש ממנו מידע על מייזי ומגלה שהיא באיטליה. אז בריוניקס שמשתחרר מעמודי השרשראות שלו פוסע קדימה לעבר ריין וטורף אותו. 

#### סויונה סנטוס ([[דיצ'ן לקמן]], גם בסדרה)
סויונה היא מבריחת דינוזאורים אכזרית העובדת עבור "ביוסין" כחלק מהמשלחת להבאת מייזי ו"בטא" למרכז ביוסין באיטליה. היא גם מבריחת דינוזאורים שלה 4 אטרוסירפטורים מאולפים הפונים אחרי מטרותיה, אליהם היא מצביעה בלייזר. היא מתחמקת מקלייר לתוך חדר מגורים ושם נתקלת בקלייר, אך קלייר מצליחה לחשמל אותה והיא נופלת. כשקלייר מאיימת עליה היא מגלה לה שמייזי באיטליה, אך שולחת את האטרוסירפטורים לרדוף אחרי קלייר ואחרי בארי ואוון. עם זאת כשהיא מתקרבת למחבוא של אוון, בארי מזהה אותה ועוצר אותה כשהיא מחכה למשטרה. למרות זו היא ממשיכה לתמרן את האטרוסירפטורים נגד אוון וקלייר, תוך שימוש באבזם שעל צווארה. ככל הנראה היא נכלאה לאחר שבארי עצר אותה.

סויונה מופיעה גם בעולם היורה: תאוריית הכאוס בדיבובה של אותה השחקנית (היחידה שגם מדבבת את דמותה מהסרטים), בתור אשה מסתורית המכונה "התווחת". היא שולחת את מאמנת האטרוסירפטורים לחסל את ברוקלין, מה שכמעט הצליח. עם זאת ללא ידיעתה ברוקלין שרדה ושמרה על זהות בדויה, אף שאיבדה את ידה בתהליך. ברוקלין מתחקה על עקבותיה ומצליחה לאתר אותה בסיור בדובאי, שם היא פוגשת אותה עם "רד" האטרוסירפטור ולהפתעתה סויונה כבר ידעה על הגעתה ועל הגעת שאר החבורה לסנגל, קרוב לאתר שלה. בתחילה היא שוקלת להרוג את ברוקלין אם כי מסכימה לשתף איתה פעולה כאשר ברוקלין טוענת שחבריה נטשו אותה. היא טסה איתה לסנגל כדי לסכל את גילוי המעבדה עם הדינוזאורים בידי החבורה ומנסה לחבל בתוכניתם. היא מגלה שקפטן לאנג נכשל בהעברת משימות ואף נתן לחבורה לברוח ושולחת את האטרוסירפטור להרוג אותו. היא גם מאיימת על ד"ר סאר אך זה מנסה לדחוף אותה לכלובו של הבריוניקס העיוור שתחתיו. היא שורדת את הנפילה בזכות ברוקלין בעוד ד"ר סאר נופל מטה. בהמשך הם נתקלים בו כשהוא מפנה את הבריוניקס העיוור נגדם אך בעזרת האטרוסירפטור הבריוניקס מופנה כלפיו ושני הדינוזאורים הורגים אותו. סויונה מכבה את האורות בשביל לפגוע בחבורה ולגרום להם להיטרף בידי הדינוזאורים, אך נכשלת. החבורה מדביקה אותם ואת ברוקלין לפני עלייתם למטוס בשביל פגישה עם חברת "ביוסין", תוך הטעיית סויונה שללא ידיעתה נתנה לחבורה את ביצתה של באמפי.

בעונה השלישית סויונה נותנת לברוקלין יד חדשה אלקטרונית ומובילה אותה לפגישה עם דודג'סון בקטקומבות של מלטה. סויונה עוזרת לו בעזרת המאמנת לאיים על יועץ האו"ם פרופ' צ'אק דסאי כדי שיתמוך ב"ביוסין" ובתמורה דודג'סון ייתן לה להשתלט על שוק הלילה. עם זאת סויונה עולה על כך שהוא תימרן את המאמנת בניגוד לרצונה, להרוג את יועץ אזורי של אזור ביוסין ובכעס היא שוברת את הטלוויזיה שלו, אם כי היא ממשיכה את השותפות איתו. היא שולחת את ברוקלין לרחרח בשוק וכשהמאמנת מגיעה אליה עם האטרוסירפטורים סויונה מאיימת שהיא תפנה אותם כלפיה אם תאיים על ברוקלין. לאחר מכן היא מודה שהיא תמכור את האטרוסירפטורים כדי לחרפן את המאמנת שמשתמשת בברוקלין כדי להגיע אליהם לפני המכירה. עם זאת המכירה נקטעת כשהמודיעין הצרפתי עוצר את המוכרים והספקים וסויונה נעצרת בידי בארי סמבן. סויונה משתמשת בפצצה של מכלית הנופלת על בארי וסויונה בורחת, תוך שהיא מזהירה את דודג'סון מאוון וקלייר. היא רצה עם האטרוסירפטור שלה לאמפיתיאטרון ושם המאמנת נלחמת בה. סויונה מפנה את האטרוסירפטורים לתקוף את המאמנת, אך זו משתלטת עליהם. עם זאת סויונה מובילה קרנוטאורוס נשלט לתקוף את האטרוסירפטורים והוא הורג אחד מהם. אז הקרנוטאורוס טורף את המאמנת. החבורה מגיעה להציל את ברוקלין וברוקלין מושכת זמן עד שבארי והמודיעין הצרפתי עוצר סופית את סויונה וגם משתק את הקרנוטאורוס. סויונה הזועמת קופצת לתקוף את ברוקלין אך נבלמת במהירות.

#### ויט האנטלי ([[קריסטופר פולאה]])
האנטלי הוא אחד הציידים של "ביוסין" העובד לצד ריין דלאקורט כיד ימינו, אם כי למעשה הוא מרגל סוכן סמוי של בארי וחבר בסוכנות משטרת צרפת, המשמש להפללתו של ריין. הוא מודיע לבארי על מיקומו ואוון ובארי מצליחים להגיע אליו בזמן, כשאוון נלחם בריין ותופס אותו עד שהוא נטרף. לא ברור מה קרה לויט כאשר האסטרוסירפטורים של סויונה השתחררו.

#### שירה ([[וארדה סת'ו]])
שירה היא מדריכה המופיעה בתוך "המחלקה לחיות-בר פרה-היסטוריות", כאשר אלן גרנט ואלי סאטלר מבקרים בה ומתבוננים על גור טריצרטופס בהערצה.

### דמויות מ[[עולם היורה: מחנה הקרטיקון]]
#### דריוס באומן ([[פול-מיקל ויליאמס]])
דריוס הוא ילד אפרו-אמריקאי המתעניין בדינוזאורים ובפלאונטולוגיה והוא חלם לנסוע עם אביו פרדריק לפארק. עם זאת אביו חלה בשלב כלשהו ומת לפני המסע וטרם מותו נתן לבנו שרשרת משיני רפטורים. דריוס מחליט לנסוע כדי להגשים את רצונו של אביו, למרות זלזולו של אחיו ברינדון. לאחר שהוא מנצח במשחק של "עולם היורה" הוא מקבל מ"מר דנא" הזמנה להירשם ל"מחנה הקרטיקון" בקיץ הקרוב.

כשהוא מגיע במעבורת הוא פוגש בעוד חמישה חברים לצוות המחנה המלווים בידי המדריכים דייב ורוקסי, מתוכם דריוס הוא הצעיר ביותר והנלהב ביותר מהדינוזאורים. בלילה דריוס מתגנב כדי לצפות במכלאת קומפסוגנתוסים, כשקונג'י וברוקלין מלווים אותו ונקלעים למכלאת הרפטורים. לאחר שקונג'י ודריוס כמעט נטרפים המדריכים מצילים אותם אך נוזפים בהם ומזהירים אותם שיסולקו על טעות נוספת. כעונש הם נאלצים לאסוף קקי דינוזאורים למחרת. קונג'י מציע לדריוס לראות מוצג דינוזאור חדש במקום ושניהם יורדים במעבר תת-קרקעי לתוך מכלאה ובה קרנוטאורוס המכונה "טורו" ודריוס כמעט נטרף בבריחה ממנו, אך ניצל בידי קונג'י, מה שמקרב ביניהם.

בהמשך המסע דריוס יחד עם ברוקלין נכנסים לג'יירוספיר משותף ועוקבים אחרי סינוצרטופסית, אך היא נבהלת, יוצרת פאניקה ותוקפת את הרכב שלהם והם מועפים לבוץ טובעני. החבורה מצילה אותם בידי הסינוצרטופסית שסמי מפתה אותה לבוא אחריה ואליה קשור הרכב. למחרת בורח האינדונימוס בעת שהחבורה מעל תצפית אומגה והם נאלצים לעלות עליה, אך האינדונימוס שובר את המבנה ומפיל את החוטים ואת החבורה לקרקע וברגל הם מגלים שהמחנה שלהם נהרס. קונג'י אומר לחבורה שדריוס הוא המנהיג הטבעי שלהם, מאחר שהוא מבין בדינוזאורים והוא מחליט ללכת למרכז המבקרים. החבורה עולה על טנדר ונמלטת מהאינדונימוס ברכב. לאחר מכן הם בורחים מפטרנודונים שהשתחררו מכלובם והם חומקים לתוך מתקן קייאקים, הזורם לעבר לגונת הפארק. שם מוזאזאורוס רעב רודף אחריהם וכמעט משיג את הקייאק של דריוס וסמי, אך הם ניצלים בזכות יאז. הם שומעים שהמעבורת האחרונה עומדת לצאת מהאי ועולים על מונורייל לעבר הרציפים, אך מותקפים בדרך בידי פטרנודונים ובן נחטף בידי אחד מהם. החבורה ממשיכה בלעדיו אך נאלצת לקפוץ מהרכבת ולהמשיך במנהרות הקרובות לרציפים ושם נתקלים בלהקת קומפסוגנתוסים ובהמשך בטורו, שהשתחרר בינתיים. הם מגיעים למעבר סתום החוצה וטורו כמעט משיג אותם. אז דריוס ויאז מושכים אותו ועם מכלי גז וטיזר דולק מפוצצים את הקיר לידו, מה שגורם לו לוותר וליצור חור בקיר. עם זאת כשהם מגיעים הם מגלים שהמעבורת האחרונה כבר יצאה מהאי. אז דריוס אומר להם שמישהו יחזור עבורם ושיש להם אחד את השני כדי לשרוד באי.

בעונה שנייה הוא עוזר לחבורה לאלתר מחסה במחנה ההרוס שלהם וגם משגר מסר חירום מהאי. כשטיפני ומיטש מגיעים לאי הוא מתפתה למילותיהם ונכנס למריבה עם ברוקלין על כך, עוזר לשניהם להגיע לבור המים של הדינוזאורים. עם זאת הוא מוצא ראש סינוצרטופס כרות באוהלו של מיטש ומחליט לפנות נגדם יחד עם סמי ויאז. הזוג מנסה ללכוד אותם אך הוא וחבריו גוררים את הטירנוזאורוסית שמסיחה אותם. הם בכל זאת מצליחים להגיע לבור המים אך דריוס וברוקלין מסיחים אותם תוך שעדר הדינוזאורים בורח לעברם ולבסוף הם נטרפים במהומה.

בעונה השלישית הוא עוזר לחבורה לאתר את הספינה של מיטש וטיפני ויחד לפתור את בעיות התפעול שלה. בהמשך הוא עוזר לחבורה להתגונן מהסקרופיוס רקס שהשתחרר. כשבן נעלם הוא רץ אחריו ומנסה לשכנע אותו לחזור הביתה, אך מקבל את רצונו. הוא לצד יאז וברוקלין מגלים על העבודות של ד"ר וו וחוטפים לו את המחשב, אך נאלצים לברוח. דריוס לוקח את המחשב מברוקלין שנתפסת ובהמשך עוזר לחלץ אותה בידי עדר האנקילוזאורוסים, אך קנג'י נפגע מהחלטתו. לבסוף הוא שט בספינה ליבשת.

בעונה הרביעית דריוס מתקן את מדחף הספינה שנתקע באצות אך נלכד בעצמו כשכריש מתקרב. להפתעתו קנג'י שם את המריבה ביניהם בצד ומציל אותו. הכריש נטרף בידי המוזאזאורוס שהורס את ספינתם והם נופלים לאי מסתורי. באי הם מגלים חוקרת בשם ד"ר מיי, שדריוס מזהה ומזהירים אותה מארגון "מנטה קורפ". בעוד הבוס של מיי, קאש מגיע ומחליט לפגוע בה והחבורה מצילה אותה. דריוס מצליח לחמוק פנימה ולהתקשר לאחיו ברנדון, שחשב שהוא מת אך השיחה נקטעת וקאש מתחקר אותו. דריוס מתחקה לניצול בודד וקאש מחליט לעקוב אחריו ולשלוח אותו לנקות את הג'ונגל וכן לשים שבב מעקב על הספינוזאורוס. דריוס עומד בכך ואף נפגש עם חבריו ומחליט לרגל מתוך חדר ההנהלה. כדי להסיח את תוכניותיו הוא משחק עם קאש במשחקי וידאו כשהחבורה מצילה דינוזאורים וכשהוא מגיע ללכוד אותם דריוס נע איתו לחדרה של מיי והוא ובן נועלים אותו בפנים. עם זאת בהמשך דריוס מגלה שהוא ברח וחבר לנשיא הארגון. לבסוף נלכד עם החבורה בידי הרובוטים של קאש ודניאל קון.

בעונה החמישית דריוס מופתע מקרבתו של קנג'י לדניאל אך מחליט להמשיך בתוכניתו להציל את הדינוזאורים מהתחרויות, מה שמכעיס את דניאל שמחליט בהמשך לכלוא את החבורה. עם זאת דריוס מוצא מפלט דרך מעבר תת-קרקעי סמוך לליבת אנרגיה. הוא בורח עם החבורה ליער ועוזר לשני הטירנוזאורוסים להיפגש, תוך ניסיון להסיח את דעתו מבגידתו של קנג'י. הוא מקבץ את הדינוזאורים יחד כדי שדניאל לא יוכל לגבור עליהם ועוזר לשנות את סיסמת המחשבים. כשדניאל מגיע הוא מגייס את הדינוזאורים להילחם בדינוזאורים הנשלטים ובהמשך משתף פעולה בשנית עם קנג'י אך הוא מופתע מהספינוזאורוס הגובר על אחת הטירנוזאורוסיות ולכאורה הורג אותה. אז דריוס מחליט לעזוב לספינה אך דניאל והאוק דוחקים אותו לפינה עם הספינוזאורוס שכמעט הורג אותו. הוא ניצל בזכות קנג'י ובזכות שני הטירנוזאורוסים. אז דניאל עוזב את האי ללא קנג'י והחבורה נשארת ומחכה עד שבפינתם של דייב ורוקסי מגיעה עם אחיו ברנדון. הספינה מגיעה לאמריקה ושם דריוס נפגש גם עם אמו המאמצת את קנג'י. כעבור מספר שנים דריוס מציג את סיפורו בהופעה ומצולם לרשת, כשברוקלין מופיעה על המחשב ומזהירה מבריחת דינוזאורים מאחוזת לוקווד. הוא מסתכל מחלונו ורואה משם ברכיוזאורוס רועה.

בעולם היורה: תאוריית הכאוס דריוס מבוגר בהרבה והספיק להיות עובד ב"מחלקת היצורים הפרהיסטוריים" (מי"פ), והוא מחפש אחר אלוזאורוס שתקף את ברוקלין וכנראה הרג אותה. עם זאת הוא מופתע לקלוט את בן בדלת ביתו טוען שברוקלין נרצחה בידי אדם העוקב אחרי החבורה. דריוס מפקפק בכך אך אז מתקיפים אותם אטרוסירפטורים מאומנים. דריוס מחליט להסכים עם בן והם נוסעים להציל את שאר השישייה מאיומים עתידיים. בביתו של קנג'י מתברר שקנג'י ביחסים עכורים עם דריוס כאשר זה מאשים אותו במותה, מאחר שהוא לא הגיע לפגישה איתה לאזור בו הותקפה. למרות היריבות בן וסמי משאירים אותו לחבור לקנג'י כדי שיבקרו את אביו, דניאל כדי לחלץ ממנו מידע על ברוקלין. הם מגיעים לפגישה ובסיומה מותקפים בידי האטרוסירפטורים מונחים בידי אשה מסתורית עם משרוקית, אך דניאל מקריב את חייו להצלת שניהם. הם ניצלים בידי אדם מסתורי בשם מתאו, אשר מזוהה בידי דריוס כעובד מי"פ מהיום בו ברוקלין הותקפה. מתאו מעביר להם את הפלאפון של ברוקלין ובו הם מגלים את דירתה המסתורית ומגלים פרטים מפתיעים עליה. דריוס גם מתוודה בפני קגג'י שהוא התאהב בה ושלח לה הודעות לאחר מותה. הם מתחקים אחר עובדים מושחתים של המי"פ, לאתר מכולות המוכרות דינוזאורים עבור הבעלים הקודם של דריוס, דאדלי קבררה. החבורה מתאחדת אך דאדלי מגלה אותם ומאיים עליהם אם כי הם מצליחים לברוח. האשה עם המשרוקית מתחקה אחריהם ומצווה על האטרוסירפטורים להרוג אותם אך בעזרת מתאו והדינוזאורים הם ניצלים ודריוס קורא לחבורה לעקוב אחרי הספינות כדי לגלות מי מנסה להרוג אותם.

בעונה השנייה דריוס מוביל את החבורה בספינה של קפטן לאנג עד שהאחרון מוצא אותם ומורה להשליך אותם לים. עם זאת בריחת דינוזאורים עוזרת לדריוס לנצל את המצב כדי לקנות את אמונו והוא עוזר לכלוא מג'ונגזאורוס שנמלט. החבורה עוברת בספינת הצלה לנהר בסנגל והחבורה מגיעה לכפר של משפחת מבלו. דריוס מביע עניין לעזור לזיינה ולהרגיע אותה, אם כי היא מתייחסת אליו בקרירות עקב ניסיונו ללמד אותה דברים שהכירה, תודות לאביה. דריוס גם מנסה לעזור לקנג'י להירגע מסיכונים מיותרים. החבורה מגיעה למעבדה של ד"ר סאר שבמרכזה בריוניקס עיוור וזה כמעט טורף את החבורה, אך הם ניצלים בזכות מכלאה שברוקלין משיגה עבורם. לצד שאר החבורה דריוס מגלה שברוקלין בחיים אך החליטה לעבוד לכאורה עבור סויונה.

בעונה השלישית דריוס קרוע בין רצונו לעזור לברוקלין לבין ניסיון למנוע את הקריסה של החבורה כתוצאה מהיריבות על כך. הוא חובר לבן ויאז במסע לעזור לברוקלין תוך שהוא מרגיע את קנג'י שנפרד עם סמי. יחד דריוס והשאר מוצאים את דאבי ועוזרים לברוקלין לעצור את סויונה תוך הסוואת מיקומם, לפני שמחליטים לטוס לבסיס ביוסין כדי לעצור את התוכניות של דודג'סון. 

#### ברוקלין ([[ג'נה אורטגה]]/[[קירסטן קלי]])
[ממוזער|[ג'נה אורטגה, מדבבת את ברוקלין במחנה הקרטיקון.]]
ברוקלין היא נערה בעלת בלוגר שוטף ברשתות החברתיות, כשעוקבותיה מכונות "ברוקלנדרים". היא בעלת שיער ורוד ועסוקה במכשירה יותר מלשאר החבורה. היא עוקבת אחרי החבורה כשקורים דברים מעניינים למשל הביקור במכלאת הרפטורים שמשתבש בגלל מכשירה. למחרת היא מבקרת במעבדה של ד"ר הנרי וו ומגלה במחשבו האישי על ייצור האינדונימוס ומצלמת את זה. כשוו מגלה על כך הוא מסלק את החבורה מהמעבדה שלו.

למחרת היא ודריוס נוסעים באותו ג'יירוספיר ורוצים לצפות בסינוצרטופסית מיוחדת, אך היא נוגחת מרכבם לתוך בוץ טובעני. סמי מצילה אותה אך בהמשך היום ברוקלין מגלה שהיא לקחה ממנה דגימת עור. למחרת היא לא מצאה את מכשירה ומאשימה את סמי בגניבה אך מותקפת בידי יאז כשסמי מכחישה. למחרת החבורה מותקפת בידי האינדונימוס, נאלצת לנוע ברגל למרכז האי ובדרך מוצאים טנדר שנגנב בידי אדי ומופל בידי האינדונימוס. ברכב נוסף שהם מוצאים טלטלת הרכב גורמת לסמי להפיל את המכשיר הגנוב והשבור של ברוקלין לרצפה ואז הרכב מתרסק. ברוקלין זועמת על סמי שמתוודה שהיא מרגלת עבור ארגון מתחרה ל"אינג'ן" בשם "מנתה קרופ", כדי להציל את משפחתה מפשיטת רגל. אז הם נאלצים לברוח מהפטרנודונים היישר לקייאקים ששטים ללגונת המוזאזאורוס. בהמשך הם עולים על הרכבת לכיוון הרציפים, נמלטים בדיוק מטורו ששומע אותם. על הרכבת הם מותקפים בידי פטרנודונים ובהמשך נאלצים ליפול ממנה כדי להגיע לרציף. החבורה מתמודדת עם טורו ביציאה לצד הרציף, במהלכה ברוקלין פורצת לתוך תא נעול ומוציאה טייזר חשמלי. בעזרת הטייזר ומכלי גז הם גורמים לפיצוץ חזק, מצלקים את טורו ומבריחים אותו ועושים חור בקיר. עם זאת המעבורת האחרונה נוסעת והם נתקעים על האי.

בעונה שנייה היא עוזרת לדריוס וקנג'י לשגר אות חירום ובהמשך מוצאת פרחים קפואים מעניינים. כשהיא בודקת אותם היא מוצאת מנהרה סודית לחלקה מסתורית ובו היא לצד יאז וסמי מוצאת מכתב של ד"ר וו על חדר "E750". בהמשך החבורה מבררת שמדובר בחדר בו יצור מסתורי מצוי בקירור עמוק. ברוקלין חושדת בזוג התיירים החדשים ובהאפ ולצד קנג'י מנסה להיכנס לחדרו אך נתפסים על ידיו. הם בורחים כשהאפ אחריהם אך בן מכה אותו והם קושרים אותו. אז החבורה צריכה להאמין לסיפורו שהוא מנסה לסייע להם לחזור לספינה ובדרכם הם מותקפים בידי בריוניקסים והאפ מקריב את חייו כדי שיינצלו. בהמשך ברוקלין עוזרת לדריוס לזרוע כאוס בבור המים כדי להציל אותם מזוג הציידים.

בעונה השלישית היא מחפשת עזרה מהתצפית ולצד יאז נמלטת מדימורפודונים. בהמשך היא ושאר החבורה מתגוננים מהסקרופיוס ובהמשך לצד דריוס ויאז היא עוקבת אחרי ד"ר וו ולוקחת את מחשבו האישי אך נתפסת בידי הוקס. היא מנסה להשתחרר אך נכשלת ולבסוף החבורה מצילה אותה בעזרת עדר אנקילוזאורוסים והיא והחבורה שטים ליבשת.

בעונה הרביעית היא עוזרת לקנג'י להתגבר על היריבות על דריוס והשניים מתחילים להתקרב ולדבר, מה שמתגבר עוד כשהם נתקעים בסופת חול מדברית באי המסתורי. החבורה נפגשת עם ד"ר מיי ומזהירים אותה מארגונה. ברוקלין גם מסיחה רובוטים רצחנים בניסיון להציל קנטרוזאורוס בשם "פירס". הבוס של מיי, קאש מגיע ומחליט לפגוע בה והחבורה מצילה אותה. עם זאת הוא לוכד את דריוס וברוקלין מנסה לחבל במערכת הרובוטים כדי לעקוב אחרי דריוס. לפני שהוא מתקין שבב על ספינוזאורוס היא עוצרת אותו והוא מדווח למענה על מכירת היברידים זעירים במרפאה. ברוקלין ושאר החבורה מגיעים לטפל בספינוצרטופסים וברוקלין נקשרת לאחד מהם - "מרד". היא מתאחדת עם קנג'י ובעידוד יאז הם מחליטים יחדיו להיות חברים. הם מתנשקים ומספרים זאת לשאר החבורה שמתלכדת אך נלכדת עם החבורה בידי הרובוטים של קאש ודניאל קון.

בעונה החמישית ברוקלין מחליטה לעזור לדריוס בתוכניתו להציל את הדינוזאורים מהתחרויות, מה שמכעיס את דניאל שמחליט בהמשך לכלוא את החבורה ומפתיע את ברוקלין בבגידתו של קנג'י, זאת לאחר שהיא מפספסת את הדייט הראשון איתו. היא מסרבת להשלים עם כך, חושבת שאביו מתמרן אותו עד שתמונה במחשב מראה לה שקנג'י שותף למעשי אביו והיא מתייפחת ומבקשת עזרה מדריוס. היא בורחת עם החבורה מהכלא ומצליחה לעצור את הליבה מפליטת אנרגיה, אך נופלת חסרת הכרה עד שדריוס מציל אותה. ברוקלין מחליטה לפעול נגד דניאל ולעצור את מכירת השבבים וכשהוא חוזר לאי היא מחליטה לחזור לקנג'י כשהוא מתחרט על דרכיו. ברוקלין מצליחה לשנות את סיסמת המחשב של דניאל מה שמניע אותו לפגוע בחבורה ובדינוזאורים שלה, אך לבסוף הוא מחליט להימלט מהאי. קנג'י חוזר לברוקלין ולצד השאר ניצלים בספינתם של דייב ורוקסי ושם ברוקלין מתאחדת עם אביה. כעבור מספר שנים היא מספרת לדריוס על מחקר שקראה על בריחת דינוזאורים מאחוזת לוקווד ומבקשת ממנו לבדוק.

בעולם היורה: תאוריית הכאוס ברוקלין שהפכה לעיתונאית חוקרת נחשבת למתה במתקפה של אלוזאורוס שהתקיף אותה ומתברר שהיא הייתה מעורבת בעניינים של האתר "היורה האפל" בחיפוש אחרי מכירות דינוזאורים, דבר שהרתיע את דאדלי קבררה ששלח את מתאו להעביר אלוזאורוס על מנת להפחיד אותה. דריוס וקנג'י מגלים שהיא הייתה מעורבת בעניינים עבור דניאל קון ושהיה לה בית פרטי בתוכו נמצא סכום כסף גדול. בסוף העונה מתברר שברוקלין שרדה למרות שאיבדה יד והיא שומרת על זהותה כמתה, ידועה בחיים רק לעובדת רוני.

בעונה השנייה מתברר סיפורה של ברוקלין כאשר היא החלה לחקור אחר פעולותיה של הברוקרית, מה שהוביל אותה לתקיפה של האלוזאורוס ושל מאמנת האטרוסירפטורים שניסתה להרוג אותה. היא ניצלת רק במזל עקב התערבותה של רוני ולמרות זאת איבדה את ידה. ברוקלין מחליטה לשמור על זהותה כמתה כדי להתחבא מהמאמנת וחוברת (תחת השם הבדוי "סידני") לארגון "שחרור דינוזאורים עכשיו" (שד"ע) בראשות ארנסט כדי להשתמש בקשריו של האחרון להגעה לברוקרית. היא מוצאת מידע שהברוקרית נמצאת בדובאי ומחליטה לטוס לשם בשם ארנסט. אז היא עוקב אחרי אשה מסתורית, סויונה סנטוס שמתבררת בתור הברוקרית. בחדרה היא מגיעה לסויונה וזו מתברר הייתה מודעת לה ולחבריה והיא אף משסה בה את "רד" האטרוסירפטור. ברוקלין מצליחה לברוח, מזהירה את בן שסויונה עוקבת אחריהם ולמחרת גונבת את מכשירה של סויונה ומפנה לעברה את "רד", אם כי היא מסכימה שיעבדו ביחד וסויונה תלמד אותה על מכירת הדינוזאורים. סויונה משתפת איתה פעולה והשניים טסות לסנגל לטפס במעבדה של ד"ר סאר, אשר ניסה להפיל את סויונה לתוך בורו של הבריוניקס העיוור שבמרכזו ואולם ברוקלין תפסה אותה בזמן וכך קנתה את אמונה. ברוקלין גם עוזרת לחבורתה להינצל מהבריוניקס ואז מוצאת את בן ואומרת לו להביא את ביציה של באמפי. ברוקלין לצד סויונה עוזבות את האתר שמופצץ לחלוטין. עם זאת החבורה משיגה אותם וקנג'י תופס את ידה לפני עלייתה למטוסה של סויונה. ברוקלין משיבה לבן את ביצתה של באמפי במסווה מסויונה, אך מצהירה כי היא עזבה אותם לטובת סויונה. השניים טסות יחד לפגישה עם "ביוסין".

בעונה השלישית היא מלווה את סויונה למלטה לפגישה עם דודג'סון ומקבלת מסויונה יד אלקטרונית. כאשר דודג'סון בוגד בה עם המאמנת, ברוקלין מסכימה "לרחרח" עבורה בשוק כדי לחפש קונים. היא מוצאת עיתונאי מסתורי בשם דאבי ומאיימת שיעזוב אותה, אם כי היא מחביאה אותו מסויונה בתוך כלוב האטרוסירפטורים, לחרדתו. ברוקלין מותקפת בידי המאמנת אך סויונה עוצרת את זה מיד. היא גם מתקשרת לחבורה להודיע על מיקומה. בהמשך המאמנת מאבדת את האטרוסירפטורים שלה ודוחקת את ברוקלין להחזיר לה אותם. ברוקלין מובילה את המאמנת למכירה שלהם בידי סויונה, שם סויונה נעצרת בידי המודיעין. בעוד המאמנת נאבקת בברוקלין ובורחת, ברוקלין נתקעת אך מצליחה להיחלץ בזמן ומוצאת את המאמנת מול סויונה בקרב באמפיתיאטרון נטוש, לפני הגעת המסוק של דודג'סון. המאמנת נטרפת בידי קרנוטאורוס של סויונה ואז החבורה מגיעה אליה. ברוקלין מעמידה פנים שתתקוף אותם, אך רק ממתינה עד שהמודיעין הצרפתי יעצור סופית את סויונה ואז חוברת לדריוס, בן ויאז. אז היא מלווה את החבורה במסוק לעבר בסיס ביוסין, כדי לעצור את התוכניות של דודג'סון.

#### קונג'י קון ([[ריאן פוטר]]/[[דארן בארנט]])
[ממוזער|[ריאן פוטר, מדבב את קונג'י קון במחנה הקרטיקון.]]
קונג'י הוא חבר מחנה עשיר המגיע במסוק פרטי לאי. הוא החבר המבוגר בין החבורה והוא מגיע ממשפחה עשירה, אך בקושי מדבר עם משפחתו. הוא מנופח ונהנה להכריז על עצמו כמנהיג האלפא. כמו כן הוא שקרן ומניפולטור ודריוס נאלץ לכסות על מעשיו ולהיענש לצידו (איום בסילוק ועונש של פינוי קקי דינוזאורים). עם זאת בהמשך הוא מציל את דריוס ממתקפה של טורו, בה טורו מקבל את שריטתו האופיינית. נראה שקונג'י לא מתלהב מדינוזאורים והוא מאמין שהם נכחדו בגלל מהנפיחות שלהם (ומתגונן בכך שאי אפשר להפריך את הטענה בלי לדעת), אך נהנה מהאטרקציות וההרפקאות שבו. הוא בעל רישיון נהיגה זמני ויכול לנהוג על הטנדר.

לאחר שהאינדונימוס מרסק את המחנה קונג'י אומר לחברים שהוא המנהיג האחראי ובתור כך הוא ממנה את דריוס להחליט לאן הולכים. הוא נמלט בקייאקים מהמוזאזאורוס ומציל את יאז בחבל שמשליך עבורה. לאחר מכן הוא מיואש ואומר שאין סיכוי שיקרה משהו טוב באי. לצד חביריו הוא מצליח להגיע לרציפים אך המעבורת האחרונה נסעה כבר והוא נתקע על האי.

בעונה שנייה קנג'י עוזר לחבורה לשלוח אות מצוקה ולהקים מחסה במחנה ההרוס שלהם, אף שהוא לא מסייע מאוד ונאלץ לסחוב את יאז על גבו. כשהתיירים מגיעים הוא מסתייג מאורח חייהם העשיר ותומך בברוקלין שחושדת בהאפ, כך ששניהם מרגלים אחריו אך נתפסים. הם בורחים ממנו והוא משיג אותם אך מוכה בידי בן ואחר כך נקשר. החבורה מאמינה לו שישנה סירה בהמשך האי והם מוצאים רכבי שטח אך בדרכם החוצה מותקפים בידי בריוניקסים והאפ מקריב את חייו כדי שיינצלו. בהמשך קנג'י עוזר לחבורה להסיח את זוג הציידים מבור המים.

בעונה שלישית קנג'י מקבל כובע קפטן לספינה שהם מוצאים ובחיפושם אחרי דלק הוא מזמין אותם לפנטהאוז של אביו, שם החבורה מותקפת בידי מונולופוזאורוסים. הוא עוזר לחבורה להתגונן מהסקרופיוס וכשסמי נתפסת הוא מחליט להביא את המחשב האישי של ד"ר וו, בניגוד לעמדת חבריו. הוא וברוקלין ניצלים בידי עדר אנקילוזאורוסים, אך הוא כועס על דריוס שסיכן את ברוקלין.

בעונה הרביעית קנג'י המשמש כשייט הספינה עוד כועס על דריוס אך כשדריוס נתקע באצות בים הוא מציל אותו והיחסים ביניהם נרגעים. עם זאת מוזאזאורוס משמיד את הספינה וגורר את החבורה לאי מסתורי. בעוד קנג'י וברוקלין נתקעים בסופת חול יחדיו הם מתחילים להתקרב ולהתאהב אחד בשני, מה שמבלבל את קנג'י. החבורה נפגשת עם ד"ר מיי ומזהירים אותה מארגונה. הבוס של מיי, קאש מגיע ומחליט לפגוע בה והחבורה מצילה אותה. עם זאת הוא לוכד את דריוס והחבורה מנסה לחבל ברובוטים שלו ולהבריח את הדינוזאורים שלו החוצה. קנג'י מוצא ספינוצרטופסית צעירה וקורא לה "מרד" ולצד ברוקלין מלטף אותה והם מחליטים יחדיו להיות חברים. הם מתנשקים ומספרים זאת לשאר החבורה שמתלכדת אך נלכדת עם החבורה בידי הרובוטים של קאש ובידי הנשיא של "מנטה קורפ". להפתעתו של קנג'י הוא מגלה את אביו שמופתע חזרה.

בעונה החמישית קנג'י ההמום מאביו מתאחד איתו והאיום של הרובוטים יורד כששניהם נפגשים לדבר. דניאל מנסה למשוך את קנג'י לצידו ואף עוזר לו להיפגש לדייט עם ברוקלין וכן נותן לו את מקומו של קאש כמייצג החברה. עם זאת החבורה מבקשת מקנג'י למנוע מאביו את תחרויות הדינוזאורים ובניסיונו הוא נכשל בכך. אז הוא נאלץ לצדד באחד הצדדים וללא חשד באביו הוא בוחר בו ומחליט שחבריו ייכלאו עקב הרס של ערב המשקיעים. אז הוא נוסע עם אביו ל"איסלא נובלר" כדי לפגוש את דודג'סון וגם מופתע לראות את שכיר החרב האוק. מיי מנסה להראות לו שאביו מתעלם ממנו אך דניאל מפקח עליה מקרוב. קנג'י לצד האוק מצליחים לשלוט בקרנוטאורוס "טורו" וקנג'י מתחיל לשלוט בו כדי לעזור לאביו, אך כשהוא מתנגד לשליטה ב"באמפי" אביו כועס עליו והוא מתחיל לחשוד בו. כשדניאל ואנשיו מגיעים לאי של מנטה קורפ הוא בוחר לעזור לבן להציל את באמפי ובן בתחילה תוקף אותו אך בהמשך מקבל את עזרתו. אז קנג'י חוזר לחבורה נבוך, אף שדריוס עדיין חושד בו. עם זאת קנג'י מציל את חייו תוך שימוש בפטרנודונים כדי לעצור את שכירי החרב ובהמשך עומד מול הספינוזאורוס כדי למנוע ממנו לטרוף את דריוס, מה שגורם לאביו לעצור. בעוד דניאל מבין שהאי עלול להתפוצץ מפעולת הליבה הוא מבקש מקנג'י לבוא יחד איתו, אך מסורב והוא ממשיך לבדו ובהמשך נעצר בידי המשטרה. קנג'י חוזר לבלות עם ברוקלין וכשהחבורה מגיעה ליבשת הוא מאומץ בידי משפחתו של דריוס, איתם הוא גר גם בשנים הבאות.

בעולם היורה: תאוריית הכאוס קנג'י שהפך למאמן טיפוס צוקים גר בקרוואן הרחק מהעולם והוא כועס על דריוס, עקב כך שלא הגיע לברוקלין, חברתו לשעבר ממנה נפרד בלילה בו היא מתה. הוא מקבל את פני בן וסמי בהתלהבות אך קריר לדריוס והחבורה מזהירה אותו מתוקפים אפשריים ועל כך שהוא צריך לברר למה ברולין הגיעה לפגוש את אביו, דניאל. קנג'י מופתע ולוקח זמן טיפוס בעוד דריוס מנסה לקרוא לו להמשיך. למרות הכעס הוא מסכים לבקר עם דריוס את אביו כדי לשאול אותו, אך כשהם מגיעים דניאל מציב אולטימטום לבנו - שיכהן כמנכ"ל חברה חדשה שלו כדי להמשיך את המשקיעים למשפחתו. בתחילה קג'י מסכים אך מסרב בהמשך ודניאל מסכים להתוודות על ביקורה של ברוקלין אצלו. בסיום הפגישה הם מותקפים בידי האטרוסירפטורים מונחים בידי אשה מסתורית עם משרוקית, אך דניאל מקריב את חייו להצלת שניהם. הם ניצלים בידי אדם מסתורי בשם מתאו. מתאו מעביר להם את הפלאפון של ברוקלין ובו הם מגלים את דירתה המסתורית ומגלים פרטים מפתיעים עליה. דריוס גם מתוודה בפני קגג'י שהוא התאהב בה ושלח לה הודעות לאחר מותה. הם מתחקים אחר עובדים מושחתים של המי"פ למכולות המוכרות דינוזאורים עבור הבעלים הקודם של דריוס, דאדלי קבררה. החבורה מתאחדת אך דאדלי מגלה אותם ומאיים עליהם אם כי הם מצליחים לברוח. האשה עם המשרוקית מתחקה אחריהם ומצווה על האטרוסירפטורים להרוג אותם אך בעזרת מתאו והדינוזאורים הם ניצלים ודריוס קורא לחבורה לעקוב אחרי הספינות כדי לגלות מי מנסה להרוג אותם.

בעונה השנייה קנג'י מתנהג בצורה אימפולסיבית ורודפת סיכונים כבר על הספינה, בה הוא משיג עבור החבורה מזון מחדרו של קפטן לאנג. בהמשך הוא קופץ להציל את ביצתה של באמפי משריפה ולאחר מכן מנפילה לים ובקפיצתו גורר את החבורה להשיג סירת הצלה כדי להציל אותו בעצמו, אם כי אנשיו של לאנג חוטפים לו את הביצים לאחר מכן. גם לאחר מכן הוא פועל באימפולסיביות כמו להבריח ברכיוזאורוסים שרעו על הנהר, לבלבל סוכומימוס טורף ואף לנסות להניס היפופוטם זועם שבלע לבסוף את הפלאפון של ברוקלין, אם כי יאז ודריוס משכנעים אותו להירגע. הם מגיעים למעבדה של ד"ר סאר אך קנג'י ובן מופרדים מהחבורה ונכנסים לחדר אחר. בן מוצא את הביצים של באמפי ולהפתעתו של קנג'י בן מגלה את ברוקלין ואף יודע על היותה בחיים.  זועם הוא מתעמת עם בן ומנסה לעצור את הסחר בביצה של באמפי, מה שמוביל אותו עד לברוקלין ומתחנן אליה שתעצור. ברוקלין אומנם מחזירה לו את הביצה אך ממשיכה לעבר המטוס של סויונה.

בעונה השלישית קנג'י עוד זועם על בן שלא גילה לו על ברוקלין, אך בעיקר מרגיש מרירות על ברוקלין שנטשה אותו והוא עוזר לבארי לנווט את המטוס שלהם ולהנחית אותו על הקרקע של איטליה בשלום. הוא מחליט לטפל בביצה של באמפי, אשר בוקעת בביתה של נונה ובוקע "חלקלקי". קנג'י מטפל בו וכשהוא בורח קנג'י מחפש אותו בכיכר עם החבורה. הוא מחליט לחבור לסמי ולעלות למטוס הביתה במקום לעזור לחבורה שנוסעת לברוקלין. עם זאת הוא וסמי לצד ג'יה מטפלים בפירורפטור שברח ממטענית לעבר מגרש סקי ושם מבריחים את הקהל ממנו, אך נופלים לתוך סופת שלג. ביציאתם הם מבינים ש"באמפי" נלקחה לעמק של ביוסין והם מוותרים על החזרה הביתה כדי להשיבם.

#### סמי גוטיירז ([[רייני רודריגז]])
[ממוזער|[רייני רודריגז, מדבבת את סמי גוטיירז במחנה הקרטיקון.]]
סמי היא חברה ידידותית נלהבת של המחנה. כששואלים אותה איך הגיעה לאי היא טוענת שמשפחתה מימנה את הפרות שאוכלים הדינוזאורים, אך למעשה היא מרגלת עבור חברה יריבה ל"אינג'ן" בשם "מנתה קרופ", כדי שמשפחתה לא תפשוט את הרגל מחובות בתמורה לריגול למענם. זאת למרות שהוריה התנגדו להצטרפות לארגון והיא עושה הכל בסתר. היא גם צופה קבועה של התכנים של ברוקלין.

בביקור במעבדה של ד"ר וו ברוקלין מצלמת מסמכים ממחשבו של הנרי וו שמגרש אותם וסמי גונבת לה בהמשך את המכשיר. למחרת סינוצרטופסית הודפת את הרכב של דריוס וברוקלין לבוץ טובעני וסמי מרגיעה את הסינוצרטופסית ובעזרתה מושכת את הרכב הקשור לחבל החוצה. עם זאת היא גם לקחה דגימת רוק מהסינוצרטופסית. סמי מתיידדת עם יאז שמגוננת עליה מאוד מברוקלין, אשר קולטת אותה. בנסיעה של החבורה באחד הרכבים בו יאז נוהגת, נופל מכשירה של ברוקלין מכיסה של סמי. כולם מסתובבים אליה והרכב מתרסק. סמי מתוודה ומודה באשמה שלא סיפרה מראש, אך יאז מנתקת קשר איתה. סמי חוברת לדריוס בקייאקים ובלגונה הם מותקפים בידי המוזאזאורוס וניצלים בידי הסחה מצד יאז. לאחר מכן ברוקלין מנסה לנחם אותה על מצבה ולסלוח לה. סמי מגיעה עם שאר החבורה לרציפים אך המעבורת האחרונה נסעה כבר והיא נתקעת באי.

בעונה שנייה היא עוזרת לדריוס למצוא פריטים במרפאת הפארק ובה הם מגלים דינוזאורים חולים, ביניהם פרט בריוניקס. סמי מנסה להוציא אותו אך דריוס מסרב לכך מחשש לחייהם. עם זאת הוא פותח לבסוף את דלת מכלאתו כששני בריוניקסים נוספים מגיעים.

סמי מתלווה לברוקלין ויאז במעבדה הסודית של וו ומותקפת בידי הבריוניקסים אך ניצלת. בהמשך היא ודריוס חושדים בזוג הציידים שמנסים לחשמל אותם, לאחר שגנבו להם את נשקיהם. הם ניצלים בזכות הטירנוזאורוסית אך הזוג לוקח את נשקיהם ומגיע לבור המים. שם החבורה מייצרת כאוס, בו הזוג מוצאים את מותם לבסוף.

בעונה השלישית סמי מנסה להתיידד עם באמפי שמציל אותה מאורנוזאורוסים. היא וחבריה מתגוננים מהסקרופיוס שהשתחרר אך סמי חוטפת הצלפת קוצים ארסיים לבטנה ומאבדת הכרה. היא ניצלת בידי יאז שמביאה נוגדן לארס. בהמשך היא עוזרת להציל את ברוקלין מאנשיו של וו ולבסוף שטה בספינה חזרה. 

בעונה הרביעית היא מגיעה לאי מסתורי והחבורה נפגשת עם ד"ר מיי. סמי מגלה מכתב של "מנטה קורפ", מה שמעורר את כעסה על הארגון והיא עוזרת להזהיר את מיי ממנו. בהמשך מגיע הבוס של מיי המתברר בתור קאש והחבורה עוצרת את סמי מלהתפרץ עליו, מה שמתברר כנכון לאחר שהוא מורה לחסל את מיי, אשר ניצלת בידי החבורה. סמי עוזרת להבריח את ההיברידים (ספינוצרטופסים) מהמעבדה של קאש ולחרדתה מבינה שהם נוצרו מהד.נ.א שגנבה. היא מאמצת את אחד מהם וקוראת לו "מלאך" ובהמששך מתקשה להיפרד ממנו ואף כועסת על יאז הממהרת אותם. לבסוף החבורה מתלכדת אך נלכדת בידי הרובוטים של קאש ודניאל קון.

בעונה החמישית סמי מופתעת מגילוי דניאל ומבקשת שילכוד את קאש. הוא עוצר אותו והיא דולה ממנו מידע על משפחתה, מחפשת במשרדו של דניאל שאומר לה שמשפחתה בחיים ואף היא מממנת הבשר באי. היא נעצרת בידי דניאל עם שאר החבורה אך בורחת דרך תעלת ביוב ובהמשך עוזרת לקבץ את הדינוזאורים סביב בור מים. לשם כך היא חוצה גזע עץ וכמעט נופלת אך מגיעה לצידו השני ואז תוך בריחה מרובוט מצליחה לגרום לתעלת מים לזרום דרך העמק וליצור בור רחב. בינתיים יאז מתחילה להתאהב בה ושניהם תוך טיפול בנותוזאורוס מתאהבות ולאחר שהם מביאות אותו לביצה, מתחברות ומתנשקות. כשדניאל מגיע לאי הוא מנסה לתפוס את החבורה ולגלות את הסיסמה ותוך הקרב הוא לוכד את סמי במערה עם "זיקוק" הברכיוזאורוס, שם הוא אומר לה שהוא זה שסחט דרך קאש את משפחתה מאחר שיש לה לב זהב ובתגובה היא בועטת בו ובורחת. בהמשך ניצלת עם החבורה בספינה של דייב ורוקסי ומתאחדת עם אביה. כעבור שנים יאז מגיעה לבקר אותה בטקסס.

בעולם היורה: תאוריית הכאוס סמי עוד מצויה בחווה שלה, למרות שנפרדה ממשפחתה והתרחקה מיאז והיא גם עזרה להגניב את באמפי לחווה שלה. היא מקבלת את פני דריוס ובן בשמחה, תוך שהיא מרגיעה את השכן שלה קארל מבאמפי, אך מבינה שהם צריכים להזהיר את שאר החבורה מסכנות, ממש לפני שמתקיפים אותם אטרוסירפטורים. היא נוסעת איתם לבקר את קנג'י ושם היא ובן מתפצלים כדי להזהיר את יאז. הם מגיעים לפארק של "בובי נובלר" ומשחררים את הדינוזאורים שלכד לפני שמגיעים ליאז. סמי ויאז רבות בפגישה שלהם אך אז מותקפים בידי בקלספינקסים ופקחי מי"פ הודפים אותם למים. הם מצליחים לימלט ללא הואן ומחליטים להתחקות אחרי הפקחים המושחתים לאתר של כלוב דינוזאורים ונפטרים מאחד הפקחים שנטרף בידי בקלספינקס. הם ממשיכים לעקוב אחריהם לעבר אתר מכולות המוכרות דינוזאורים עבור הבעלים הקודם של דריוס, דאדלי קבררה. החבורה מתאחדת אך דאדלי מגלה אותם ומאיים עליהם אם כי הם מצליחים לברוח. האשה עם המשרוקית מתחקה אחריהם ומצווה על האטרוסירפטורים להרוג אותם אך בעזרת מתאו והדינוזאורים הם ניצלים ודריוס קורא לחבורה לעקוב אחרי הספינות כדי לגלות מי מנסה להרוג אותם.

בעונה השנייה סמי ושאר החבורה מתחבאים בספינתו של קפטן לאנג שמוצא אותם ומורה להשליך אותם לים, אם כי החבורה עוזרת לו והוא משנה את תוכניתו. סמי עוזרת לחבורה להגיע לסנגל וכאשר יאז נעלמת בלילה היא מתעמתת עם זיינה ויוצאת מגדרה כדי להציל אותה, גם במחיר סיכון מול סוכומימוס ומג'ונגזאורוס שנלחמים לבסוף אחד בשני. היא מגיעה עם החבורה למעבדה של ד"ר סאר ועוזרת להם למצוא את ברוקלין שמתבררת בחיים, אך ברוקלין מחליטה לעזוב את החבורה ולטוס עם סויונה.

בעונה השלישית סמי מגיבה בעוצמה ליחסה של ברוקלין לחבורה ויחסיה עם יאז הופכים לקשים עד שלבסוף הן נפרדות. סמי גם מתנגדת להגעה להצלת ברוקלין ולצד קנג'י מחליטים לנסוע הביתה. עם זאת לצד ג'יה היא וקנג'י מטפלים בפירורפטור שברח ממטענית לעבר מגרש סקי ושם מבריחים את הקהל ממנו, אך נופלים לתוך סופת שלג. ביציאתם הם מבינים ש"באמפי" נלקחה לעמק של ביוסין והם מוותרים על החזרה הביתה כדי להשיבם.

#### בן פינצ'גרלד פינקוס ([[שון גיאמברון]])
[ממוזער|[שון גיאמברון, מדבב את בן פינקוס במחנה הקרטיקון.]]
בן הוא בחור לחוץ ופחדן הנהנה משקט וביטחון ולרוב קורא ספרים כדי להקל על פחדיו. הוא מפחד מנסיעות מהירות ולרוב מקיא בהם. למעשה אמו העובדת בתאגיד של חברת מסראני העולמית ורשמה אותו למחנה כדי שישלוט בפחדיו.

למרות פחדנותו הוא גם סקרן ומתלהב במיוחד מהאנקילוזאורוסית המיוחדת שבקעה במעבדה, אותה הוא מכנה "באמפי" ונראה שמאמץ אותה, אך ד"ר וו מסלק אותם מהמעבדה. לאחר שהם מגיעים חזרה עם טנדר למעבדה בן מחפש את "באמפי" ומחליט לאמץ אותה, למרות שזה יעכב את חבריו. הוא מצליח להגיע עם חבריו ועם באמפי הצמוד אליו עד למונורייל. שם הם מותקפים בידי חבורת פטרנודונים. בהמשך דרכה של הרכבת מופיע קרון נפול והם צריכים להגיע לקטר כדי לשנות את כיוון הנהיגה. בן למרות פחדיו מתנדב לעשות זאת, מצליח להסיט את הרכבת ממסלול הקרון שגם נופל ומוש את הפטרנודונים אחריו. ואולם אז פטרנודון שובר את הזכוכית הקדמית, תופס את בן וכמעט מפיל אותו. דריוס תופס את בן אך הוא מחליק מידיו לתוך הג'ונגל. החבורה מתאבלת עליו בטוחה שהוא מת ומגיעה לרציפים בלעדיו. אך "באמפי" מחפשת אותו וכשמגיעה מעוררת ממנו סימני חיים.

הוא מופיע בעונה שנייה לאחר שהתפרא והשתחרר מפחדיו בג'ונגל לצד באמפי שהפכה לחצי בוגרת תוך שהיא גוננה על בן והראתה לו גישה למזון ומים באי. לבסוף הוא סילק אותה ואז נאלץ להתגונן לבדו מקומפסוגנתוסים והופך לקשוח יותר עד שהוא מנסה להתמודד מול הקרנוטאורוס טורו. באמצע הקרב מולו מגיעה באמפי ומעיפה את טורו מהסלעים והוא נכנע. בן מגיע לחבורה לאחר ששמע על הציידים ומכה את האפ בעודו תופס את ברוקלין וקנג'י. הוא קושר אותו ולצד החבורה מאלצים את האפ להראות להם איפה עגנה הספינה שלהם. הם מוצאים רכבי שטח אך מותקפים בידי בריוניקסים ובמרדף האפ מקריב את חייו כדי שיינצלו. הם מוצאים חדר בקרה סודי, ממנו הם עוזרים לדריוס וסמי לברוח מזוג הציידים. בהמשך הם עוזרים ליצור הסחה בבור המים תוך שימוש בטירנוזאורוסית. הציידים נתפסים בכאוס ונטרפים.

בעונה השלישית מתברר שבן מעוניין להישאר באי ולא לעזוב, למרות תחנוני שאר החבורה ובעיקר דריוס. לאחר עימות ביניהם דריוס מבקש שלא ינטוש את החבורה והוא מוכן להיפרד מהם, בעוד באמפי מוצאת עדר אנקילוזאורוסים שמגוננים עליה והוא נפרד ממנה. בהמשך הספינה מוכנה להפליג והוא נשאר באי אך תוך זמן קצר משנה את דעתו וקופץ אל הספינה. מאוחר יותר הוא עוזר לחבורה ומביא את באמפי ועדרה להציל את קנג'י וברוקלין מאנשיו של וו ואז מפליג עם החבורה ליבשת.

בעונה הרביעית הוא מגיע לאי המסתורי עם החבורה ושם החרדות הישנות שלו חוזרות, כשהוא חושש מצמחים רעילים ומרעש באמצע הלילה. עם זאת הרעש נגרם מסמילודון התוקף את החבורה ובן עם ענף בוער מסיח את דעתו ונופל איתו למערה, כשהוא ניצל בידי שאר החבורה. החבורה פוגשת בד"ר מיי ובמעסיקה, קאש ומצילה את מיי ממנו. בן המתגעגע לבאמפי מוצא במעבדה ברכיוזאורוס צעיר בשם "חזיז" ומחליט לאמץ אותו, כשהוא נאלץ להתרגל לפזיזות הצעיר. לאחר ש"פזיז" מקבל שבב לראשו בן מתחיל בתוכניות נגד קאש ולצד ד"ר מיי עוזר לחלץ את השבב מראשו. הוא גם מצליח ללכוד את קאש בחדרה של מיי, שובר את החשמל של הדלתות. אך לאחר שהחבורה מתלכדת הם נלכדים בידי הרובוטים של קאש ודניאל קון.

בעונה החמישית בן מנסה לעזור לדינוזאורים נגד עמדתו של דניאל קון ויחד עם חבריו נכלא אך מצליח להשתחרר. הוא עוזר ליאז להתחבר לסמי בעודם מחפשים את שני הספינוצרטופסים כדי להביא לבור המים, תוך  שסמי מחפשת דרך להרחיב את זרימת התעלה. בהמשך הוא חובר לשניהן כדי להציל את הנותוזאורוס ולהעבירו לביצה. בן חושד בקנג'י שפוגע בחבורה וכשקנג'י חוזר הוא תוקף אותו כשהוא רואה אותו ליד המשאית עם באמפי הנשלטת בשבב. עם זאת קנג'י משכנע אותו שהוא מנסה לעזור, אך זוג שכירי חרב משתמשים בבאמפי כדי להרוג את בן. להפתעתו באמפי מצליחה להתנגד לשבב שבראשה ולבסוף בעזרת קנג'י מצליחים לגבור על שכירי החרב ולהבריח אותם ובן עוזר לקנג'י לחזור לחבורה. הוא נמלט עם חבריו מהאי בספינה וחוזר למשפחתו. כעבור מספר שנים הוא חוזר לחופשה באי עם מיי ובאמפי.

בעולם היורה: תאוריית הכאוס בן שהפך לסטודנט והחל לגבוה וכן יצא עם חברה מאירופה, החל לפתח תיאוריות קונספירציה רבות על פעולות לא חוקיות בציד דינוזאורים והוא מגיע בלילה לביתו של דריוס כדי להזהיר אותו שברוקלין נהרגה בידי קבוצה הרודפת את השישייה. דריוס לא מאמין לו אך אז הם מותקפים בידי אטרוסירפטורים והם נמלטים בואן של בן כדי להזהיר את החבורה. בן וסמי מתפצלים מקנג'י ודריוס ומצילים דינוזאורים מ"בובי נובלר" ואז מזהירים את יאז מסכנות, לפני שהם מותקפים בידי בקלספינקסים ופקחי מי"פ הודפים אותם למים. הם מצליחים לימלט ללא הואן ומחליטים להתחקות אחרי הפקחים המושחתים לאתר של כלוב דינוזאורים. בן מוצא באחד המשאיות את באמפי ומגלה שהיא גוססת כך שהוא נשאר איתה ונפרד מהחבורה על המשאית ומגיע לעבר אתר מכולות המוכרות דינוזאורים עבור הבעלים הקודם של דריוס, דאדלי קבררה. בן מתאושש כשבאמפי מתברר שהטילה ביצה מבלי להיפגע. החבורה מתאחדת אך דאדלי מגלה אותם ומאיים עליהם אם כי הם מצליחים לברוח. האשה עם המשרוקית מתחקה אחריהם ומצווה על האטרוסירפטורים להרוג אותם אך בעזרת מתאו והדינוזאורים הם ניצלים ודריוס קורא לחבורה לעקוב אחרי הספינות כדי לגלות מי מנסה להרוג אותם.

בעונה השנייה בן מגלה עוד לפני שאר החבורה שברוקלין שרדה, אם כי הוא מנסה למנוע מהחבורה לגלות זאת מבלי להוכיח בוודאות ומנצל את המטען של קפטן לאנג, אותו קנג'י הבריח לו. בן מנסה למצוא הוכחות לברוקלין שמתבררת לבן כפעילה בארגון "שחרור דינוזאורים עכשיו" (שד"ע), אשר מגיע לכותרות ולהבנתו של בן מוכיח את קיומה של ברוקלין, מה שמתממש כאשר ברוקלין מזהירה אותו מסויונה. בן גם עוזר לחבורה להגיע במעלה הנהר ולהימלט מדינוזאורים זועמים כמו הסוכומימוס. בכניסה למעבדה בן וקנג'י מופרדים משאר החבורה ובן מוצא באחד החדרים את ביצתה של באמפי. אז ברוקלין מתפרצת ומפתיעה אותו ואת קנג'י הצופה כשהיא אומרת לו שיעזוב ולא יתקרב אליה. קנג'י הזועם כמעט מכה את בן על ששמר את סודו וגם שאר החבורה זועמת כאשר הם מגלים על כך. בכל זאת הם משתפים פעולה כדי לעצור את סויונה ולהחזיר את ביצתה של באמפי ובן מצליח לבסוף לשכנע את ברוקלין להחזיר את הביצה, רגע לפני שברוקלין עוזבת אותם עם סויונה.

בעונה השלישית בן מוביל את החבורה לאחר שהמטוס נחת באיטליה לביתה של חברתו, ג'יה וסבתה, נונה. הם מתקבלים בברכה ובן וג'יה דואגים להכין תוכנית לחילוץ ברוקלין מסויונה והפלת האחרונה. עם זאת סמי וקנג'י מתנגדים להגעה אליה ורק דריוס ויאז נשארים, כך שג'יה מלווה אותם לטיסה הביתה. בן מגיע עם שאר החבורה למלטה ומחפש את בארי כדי להודיע לו על המכירות של סויונה בקטקומבות. לאחר מכן החבורה מתאחדת עם דאבי ויחד עולים על המזימה של דודג'סון על הארבה. לבסוף הם מגיעים לחלץ את ברוקלין מסויונה עד שבארי עוצר אותה והחבורה מחליטה להמשיך לעמק ביוסין כדי להתמודד עם תוכניתו.

#### יאסמינה "יאז" פאדולה ([[קאוסאר מוחמד]])
יאז היא בחורה מופנמת ואתלטקאית מצטיינת, אשר קיבלה מעולם היורה חסות לתחרויות אתלטיקה ומשום כך היא במחנה. היא ממושמעת ושקטה, אוהבת לצייר ולקרוא לרוב ומתבררת כשחקנית פוקר טובה. במהלך הסדרה סמי מנסה לחבור אליה ולהוציא אותה מבדידותה, אך יאז אומרת לה שהם מבלים מעט מאוד מכדי להיפתח לאנשים זרים.

למרות זאת יאז חוברת בהמשך לסמי ומגוננת עליה מברוקלין הטוענת שהיא גנבה לה את מכשירה, מה שמתברר כאמת. כאשר יאז נוהגת ברכב ליד המעבדה של ד"ר וו הרעידות גורמות למכשירה של סמי ליפול ויאז המופתעת גורמת לאוטו להתרסק. לאחר מכן היא זועמת על סמי ששיקרה להם ומתרחקת ממנה.

בלגונת המוזאזאורוס יאז מחליטה להסתכן ומסיחה את דעת המוזאזאורוס מהקייאק של דריוס וסמי. היא נמלטת בידי חבל ששולח לה בן אך כשמגיעה לגדה קופצת לא טוב ושוברת גיד בברכה ואז מתחילה לצלוע. החבורה עולה על רכבת לרציפים ושם מותקפת בידי פטרנודונים. בהמשך החבורה קופצת מהם אך יאז לא יכולה להמשיך ללכת כמעט והם עוברים דרך המנהרות במקום. הם מגיעים ליציאה חסומה כאשר טורו אחריהם אך יאז משתמשת בטייזר שקיבלה מברוקלין כדי להצית מכלי גז סמוך לטורו וליציאה. טורו נפצע ונשרט ועוזב אותם והם ממשיכים לרציפים אך מגלים שהמעבורת האחרונה עזבה והם תקועים על האי לבד.

בעונה שנייה היא עדיין מתקשה ללכת אך מנסה מעבר לכוחה ולבסוף קנג'י נאלץ לסחוב אותה. היא מתקדמת עם ברוקלין וסמי למעבדה סודית, שם הם מותקפים בידי שלושה בריוניקסים אך בורחים. יאז מתלווה לדריוס וסמי שיוצאים עם זוג התיירים שמתבררים כציידים. אז הם מנסים לקלקל את תוכניותיהם וגונבים את הרובים שלהם. הזוג מנסה להשיג אותם אך יאז בורחת לג'ונגל ומגלה את שאר החבורה, שם היא מזהירה אותם שהציידים בדרך לבור המים. היא מצטרפת לחבורה ביצירת כאוס ליד בור המים, שם הזוג מאבד את נשקיהם ונטרפים.

בעונה השלישית היא חוברת לברוקלין בחיפוש עזרה אך נאלצת להימלט מדימורפודונים על הגלשן. היא והחבורה מתגוננים מהסקרופיוס אך סמי נפגעת מקוצים ארסיים ויאז ממהרת להביא לה נוגדן, מצליחה ומצילה את סמי. בהמשך היא, ברוקלין ודריוס עוקבים אחרי ד"ר וו ולוקחים את מחשבו האישי. ברוקלין נתפסת ויאז עם שאר החבורה מצילה אותה ולבסוף היא שטה בספינה חזרה.

בעונה הרביעית היא מפתחת חרדה מתמשכת מהדינוזאורים וגעגוע לבית ומתקשה להירדם, מה שגובר כאשר מטוס האספקה (שלא היה) נעלם לאחר שהתעכבו לצד ד"ר מיי כדי להציל קנטרוזאורוס מלקפוא. בהמשך הבוס של מיי, קאש מורה לחסל אותה והחבורה מצילה אותה. יאז מספרת לסמי על החרדות שלה ודריוס מחליט להסתנן לחדר ההנהלה לבדו, מה שגורם לו להיתפס. יאז חוברת לקנג'י וברוקלין ומנסה לעזור להם להתחבר יחד, בעוד בן מניח בטעות שהיא מחזרת אחריו. לאחר שעזרה לברוקלין וקנג'י היא נוסעת עם ברוקלין וסמי להחזיר את הספינוצרטופסית אך ממהרת לעזוב לפני שברוקלין וסמי נפרדים מהם, לאחר שהמפלסת שלהם נופלת לאגם קפוא סמי כועסת עליה אך נרגעת. לבסוף החבורה מתלכדת אך נלכדת בידי הרובוטים של קאש ודניאל קון.

בעונה החמישית יאז עוזרת לחבורה להתמודד נגד דניאל ולהרוס את הקרבות שלו והוא כולא אותם. עם זאת הם מצליחים לצאת בתעלה שבה שוחה נותוזאורוס. בהמשך יאז לצד בן עוזרת להביא את שני הספינוצרטופסים לבור המים והיא מגלה לבן שהיא נמשכת לסמי, אף שבעבר גם נמשכה לגברים. היא אוזרת אומץ ומספרת לסמי על כך תוך שהנותוזאורוס שהם מצילים מתעורר והם מצליחים לגבור עליו עד שהוא נמלט לביצה. לאחר מכן שניהן מתנשקות והופכות לזוג. כשדניאל חוזר לאי הם מעבירות את הדינוזאורים הרחק להגנה וכשהוא עוזב הם נמלטים מהאי בספינה של דייב ורוקסי, שם יאז מתאחדת עם אמה. כעבור מספר שנים יאז מבקרת את סמי בטקסס.

בעולם היורה: תאוריית הכאוס יאז לומדת בקולג' על אי מבודד מדינוזאורים כדי לפתח דרכי תרפיה מהם. שם היא פוגשת את סמי ובן המזהירים אותם, אם כי היא מפקפקת בסכנה על האי. סמי ויאז רבות אך אז מותקפים בידי בקלספינקסים ופקחי מי"פ הודפים אותם למים. הם מצליחים לימלט ללא הואן ומחליטים להתחקות אחרי הפקחים המושחתים לאתר של כלוב דינוזאורים ונפטרים מאחד הפקחים שנטרף בידי בקלספינקס. הם ממשיכים לעקוב אחריהם לעבר אתר מכולות המוכרות דינוזאורים עבור הבעלים הקודם של דריוס, דאדלי קבררה. החבורה מתאחדת אך דאדלי מגלה אותם ומאיים עליהם אם כי הם מצליחים לברוח. האשה עם המשרוקית מתחקה אחריהם ומצווה על האטרוסירפטורים להרוג אותם אך בעזרת מתאו והדינוזאורים הם ניצלים ודריוס קורא לחבורה לעקוב אחרי הספינות כדי לגלות מי מנסה להרוג אותם.

בעונה השנייה יאז נוסעת על ספינתו של קפטן לאנג לעבר סנגל ולצד החבורה עוזרת לו לכלוא את הדינוזאורים שהשתחררו. יאז גם דואגת כשקנג'י קופץ לים אחרי ביצתה של באמפי ובסירת הצלה שהיא והחבורה משיטים היא זורקת לו גלגל הצלה. עם זאת יאז מוטרדת מקנג'י שמתנהג כמו רודף סיכונים, כנראה כדרך להתמודד עם האבל על ברוקלין ואביו. היא מנסה לדבר איתו אך ללא הצלחה למרות שדרבנה את דריוס לדבר איתו גם. לאחר שזה לא מועיל יאז מבינה שצריך לבלום את קנג'י והיא מצילה אותו מניסיון להציל את הפלאפון של ברוקלין מהיפופוטם, אשר כמעט הורג את קנג'י. בהמשך פורץ קרב בין ההיפופוטם לסוכומימוס ויאז מנסה להציל את חבריה אך ללא ידיעתם היא מוכה מזנב הסוכומימוס ונופלת חסרת הכרה. כשהיא קמה בלילה היא מגלה את הסוכומימוס שטרף את ההיפופוטם וכן מספר דימורפודונים אך מתמקד בה. יאז בורחת למים אך הסוכומימוס צולל אחריה. היא מצליחה להינצל גם מאריה וממג'ונגזאורוס שטרף אותו ומתאחדת עם החבורה. יחד עם חבריה הם מגלים את המעבדה של ד"ר סאר ומצליחים לעקוב אחרי סויונה ולהציל את ביצתה של באמפי. להפתעת יאז ברוקלין נותרה בחיים אך מפנה עורף לחבורה וטסה עם סויונה.

בעונה השלישית יאז מנסה להוביל את החבורה לעזור לברוקלין במלטה, אך סמי חברתה מתנגדת לכך והשניים מתחילים ויכוח שבסופו הם נפרדות. בעוד סמי וקנג'י מחליטים לחזור יאז נוסעת עם דריוס ובן לעזור לברוקלין נגד סויונה ובעזרת דאבי מגלים גם על תוכניתיו של דודג'סון. הם מגיעים לברוקלין ובעזרת המודיעין הצרפתי עוזרים לעצור סופית את סויונה לפני שמחליטים להמשיך לבסיס ביוסין כדי לעצור את התוכניות של דודג'סון.

#### רוקסי ([[ג'מילה ג'מיל]])
[ממוזער|[ג'מילה ג'מיל, מדבבת את רוקסי במחנה הקרטיקון.]]
רוקסי היא המדריכה הראשית במחנה הקרטיקון לצד דייב ומלווה את ששת הבחורים מהמחנה. לעומת דייב היא מסודרת יותר וגם חמימה יותר. בעת אירועי עולם היורה הם לא יכולים להיות רוב הזמן עם החבורה שנשארת לבד ומנסים לקבוע פגישה עם המנהלת העסוקה שלהם, קלייר דירינג. במהלך המתנה רוקסי פורצת למנעול של מכשירי קשר (עליו צפתה באתר של ברוקלין בסתר) הם מגלים צעקות הצלה שמסתיימות מהר באיבוד הקשר.

הם מגלים שהם צריכים למצוא את הילדים ולעזור להם להימלט, אך לא מצליחים לאתר אותם. הם קולטים מכשיר בו השתמשה ברוקלין ליד לגונת המוזאזאורוס (ושקעה בלגונה) והם נוסעים לשם, אך טורו שנמצא שם מרחיק אותם. הם נראים לבסוף על הרציפים האחרונים מנסים לעכב את הצוות מלצאת מהאי, אך ללא הועיל. הם ניסו גם לבקש מהמעבורת שתחזור אך ללא הועיל.

היא לא מופיעה בעונה שנייה אך החבורה מוצאת הקלטות שלה ושל דייב.

רוקסי חוזרת בעונה החמישית לצד דייב כשברנדון מבקש מהם עזרה בהגעה לאי והם נענים. הם מגיעים לאיסלא נובלר בספינה ומחפשים את החבורה, מוצאים את המחנה שהם הקימו באי ומבינים שהם שרדו. הם מוצאים גם את המחנה של מיטש וטיף לצד דינוזאור שצדו. בהמשך רוקסי מצילה את ברנדון מבריוניקס ובלילה הם פוגשים במיי. יחדיו הם מגיעים לאי של "מנטה קורפ" ומצילים את החבורה.

#### דייוויד "דייב" ([[גלן פאוול]])
[ממוזער|[גלן פאוול, מדבב את דייב במחנה הקרטיקון.]]
דייב הוא מדריך במחנה הקרטיקון לצידה של רוקסי. לעומתה הוא נחשב למפוזר יותר ומנשה להרשים ולבדר גם ברגעים רציניים. בעת אירועי עולם היורה דייב ורוקסי לא יכולים להיות רוב הזמן עם החבורה שנשארת לבד ומנסים לקבוע פגישה עם המנהלת העסוקה שלהם, קלייר דירינג. כשרוקסי פורצת למנעול של מכשירי קשר הם מגלים צעקות הצלה שמסתיימות מהר באיבוד הקשר.

הם מגלים שהם צריכים למצוא את הילדים ולעזור להם להימלט, אך לא מצליחים לאתר אותם. הם קולטים מכשיר בו השתמשה ברוקלין ליד לגונת המוזאזאורוס והם נוסעים לשם, אך טורו שנמצא שם מרחיק אותם. הם נראים לבסוף על הרציפים האחרונים מנסים לעכב את הצוות מלצאת מהאי, אך ללא הועיל. הם ניסו גם לבקש מהמעבורת שתחזור אך ללא הועיל.

הוא לא מופיע בעונה שנייה אך החבורה מוצאת הקלטות שלו ושל רוקסי.

דייב חוזר בעונה החמישית לצד רוקסי כשברנדון מבקש מהם עזרה בהגעה לאי והם נענים. הם מגיעים לאיסלא נובלר בספינה ומחפשים את החבורה, מוצאים את המחנה שהם הקימו באי ומבינים שהם שרדו. הם מוצאים גם את המחנה של מיטש וטיף לצד דינוזאור שצדו ובלילה הם פוגשים במיי. יחדיו הם מגיעים לאי של "מנטה קורפ" ומצילים את החבורה.

#### ברנדון באומן ([[בנג'מין פלורס ג'וניור]])
ברנדון או ברנד הוא אחיו הגדול של דריוס והאחראי עליו לאחר פטירת אביהם, פרדריק שלעיתים עושה עליו מתיחות. בניגוד לאביו הוא לא מתלהב מהדינוזאורים והנסיעה לפארק היורה וממליץ לאחיו לצאת מחדרו ולנשום קצת אוויר בחוץ. הוא לא מתלהב מהמשחק של עולם היורה ובייחוד לא מד"ר מריוותר, דמות במשחק שנטרף בידי רפטורים. לאחר שניצח במשחק וזכה בפרס דריוס נוסע למחנה הקיץ למרות התנגדותו של אחיו.

הוא לא מופיע עד לעונה הרביעית, בה דריוס מתקשר אליו מהטלפון של קאש אך קאש מנתק את השיחה וברנדון מחליט לחפש אחר אחיו הקטן, שחשב שכבר מת.

בעונה החמישית ברנדון מבקש עזרה בחיפוש דריוס אך נענה בסירוב של כולם למעט המדריכים רוקסי ודייב. הם מגיעים לאיסלא נובלר בספינה ומחפשים את החבורה, מוצאים את המחנה שהם הקימו באי ומבינים שהם שרדו. הם מוצאים גם את המחנה של מיטש וטיף לצד דינוזאור שצדו. בהמשך רוקסי מצילה את ברנדון מבריוניקס ובלילה הם פוגשים במיי. יחדיו הם מגיעים לאי של "מנטה קורפ" ומצילים את החבורה וברנדון מתאחד עם אחיו והופך בהמשך לאח מאמץ לקנג'י.

הוא נשמע גם בסדרה עולם היורה: תאוריית הכאוס כאשר הוא מתקשר לדריוס לבדוק מה שלומו.

#### פרדריק באומן (קסטון ג'ון)
פרדריק הוא אביהם המנוח של ברנדון ודריוס באומן, אשר חלה ונפטר לפני תחילת הסדרה, כשהוא מופיע רק בפלשאבקים. נראה שהייתה לו אהבה דומה לדריוס לגבי הדינוזאורים והוא אהב מחקרים מדעיים של פלאונטולוגים כמו אלן גרנט. הוא גם התלהב לצאת למסע ל"עולם היורה", אך לאחר שחלה הוא ויתר על החלום ואמר לדריוס על כך. לבסוף נתן לדריוס תליון קמע של שן דינוזאור (ככל הנראה של ולוצירפטור). הוא מופיע בפלאשבק של דריוס גם בזמן קצר בעונה השנייה.

#### אדי ([[ג'יימס ארנולד טיילור]])
אדי הוא מדען במעבדה של ד"ר הנרי וו ואחד מעוזריו הנראה לצידו בעת הביקור של החבורה במעבדה. כשהמחנה של החבורה נהרס הם מחפשים מקום לעצור בו ונכנסים למעבדה, בה מצוי גם האנקילוזאורוס "באמפי". הם לא רואים אף אחד למעט עוגת יום הולדת ואז אדי מציץ ואומר להם שהיום ביום הולדתו המעבדה התפנתה והוא לבד. הוא גם מספר להם על עיסוקיו המפוקפקים של ד"ר וו.

ואולם הוא מחליט לברוח לבדו ומנצל את הטנדר הדולק של החבורה כדי לברוח למרות שניסו לעצור אותו ללא הועיל. אך הוא לא מתרחק הרבה כשהאינדונימוס רקס פוגע בטנדר, פורץ לדלתו וטורף את אדי מול החבורה ההמומה שמוצאת רכב אחר בהמשך.

בעונה שנייה החבורה מחפשת רמזים על עבודותיו המפוקפקות עם ד"ר וו, עד שמוצאים את היצור המסתורי "E750".

#### טיפני ([[סטפני ביאטריס]])
טיפני היא תיירת אקולוגית המגיעה עם בעלה מיטש לפארק בכוונה לצלם את הדינוזאורים השונים לצד המאבטח שלהם האפ, והזוג מארח את חבורת הילדים באוהלם. עם זאת מתברר בהמשך שהם מעוניינים בציד הדינוזאורים והם מנצלים את המידע של דריוס לשם כך. דריוס וסמי לוקחים להם את הנשק, מסיחים אותם עם הטירנוזאורוסית אך הם מוצאים את הנשק ובורחים. בהמשך החבורה מערימה עליהם וגורמת לכאוס בבור המים שבו הם ניסו לצוד, אף שטיפני הצליחה להרוג בריוניקס בשם "גרים". הכאוס גרם לטירנוזאורוסית להגיע אל הזוג ומיטש נתפס במלכודת. טיפני מנסה לעזור לו אך מחליטה לנטוש אותו והוא נטרף. היא בורחת אל ספינתה אך מגלה ששני בריוניקסים אחרים נמצאים שם והם טורפים אותה בנקמה על קרובם. ספינתם מאותרת בידי החבורה בהמשך וכך גם המחנה שלהם.

#### מיטשל "מיטש" ([[בראדלי ויטפורד]])
מיטש הוא בעלה של טיפני המגיע עם האפ כתייר אקולוגי לצלם את הדינוזאורים. עם זאת דריוס מגלה אצלו ראש כרות של סינוצרטופס וחושף עם סמי ויאז שהזוג הם ציידי דינוזאורים. החבורה מנסה לקחת להם את הרובים אך הללו מנסים להמם אותם במקלות חשמליים. הם מייצרים לזוג הסחה של טירנוזאורוסית אך הם מוצאים את נשקם ובורחים לבור המים, שם הם מנסים לצוד דינוזאורים רבים. עם זאת החבורה מייצרת כאוס ליד הבור ומושכת את הטירנוזאורוסית. בכאוס מיטש נתפס במלכודות שלו, בעוד טיפני נוטשת אותו ובורחת, והטירנוזאורוסית טורפת אותו וגם שוברת את נשקי הזוג. ספינתם מאותרת בידי החבורה בהמשך וגם המחנה שלהם מאותר.

#### האפ ([[אנגוס סמפסון]])
האפ הוא השומר האישי של טיפני ומיטש והוא אדם שתקן וזועף הנראה לברוקלין וקנג'י כחשוד בריגול חשאי. הם עוקבים אחריו אך הוא תופס אותם ומשגיח עליהם צמודים אליו. כשהוא מוסח הם בורחים לג'ונגל והוא משיג אותם אך מוכה בעורפו בידי בן פינקוס. אז הוא נשבה בידי החבורה והוא מסביר שהוא ניסה להציל אותם ושיעזור להם לעלות על סירה, כך שהם שומעים לתוכניתו להגיע למעבדה במרכז האי. הם מוצאים הוכחות לרכבים אך מותקפים בידי שלושה בריוניקסים ובמהלך המרדף האפ מבין שהם לא יוכלו להינצל, מוריד חלק מהאופנוע בו נמצא ומקריב את חייו כדי להסיח את הבריוניקסים במקל חשמלי, תוך שהחבורה בורחת.

#### הוקס ([[דייב ב. מיטשל]])
[ממוזער|[דייב ב. מיטשל, מדבב את הנבל הוקס במחנה הקרטיקון.]]
הוקס הוא שומרו הצמוד של ד"ר וו, כשהוא למעשה איש של אלי מילס שהגיע לעזור לחילוץ עצמות האינדונימוס רקס. הוא מופיע בעונה השלישית לצד ד"ר וו והוא הראשון שחושד בחבורה שכוללת את ברוקלין, דריוס ויאז במעבדה. כשהחבורה גונבת את המחשב האישי של וו הם ממהרים להימלט אך ברוקלין נתקעת מאחור ומתברר שהוקס תפס אותה, אף שהיא העבירה את המחשב. אז הוא איים על חבריה שהיא תיפגע אם לא ימסרו את המחשב. לצד וו וברוקלין הוא נמלט מהג'ונגל לעבר המסוק, לאחר שכמה מאנשיו נהרגו, ושם מגלה את קנג'י מביא את המחשב, אך חלק מהקבצים נעלמו ממנו. אז הוא לוקח את ברוקלין לתוך המסוק אך עדר האנקילוזאורוסים של באמפי מגונן עליה והיא נעלמת בתוך העדר. המחשב עובר במהומה לידי סמי שזורקת אותו לעבר אנקילוזאורוס ששובר אותו. אז הוקס וד"ר וו עולים על המסוק חזרה והוקס מנסה לפגוע בהם מהמסוק אך ממשיך הלאה מהם.

הוקס חוזר בעונה 5 בתור שכיר חרב של דניאל קון, מה שמפתיע את קנג'י שזוכר אותו לרעה אך לאיטו משנה את היחס אליו, כשיחדיו הם מצליחים להכניע את "טורו". הוקס פועל ביער לצד דניאל כדי לתפוס דינוזאורים שונים ועוזר לחפש דינוזאורים עבור דודג'סון. כשהוא יוצא עם מיי לחפש אחר דינוזאור צמחוני הוא כמעט מותקף בידי צרטוזאורוס אך משתק אותו בזמן. הוא מצליח להשליט בריוניקס, דימורפודון ואת באמפי האנקילוזאורוסית. הוקס לצד דניאל חוזרים לאי של מנטה קורפ ושם מנסים לתפוס את ההחסן שהחבורה החביאה. כשהם מכניעים את הספינוזאורוס הוקס מוציא מהם את ההחסן אך החבורה נמלטת מהם ודניאל מבקש מהם את הסיסמה. הם מסרבים והוקס משסה בהם את הדינוזאורים ובהמשך דוחק את דריוס לפינה, מה שגורם לו לתת את הסיסמה. עם זאת דניאל מחליט להרוג אותו בכל מקרה והוקס כמעט עושה זאת. ואולם קנג'י מונע מאביו להרוג אותו וזוג הטירנוזאורוסים מגיעים להילחם בספינוזאורוס, דוחקים אותו הרחק ואחת הטירנוזאורוסית טורפת את הוקס השרוע.

#### דניאל קון ([[אנדרו קישינו]])
[ממוזער|[אנדרו קישינו, המדבב של דניאל קון, הנבל של העונה החמישית.]]
דניאל קון הוא איש עסקים עשיר ואביו של קנג'י שכמעט ולא ראה אותו או דיבר איתו. הוא נראה בתמונה בעונה 3 בתוך האי הפרטי שלו, השורץ מונולופוזאורוסים. בעונה 4 הוא מוצג בתור הנשיא של "מנטה קורפ" והמנהל של קאש, אשר לא מחבב אותו. הוא מארגן מכירה של היברידים צעירים ונראה מאושר מלקיחת המחקר של מיי בידי קאש, אף שהתנגד לקרבות הדינוזאורים ולפציעת הקנטרוזאורוס (אף שתמך בהריגתו למען מזון לדינוזאורים). בסיום העונה הוא מוצג מול קנג'י ומופתע מבנו כשגם החבורה מופתעת. הוא מחבק את בנו כשהוא מגלה שהוא בחיים ומבקש שיספר לו איך ניצל. הוא מחליט לכבות את הרובוטים אך קאש מנצל את הרגע כדי להפנות אותם נגדו אך מסתבר לו שדניאל שולט על הרובוטים שלו ומחליט לכלוא אותו. עם זאת במשך הלילה מסתבר למיי שהוא שחרר את קאש כדי שיעזור לו לעבוד על תוכנית שליטה בדינוזאורים לצידה, ולא יפגע בילדים. היא גם מאולצת בידיו להרחיק את הילדים מהמעבדה. דניאל מתקרב לבנו ואף עוזר לו בדייט הראשון עם ברוקלין ומקרב אותו לחברה כשהוא מפגיש אותו עם המשקיעים במקומו של קאש. קנג'י מאושר ממצבו אך החבורה הורסת את ערב ההתרמה והדינוזאורים טורפים את מרבית המשקיעים למעט לנה מונילה, המציעה לו עסקה מדודג'סון, יו"ר ביוסין. אז דניאל כולא את החבורה ולצד קנג'י ואנשיו מפליג ל"איסלא נובלר" לפגישה עם דודג'סון בליווי הוקס ועוד שכירי חרב. כמעט נחתמת עסקה עם דוג'סון על ייצור של מספר שבבים אך כשקנג'י מגלה את באמפי עומדת להישלט הוא מפתיע את אביו ומבקש לעזוב אותה ודניאל מבקש ממנו שלא להרוס את שמו. מאז קנג'י מתחיל לשנות כיוון ועוזר למיי לברוח משכירי החרב. דניאל מגלה שהילדים שינו את סיסמאותיו ופגעו ברובוטים וחוזר לאי שלו, שם הוא מצליח להחזיר את ההחסן הנייד שלו אך מבקש מהילדים את הסיסמה. הם לא נענים והוא משליט נגדם דינוזאורים טורפים כמו הספינוזאורוס ובקרב נגד הטירנוזאורוסים הוא גורם לספינוזאורוס לנשוך את הטירנוזאורוסית ולכאורה להרוג אותה. אז הוא דוחק את הילדים המנסים לברוח ותופס את סמי ומגלה לה על אחריותו באיומים על חוותם, מה שגורם לה לפגוע בו. לצד הוקס הוא תופס את דריוס ומוציא ממנו בכוח את הסיסמה וכמעט הורג אותו עם הספינוזאורוס, אך קנג'י עומד בדרכו והוא עוצר. לאחר שליבת אנרגיה משתוללת מאתחות השבבים הוא עוזב את האי ומבקש מקנג'י לברוח איתו, אך הוא מסרב ונשאר עם שאר החבורה. דניאל בורח בספינתו אך המשטרה עוצרת אותו בהמשך עם עדותה של מיי נגדו.

דניאל מופיע גם בעולם היורה: תאוריית הכאוס, כאשר אחרי 5 שנים בכלא הוא נמצא במוסד שיקום לעבריינים. קנג'י ודריוס מגיעים לברר האם הוא יודע על מותה האפשרי של ברוקלין, מאחר שהיא נפגשה איתו לפני מותה האפשרי. דניאל מציב לבנו אולטימטום בתמורה למידע וזה שיתמנה למנכ"ל החברה החדשה שהוא מארגן כדי להחזיר את המשקיעים להזרים לו כסף. קנג'י בתחילה מסכים אך מסרב, אם כי אביו משתף אותם שהיא שמעה על מכירת דינוזאורים חדשה וביקשה להצטרף לחבורה בשבילו, דבר שקנג'י מסרב להאמין לו. בזמן זה מתקיפים אותם אטרוסירפטורים מאומנים להוראת אשה עם משרוקית. האשה מכוונת אותם נגד קנג'י אך דניאל מחליט להקריב את חייו ומציל את בנו מהאטרוסירפטורים שטורפים אותו. מאוחר יותר מתברר שברוקלין באמת קיבלה כסף רב מדניאל בתמורה לעבודה בעסק החדש שלו.

#### ד"ר מיי אנפיס טרנר ([[קירבי האוול-בפטיסט]])
ד"ר טרנר היא אתולוגית-פלאונטולוגית ידועה שנשכרה בידי חברת "מנטה קורפ" כדי לעבוד על מחקר התנהגות של דינוזאורים. החבורה מוצאת אותה בעודה חוקרת שני טירנוזאורוסים, אם ובתה: "פה גדול" ו"פה קטן". תחילה היא חושדת בחבורה כמרגלים, מאחר שהאי מבודד ומשומר בקפידה מריגול, אך היא מבינה שהם נתקעו בו ומנסה לעזור להם לחזור על מטוס אספקה שלבסוף לא מגיע וכן מצילה קנטרוזאורוס בשם "פירס" מקפיאה למוות. החבורה מזהירה אותה מהארגון שלה ולבסוף היא משתכנעת שהעניינים מאבדים שליטה, כך שכשקאש מגיע היא מתעמתת איתו. להפתעתה הוא לוקח את מסקנות מחקרה ללא רשות כדי להשתלט על הדינוזאורים וכשהיא מנסה לעצור בעדו הוא מורה על רובוטים לחסל אותה. החבורה מצילה אותה אך היא נפצעת בבטן מרפטור. היא ניצלת ומובאת הרחק למחבוא. לבסוף לצד החבורה היא נדחקת לקיר בידי הרובוטים של קאש. 

בעונה החמישית מיי מאשימה את קאש שניסה להרוג אותה, קאש הודף אותה ופוגע בה ודניאל עוצר אותו. עם זאת בלילה מתברר שהוא דוחק אותה לעזור לו לנהל שיחות מוחיות עם הדינוזאורים לצד קאש כדי שהילדים לא ייפגעו. היא נאלצת להסכים וכן לגרור את הילדים הרחק מהמעבדה אך רומזת להם שקאש נמלט. לצד דניאל היא עוזבת לאיסלא נובלר כדי לעזור לחפש דינוזאורים ועוזרת להוקס למצוא צמחוניים, כשהוא בטעות מותקף בידי צרטוזאורוס. תוך כדי היא מתפעלת מהגנה של פרזאורולופוסים על נקבה מבריוניקס ומדריכה את קנג'י שאביו אדם רע. בלילה היא מחליטה לברוח ולזרוק את דגימות הדינוזאורים של דודג'סון וקנג'י מחפה עליה. היא מוצאת את דייב, רוקסי וברנדון ויחדיו מפליגה איתם לאי כדי להציל את הילדים. כעבור מספר שנים היא מופיעה לצד בן והאנקילואורוסית "באמפי" באי.

ייתכן שהיא ויילסית מאחר ששמה האמצעי הוא קשת בענן בוולשית.

#### קאש ד. לנגפורד ([[היילי ג'ואל אוסמנט]])
[ממוזער|[היילי ג'ואל אוסמנט, מדבב את הנבל קאש ד. לנגפורד במחנה הקרטיקון.]]
קאש הוא האנטגוניסט הראשי של עונה 4. הוא מנהל בכיר אכזרי ב"מנטה קורפ", אשר סחט את משפחתה של סאמי ואילץ אותה לרגל בפארק היורה וכן הבוס של ד"ר מיי. הוא מגיע לאי המסתורי בעונה 4 על מטוס לאחר שכמה רובוטים נהרסו. הוא מחלץ את המחקר של מיי וכשהיא מתעמתת איתו ומאיימת עליו הוא מורה לרובוטים שלו לחסל אותה (תוך שימוש בטבעת מיוחדת), אך החבורה מצילה אותה. הוא גם מארגן קרבות עקובים בין הדינוזאורים כמו טירנוזאורוס וקנטרוזאורוס ומתכנן קרבות ענק למען טייקונים אמידים, גם ללא הסכמת נשיא הארגון. כשדריוס מוצא את הטלפון שלו הוא מאיים לפגוע בו אך דריוס מתחקה לניצול בודד באי וקאש מצמיד אליו רובוט עוקב וחזק. דריוס משכנע אותו להפסיק את המשחק ולרפא את הדינוזאורים ובינתיים מוצא זמן להתחבר לחבורה הנסתרת מקאש. עם זאת לפני שקאש הזועם יטפל בו הוא חוזר אליו ומרגל מחדר ההנהלה לחבורה. כשקאש מדבר על מכירה גדולה של היברידים צעירים החבורה מבריחה אותם בעוד צרטוזאורוס נכנס למרפאה שלהם. קאש מנסה להחזיר אותם אך פטרנודונים תוקפים והוא בורח למסדרון. בהמשך הוא נכנס לחדר של מיי ושם דריוס ובן נועלים אותו והחבורה מבריחה את הנכסים החוצה. בהמשך החבורה מגלה שהוא נמלט ונפגש עם נשיא הארגון. הם חוברים אחד לשני לצד מיי ושם מכותרים בידי קאש והרובוטים ובידי דניאל קון. 

בעונה 5 קאש מואשם בידי מיי שניסה להרוג אותה וקאש מחליט להורות לרובוטים להרוג את דניאל אך להפתעתו דניאל בולם את הפעולה ועוצר אותו, תוך שהוא מנסה לפגוע במיי ולברוח. בעודו עצור סמי וברוקלין סוחטים ממנו מידע על המשפחה של סמי בתקוות שווא שהוא ישוחרר. ואולם בלילה דניאל משחרר אותו בשקט כדי שיעבוד עם מיי על השבבים. בהמשך הוא גם נפגש עם שלושה משקיעים שהגיעו לתחרות הדינוזאורים, אך דניאל מציג שבנו קנג'י יחליף את קאש לאחר שאיים עליו בביצה. קאש מצליח לעקוב אחרי החבורה וכשהם מנסים לעצור את עסקת הלחימה הוא מתערב ומנסה לחטוף את השלט של לנה מונילה על זוג הרפטורים שלו. הוא מצליח ומנסה לשסות אותם בדניאל אך השלט נשבר בדרך והרפטורים תופסים אותו וטורפים אותו.

#### מר גולד ([[אוקייריאטה אונודואן]])
מר גולד הוא אחד המשקיעים המגיעים לאי של מנטה קורפ במטרה לראות קרבות דינוזאורים, כשהוא מחפש לאן להפנות את כספיו. לאחר שדניאל אומר שלא יהיו קרבות הוא מתנגד לעסקה אך מתלהב מתוכנית השליטה בדינוזאורים באמצעות שלט לצד חבריו: סירוס ולנה מונילה (המציעה לו עסקה עם ביוסין לשווא). הוא מחליט להשתמש בשלט הספינוזאורוס ומחליט להפוך את השליטה עצמה לקרב דינוזאורים. עם זאת החבורה מגיעה כדי לעצור אותו ובעוד הוא משסה את הספינוזאורוס נגדם הם ניצלים ומצליחים לחמם את השבבים עד שהם נשרפים. אז הספינוזאורוס מתנער מהשליטה ובעוד דריוס בורח, מר גולד לא מבין בזמן והספינוזאורוס טורף אותו.

#### סירוס ([[ג'ון רודניצקי]])
סירוס הוא אחד המשקיעים המגיעים לאי של מנטה קורפ במטרה לראות קרבות דינוזאורים. לאחר שדניאל אומר שלא יהיו קרבות הוא מתנגד לעסקה אך מתלהב מתוכנית השליטה בדינוזאורים באמצעות שלט לצד חבריו: מר גולד ולנה מונילה, כשנראה שהוא מזלזל בקנג'י. הוא מחליט להשתמש בשלט טירנוזאורוסית ומחליט להפוך את השליטה עצמה לקרב דינוזאורים. עם זאת החבורה מגיעה כדי לעצור אותו ובעוד הוא משסה את הטירנוזאורוסית נגדם הם ניצלים ומצליחים לחמם את השבבים עד שהם נשרפים. אז הטירנוזאורוסית מתקרבת אליו וטורפת אותו.

#### לנה מונילה	 ([[אבריאל קורטיד]])
לנה מונילה היא אחת המשקיעות המגיעות לאי של מנטה קורפ במטרה לראות קרבות דינוזאורים, כשלמעשה היא מרגלת מוסוות של "ביוסין". לאחר שדניאל אומר שלא יהיו קרבות היא מתנגדת לעסקה אך מתלהבת מתוכנית השליטה בדינוזאורים באמצעות שלט לצד חבריה: מר גולד (לו היא מציעה עסקה בביוסין) וסירוס. היא מחליטה לקחת את שלט השליטה בזוג הרפטורים כשהחבורה מגיעה ועומדת בדרכה. היא משסה בהם את הרפטורים אך הם ניצלים ובעוד קאש מצליח לחטוף לה את השלט כדי להפנות אותו נגד דניאל קון, הוא מבין שהרפטורים משוחררים וטורפים אותו תוך שלנה מונילה מתחבאת. לאחר שהספינוזאורוס בורח והורס את המקום היא יוצאת ואומרת לדניאל שדודג'סון, האחראי שלה מתעניין בשבבים אך היא מבקשת שיעצור את הילדים ודניאל נענה לה. אז היא נוסעת עם דניאל ואנשיו לאיסלא נובלר כדי להשיג לדודג'סון עם דינוזאורים טורפים נשלטים ולאחר שדניאל חוזר ללא הדינוזאורים עקב רעידת אדמה שקברה את קנג'י היא מפגישה אדישות. כשדודג'סון מופיע היא עוזרת לו עם התיק אך הוא מודיע שהתיק נשאר אצלו. מאוחר יותר בלילה היא מנסה לגנוב את תיקו של דודג'סון כדי למכור אותו בשוק השחור וקנג'י רואה אותה ומצליח להחזיר ממנה את התיק. בעודה מתקשרת לסוכן היא מנסה להימלט אך נתפסת בידי חבורת קומפסוגנתוסים ארסיים הטורפים אותה, דבר הנקלט במצלמתה בידי הוקס.

#### האל ברימפורד ([[ביל ניי (מחנך מדעי)|ביל ניי]])
דמות ייחודית לספיישל של עובד בפארק בעל ידידות עם אוון, אשר ניסה להזהיר אותו מקריסת הפארק. עם זאת הוא פוטר בידי ההנהלה עקב התנהלותו המבוהלת (לדעת כמה אנשים מטורללת ולא שפויה) ועקב גניבת מוצרי מזון לבונקר המסתורי שלו. הוא לא מופיע בספיישל ישירות אלא רק ברמזים שנתן במספר מצלמות ובבונקר שלו בתוך סרט במחשבו. הדמות עצמה כלל לא נראתה ולא ברור אם בכלל היה בחיים.

### דמויות מ[[עולם היורה: תאוריית הכאוס]]
#### מאמנת הרפטורים ([[סומיילי מונטנו]])
מאמנת הרפטורים היא האנטגוניסטית הראשית של העונה הראשונה. היא אשה אכזרית שאינה מדברת כמעט, המלווה באטרוסירפטורים מאומנים הקשורים אליה ופועלים לקול שריקתה. היא שולחת את האטרוסירפטורים אחרי החבורה, זאת לאחר ששלחה אותם עוד קודם לפגוע בברוקלין וגרמה לה לאבד את ידה. היא שולחת את האסטרוסירפטורים לביתו של דריוס יחד עם בן ונוסעת אחריהם לביתה של סמי בטקסס. לאחר מכן היא נוסעת למבנה השיקום של דניאל קון כדי להרוג את דריוס וקנג'י, אך דניאל מקריב את חייו ומציל את חייהם ומתאו מציל את השניים במכוניתו. באתר המכולה המאמנת מגיעה כאשר דאדלי קבררה מזהה אותה וקורא לפיטוריה. עם זאת היא וג'נסון בוגדים בו והיא מצווה על האסטרוסירפטורים להרוג אותו. לאחר מכן היא קולטת את החבורה ומכתרת אותם אך בעזרת מתאו הם ניצלים. החבורה משחררת טירנוזאורוס ואלוזאורוס כדי לבלבל את האסטרוסירפטורים ואלה פוגעים בהם קשה מכדי שיוכלו להילחם. לבסוף המאמנת מבינה שהם לא בכושר ועוזבת במהירות עם האסטרוסירפטורים. היא נראית גם בפלאשבקים של ברוקלין בעונה 2, אך לא מופיעה ישירות.

בעונה השלישית היא חוזרת ונשלחת בידי סויונה לאיים עם האסטרוסירפטורים על פרופסור צ'אק דסאי, יועץ של האו"ם המתנגד ל"ביוסין", אם כי לאחר האיומים הוא תומך ביוזמה של "ביוסין". היא גם מוליכה את הפירורפטור שנמלט במטענית חזרה לעמק ביוסין תוך שימוש באסטרוסירפטורים שלה. היא גם מופיעה בקטקומבות של מלטה ומאיימת על ברוקלין. עם זאת סויונה עוצרת זאת ומאיימת שתפגע בה בעצמה אם תאיים שנית. סויונה מבינה שהמאמנת חותרת תחתיה באמצעות דודג'סון כאשר היועץ של עמק ביוסין נהרג בידי האסטרוסירפטורים של המאמנת, למרות התנגדות סויונה. בשל כך היא מורה למאמנת שהיא תמכור את האסטרוסירפטורים למוכר בריאד. המאמנת זועמת ותופסת את ברוקלין יחד עם דאבי, מטיחה את האחרון לקיר ואז רודפת את ברוקלין ומוציאה את ידה, מאיימת עליה שתגלה לה איפה האסטרוסירפטורים שלה. ברוקלין מוליכה אותה למקום המכירה בו סויונה ושם הן מתחבאות במשאית מהמוכרים וסוכני המשטרה. ברוקלין מנסה לפגוע בה והמאמנת נלחמת בה, עד שלבסוף הרכב מתהפך וברוקלין נתקעת. המאמנת לא עוזרת לה לצאת ועוקבת אחרי סויונה לאמפיתיאטרון, בו היא מחכה למסוק הצלה. עם זאת המאמנת תוקפת אותה ואז שולחת את האסטרוסירפטורים שלה, כולל האסטרוסירפטור שליווה את סויונה כנגדה. סויונה לעומת זאת מביאה קרנוטאורוס גדול שנלחם למענה ובקרב הוא הורג כמה אסטרוסירפטורים. המאמנת מגיבה בעצב למות הדינוזאורים שלה ואז הקרנוטאורוס מתקרב אליה. המאמנת מנסה להרגיע אותו, אך ללא הועיל והקרנוטאורוס טורף אותה מיד, משאיר רק את המשרוקית. האסטרוסירפטורים שנותרו בורחים לאחר מותה.

#### מתאו	([[יוג'ין קורדרו]])
מתאו הוא עובד לשעבר של "המחלקת ליצורים הפרהיסטוריים" (מי"פ), אשר זכור לדריוס מהיום בו ברוקלין נהרגה. הוא התקבל בידי מספר אנשים מפוקפקים לעבודות נוספות והעביר אלוזאורוס מנקודת אחת לאחרת, מה שגרם בעקיפין למותה לכאורה של ברוקלין. עם זאת מתאו לא התכוון שזה יקרה והוא היה מזועזע וניסה לכפר על מעשהו, כמו גם מתפטר מתפקידו. בעזרת בתו, היראיה הוא מצליח למצוא את המספר של דריוס ומתקשר אליו ללא דיבור. אז הוא מתחקה אחרי דריוס וקנג'י ומציל אותם מהאטרוסירפטורים שהאשה במשרוקית שולחת נגדם, מכניס אותם למכוניתו ונוסע במהירות. כאשר דריוס מזהה אותו וקנג'י מתחקר אותו הוא מתוודה על זהותו וגם נותן להם את הפלאפון של ברוקלין, מתוכו הם מוצאים את הדירה הסודית שלה. מתאו מסיע אותם לדירה ואז נפרד מהם. הוא מגיע שנית כשהאשה במשרוקית שולחת את האטרוסירפטורים לתקוף את החבורה ומתנגש עם המשאית במכולות, מציל את החבורה. לצידם הוא משחרר את הדינוזאורים ואלה מעכבים את האטרוסירפטורים מלתקוף אותם. לאחר מכן הוא נפרד מהחבורה אך מעביר בשלום את הדינוזאורים מהמכולות.

#### רוני ([[כרמן מור]])
רוני היא פקחית של "המחלקת ליצורים הפרהיסטוריים" (מי"פ) אשר נראית לצד פקח אחר, מייק, מרגיעה פכירינוזאורוס עצבני כשהיא מגלה את דריוס, אותו היא מכירה מעבודתם המשותפת בתור הבוסית שלו. היא מנסה להחזיר את דריוס לעבודה אך הוא מזהה את האלוזאורוס שהרג את ברוקלין ומנסה להרדים אותו. רוני קוראת לו לעצור מאחר שהוא לא פקח ולהשאיר את זה למקצועיים, בייחוד כשהוא מגיע טעון רגשית. רוני מופיעה בהמשך מתכתבת על סופו של דאדלי קבררה כשמתברר שהיא יודעת שברוקלין בחיים, שומרת על זהות מסתורית.

בעונה השנייה מתברר שרוני ידעה על הסכנה לברוקלין ואף ניסתה לעצור אותה מלהגיע למפגש עם דריוס בלילה, אם כי חשבונה נפרץ. היא הצליחה למצוא את ברוקלין מחוסרת הכרה והצילה אותה מוסתרת בביתה, אם כי הבינה שהיא תישאר קטועת יד מהפגיעה. רוני מייעצת לברוקלין שתיזהר מהמאמנת והאטרוסירפטורים שלה ושתוודח על הפקחים לרשויות. עם זאת מאחר שרעיון זה יכול לגרום לפיטורה ולאיום נוסף על חייהן, רוני קוטעת את הרעיון ומשתפת פעולה עם התחזותה למתה. לאחר שהפקח ג'נסון מרגל בביתה של רוני, ברוקלין עוזבת אותה כדי לחפש את הברוקרית אם כי היא עדיין משמשת כאשת קשר שלה. ואולם לאחר שסויונה מתברר שהכירה את חבריה, ברוקלין מנסה להגן עליה וחוסמת אותה לחלוטין.

#### דאדלי קבררה ([[פיליפ אנתוני-רודריגז]])
דאדלי קבררה הוא המנהל המחוזי של "המחלקת ליצורים הפרהיסטוריים" (מי"פ), אשר היה הבוס לשעבר של דריוס. עם זאת לאורך הסדרה מתברר שקבררה הוא אדם מושחת ותאב בצע המוכר דינוזאורים. הוא מוצא את בן, סמי ויאז בכלוב הדינוזאורים ומנסה לעצור אותם אך סמי מכה אותו והוא נופל ובן לוקח לו את המפתחות. לאחר שהחבורה מאתרת את המכולות ומתאחדת סביב המכולה של באמפי קבררה דוחק אותם לקיר חמוש במוט הלם ומאיים שיפסיקו לרחרח אחריו, כמו גם מרמז שהוא העביר את האלוזאורוס כדי להרתיע את ברוקלין, אם כי די ברור שהוא לא יודע על האטרוסירפטורים. הוא גם מבקש שדריוס יחזור לעבודה כדי לכסות על עקבותיו. עם זאת החבורה מתגברת עליו וגונבת לו את המוט. מובס הוא רואה את מאמנת הרפטורית וזועם הוא מחליט לפטר אותה עקב התנהלותה וקורא לג'נסון ללוות אותה החוצה. עם זאת השניים בוגדים בו בטענה שהוא מעולם לא היה הבוס ובשריקתה של המאמנת האטרוסירפטורים קורעים אותו לחתיכות. זמן קצר לאחר מכן המשטרה פשטה על האזור ועצרה את המכירות.

#### בובי נובלר	(לואיס ברמודסד)
בובי נובלר הוא אדם מפוקפק המנהל פארק שעשועים של סטיגימולוקים קשורים ומותשים. בן וסמי מסתכלים עליהם ומחליטים לשחרר אותם ממנו, אך הוא מגיב בזעם על הרס הפארק שלו ופונה להכות אותם. סמי ובן מצליחים לברוח אל הואן של בן בעוד בובי מתקשר לאדם מסתורי ומדבר על הבעיה שצצה לו.

#### ג'ארד (כריס ג'יי אלכסד)
ג'ארד הוא אחד מפקחי המי"פ המושחתים העובדים אצל קבררה. ג'ארד נראה לצד ג'נסון סמוך לאי המבודד מדינוזאורים בו יאז לומדת והוא עוזר לשני פרטי בקלספינקסים לנסות לצוד את החבורה בעודו יורה על הואן של בן ונשאר לצפות כשהוא נופל למים. בחושבו שהחבורה נהרגה הוא מעמיס את אחד הבקלספינקסים על משאית להעברה לכלוב דינוזאורים. עם זאת הוא מגלה שסמי ויאז בחיים והן מושכות את תשומת ליבו. הוא מנסה לירות בהן אך הן בורחות לרכב והוא ברכב אחריהם מנהל מרדף. הן מנסות לעורר פאניקה בעדר הדינוזאורים אך זה נכשל והן מטעות אותו וברכבו הוא נופל לבור המים. כאשר הוא יוצא החוצה הוא נטרף בידי הבקלספינקס.

#### ג'נסון ([[סטיב בלום]])
ג'נסון הוא אחד מפקחי המי"פ המושחתים העובדים אצל קבררה. ג'ארד נראה לצד ג'נסון סמוך לאי המבודד מדינוזאורים בו יאז לומדת והוא עוזר לשני פרטי בקלספינקסים לנסות לצוד את החבורה בעודו יורה על הואן של בן ונשאר לצפות כשהוא נופל למים. בחושבו שהחבורה נהרגה הוא מעמיס את אחד הבקלספינקסים על משאית להעברה לכלוב דינוזאורים. הוא מצוי גם באזור המכולות וכאשר דאדלי קבררה מצווה עליו ללוות את מאמנת הרפטורים החוצה השניים בוגדים בו ומשאירים אותו להיטרף בידי האטרוסירפטורים. עם זאת כאשר הדינוזאורים משתחררים מהמכולות ג'נסון מנסה לברוח במהירות בשביל מבריח מסתורי אך נטרף בידי אלוזאורוס. הוא מופיע בעונה השנייה בעודו פורץ לביתה של רוני ובטלפון מורה שיחסל מי שיעשה בעיות לברוקרית, ממש כמו שעזר "להרוג" את ברוקלין.

#### קארל	([[סטיב בלום]])
קארל הוא שכנה העצבני והקשוח של סמי בטקסס. הוא זועם במיוחד על באמפי האנקילוזאורוס ששברה לו את הגדר, פגעה ברכבו וכמעט פגעה בו לאחר שניסה לדרוס אותה. הוא מאיים לסמי שיתקשר למי"פ שיגררו אותה וזועם הוא מציע להרוג אותה בעצמו. בן כועס עליו ופונה להתעמת איתו, מה שרק מרגיז אותו יותר. עם זאת סמי מרגיעה אותו ומציעה לו את הפאי שלה לפיוס. בלילה החבורה חושדת שקארל זומם לפגוע בהם אך הם מוצאים את גופתו ברכבו, לאחר שהאטרוסירפטורים הרגו אותו.

#### זיינה מבאלו (אניאטה אסומוגה)
זיינה היא ילדה מסנגל ובתם של אמינטה ואוסמן הלומדת בבית ספר תיכון ועוזרת לאמה לטפל במשק והיא אימצה את הגלימימוס "גבה" וכמו הוריה חוקרת את בריחת הדינוזאורים באזור. זיינה מתבררת כאוהבת דינוזאורים חכמה עם ניסיון בשיט סירות. היא חוברת לחבורה ולאחר שציידים לוקחים את "גבה" והביצים וזיינה משיטה אותם בסירות במעלה הנהר, גם לאחר חיכוכים מול סמי. הם מגיעים קרוב לדוד שלה אך זה איננו נמצא בבר שלו, מאחר שסוכומימוס תקף את המקום. זיינה עוזרת גם לגלות את המעבדה של ד"ר סאר ועוזרת להציל את דריוס, למרות מריבה איתו על יחסו המתנשא מעט כלפיה. זיינה נמצאת עם החבורה כשהם מגלים שברוקלין חיה אך חוברת לסויונה וטסה איתה.

#### אמינטה מבאלו (שריז בות')
אמינטה היא אמה של זיינה הגרה בכפר סנגלי ומטפלת במשקי הבית, כמו גם בגידולי אורז. היא חוקרת את בריחת הדינוזאורים באזור אך נתנה לשלושה סטגוזאורוסים שישמרו על הכפר מפני סוכומימוס ולאחר שאלה מורחקים היא וזיינה משיבות אותם כדי שיילחמו בסוכומימוס. היא דוחקת בבתה לצאת עם החבורה מהכפר בקרבת אביה, מה שזיינה מקשיבה לו.

#### אוסמן מבאלו ([[סמבה שוטה]])
אוסמן הוא אביה של זיינה. הוא חובב חיות המחפש תשובות לבריחת הדינוזאורים לאזור בו נמצא. הוא ידידותי ואופטימי עם ידע נרחב על דינוזאורים. אוסמן מסיע את החבורה לאחר בריחתם מהמעבדה של ד"ר סאר, לאחר סויונה סנטוס ונותן להם להיפגש עם ברוקלין לפני טיסתה עם סויונה.

#### ד"ר סאר ([[אייק אמדי]])
ד"ר סאר הוא הגנטיקאי הראשי ששכרה סויונה סנטוס לאתר המכירות בסנגל והוא ייצר מספר זני דינוזאורים כמו בריוניקס לבקני עיוור ייחודי. הוא מתברר כתאב בצע שדאג למותם של צוות התפעול לאחר שהתערבו בעבודתו וגם פונה נגד סויונה סנטוס במטרה להשליכה לבור הבריוניקס, אם כי בזכות ברוקלין היא ניצלת. ד"ר סאר נופל לבור והבריוניקס רודף אותו, אם כי הוא מצליח לשלוט בו עד שהאטרוסירפטור מתמרן את הבריוניקס נגד ד"ר סאר ושני הדינוזאורים צדים אותו והורגים אותו יחד, תוך שסויונה צופה בכך במחשב.

#### קפטן לאנג	(סטיבן פו)
קפטן לאנג הוא הקפטן של ספינתה של הברוקרית השולחת דינוזאורים למכירה בסנגל. הוא ואנשיו מוצאים את החבורה והקפטן שוקל לזרוק אותם לים, אם כי מתרצה לאחר שאלה עוזרים לו, מצילים את חייו ממג'ונגזאורוס רועב ולכלוא אותו וקפטן לאנג בתמורה נותן להם לעזוב על סירת הצלה. עם זאת אנשיו מצליחים לעקוב אחרי תיבת הביצים של באמפי ואחרי "גבה" שנשבית. ואולם למרות מאמציו סויונה מודיעה לו שהוא נכשל ושולחת אחריו את האטרוסירפטור שלה. קפטן לאנג מנסה לקפוץ לבור לצד החבורה, אך נתפס בידי האטרוסירפטור ונהרג.

#### סוליבן ([[גדעון אמרי]])
סוליבן הוא עוזרו הראשי של קפטן לאנג בספינה. הוא מאיים על החבורה במוט חשמל ומסכים לקפטן לכלוא אותם ואז להשליך אותם לים. עם זאת בריחת הדינוזאורים על הספינה גוררת את הצוות לשתף פעולה במטרה לכלוא את הדינוזאורים כמו המג'ונגזאורוס. סוליבן קורא לקפטן לתת לחבורה להציל את קנג'י בסירת הצלה, למרות שככה הם יינצלו. עם זאת הוא ואנשיו עוזרים לתפוס את הביצים של באמפי ואת "גבה". ואולם בהמשך סמי מוצאת לאחר שדינוזאורים רבים השתחררו את גופתו לאחר שנטרפה בידי סוכומימוס.

#### ארנסט ([[סקיילר ג'יסונדו]])
ארנסט הוא ראש תנועת "שחרור דינוזאורים עכשיו" (שד"ע), העוסקת בשחרור של דינוזאורים מכלובים. הוא ואנשיו פורצים לחוות פרטיות במטרה לחלץ באופן לא-חוקי דינוזאורים, אם כי לעיתים הוא פזיז מדיי נגד יריביו כמו עובדים שנשארו קרוב למכלאות, אותם ניסו לשחרר והדבר גורר את ברוקלין לנסות לעזור להם לברוח. ארנסט בעל קשרים בעולם והוא אינו חושד שברוקלין משתמשת בזהות בדויה כדי למצוא את הברוקרית. לאחר שברוקלין מאתרת עדות לברוקרית בדובאי היא מבקשת עזרה מארנסט וזה מארגן לה טיסה לשם, כדי שתעזור להוביל התפרעויות שם.

#### ג'יה	([[ביאטריצ'ה גראנו]])
ג'יה היא חברתו האיטלקייה של בן ונכחדתה של נונה. החבורה מגיעה לביקור בוילה של סבתה באיטליה, למרות שהם לא האמינו שלבן באמת יש חברה אירופאית. עם זאת היא פותחת להם את הדלת ומארחת אותם בבית סבתה. ג'יה לומדת פלאונטולוגית והיא דוברת אנגלית ואיטלקית. בדומה לבן היא חושדת ב"ביוסין" ובתעלומות הקשורות לדינוזאורים וכן מתנגדת לשימוש בטלפונים מאחר שאפשר למצוא אותם. ג'יה עוזרת לחבורה להחביא את הביצה של באמפי מסבתה ושמחה כשזו בוקעת. לאחר שנונה משאירה את "חלקלקי" שבקע בחוץ היא מוכיחה אותה וקוראת לה על התנהגותה, מה שמאלץ את סבתה להתנצל. הם מצילים את "חלקלקי" מהפירורפטור והאסטרוסירפטורים של המאמנת ולאחר מכן ג'יה עוזרת לחבורה להגיע לברוקלין במלטה כדי לעצור את סויונה. היא נפרדת מבן תוך שהיא מלווה את קנג'י וסמי לטיסה הביתה עם "חלקלקי" אך עוזרת להם כשהם מגלים שההפירורפטור השתחרר מהמטענית שלו. הם הולכים להזהיר את האנשים במגרש הסקי וג'יה מפעילה את הכריזה של האזור. ג'יה גם מצילה את סמי וקנג'י לאחר שנתקעו במפולת שלגים ומודיעה להם שפיספסו את הטיסה. עם זאת סמי וקנג'י מבינים ש"באמפי" נלקחה בידי ביוסין ונשארים באיטליה כדי לחלץ אותה, תוך שהם נפרדים מג'יה.

#### נונה ([[איזבלה רוסליני]])
נונה היא סבתה של ג'יה והיא דוברת איטלקית שוטפת אך מדברת רק אנגלית חלקית. נונה מפחדת מדינוזאורים כתוצאה מאמונות טפלות ועקב עדויות על קורבנות דינוזאורים שנשמעו. בשל כך החבורה מסתירה ממנה את הביצה של באמפי ואת "חלקלקי" כשבקע. ואולם נונה מגלה את קנג'י עם חלקלקי ונסערת צועקת עליו שיוציא אותו החוצה. היא מתרצה בשלב מסוים אך כשחלקלקי צריך לשירותים היא מניחה אותו בחצר והוא בורח לכיכר. קנג'י מתעמת איתה וג'יה מוכיחה אותה ומודיעה לה שהיא הסתירה את לימודי הפלאונטולוגיה שלה, בשל יחסה מה שגורר את נונה לשנות גישה. החבורה יוצאת עם ג'יה ונונה לחפש אותו, כשהם נקלעים לקרב בין פירורפטור לאסטרוסירפטורים של המאמנת. באומץ נונה מצילה את חלקלקי אך נקלעת לסכנה ובן מציל אותה. בשל כך החבורה משנה את יחסה אליה. נונה גם מנסה לעזור לסמי ויאז כשהן נפרדות וכן משתיקה את החבורה הרבה על יחסה על ברוקלין. נונה נפרדת מהחבורה ובייחוד מקנג'י תוך שג'יה מסיעה את סמי וקנג'י יחד עם חלקלקי לארצות הברית, אם כי הם מפספסים את הטיסה.

#### דאבי	(מרואן סלאמהד)
דאבי הוא עיתונאי אופנה שהחליט לעקוב אחרי סויונה ומכירות הדינוזאורים במטרה לעצור אותם. הוא מגדיר את עצמו "ברוקלנדר" (ממעריצי ברוקלין כשהייתה סלבית), מה שעוזר לו לזהות את האחרונה בשוק הלילה של מלטה. עם זאת ברוקלין חשדנית כלפיו ומבקשת שלא יעקוב אחריה, לפני שהיא מאיימת עליו שיזדהה תוך איום בליסטרוזאורוס תוקפני כלפיו. דאבי מגלה לה על תוכניתו והיא עוזרת לו לצלם מפה של האזור, אך מזהירה אותו שאסור לדבר באזור ושייפגש במקום אחר. ברוקלין מאחרת ודאבי מאבד את האמון בה. עם זאת סויונה מאתרת אותו ומוציאה על המאמנת שתשתמש באסטרוסירפטורים להרוג אותו. ברוקלין נתקלת בו לאחר שנשלחה לו הודעה, לכאורה ממנה והיא מזהירה אותו מהמאמנת, אך זו מתקרבת אליהם. ברוקלין קוראת לה לעצור כי החיסול בוטל, אך המאמנת מטיחה את דאבי לקיר והוא מאבד הכרה תוך שהיא חוטפת את ברוקלין. דאבי מתעורר ומחפש את החבורה של ברוקלין, כשהוא מצליח לאתר את בן, דריוס ויאז ברחובות. הם מבינים שצריך לשחרר אותה מהמאמנת ובינתיים בורחים מהדינוזאורים שנמלטו מהכלובים, כמו גם מהארבה הענק שגם משתחרר ובורחים לחדר של דודג'סון. הם מחליטים להגיע לאמפיתיאטרון, שם המטוס של סויונה ינחת ונמלטים מהארבה המתפרץ לחדר וכן מדימורפודון שחוטף את בן ודאבי מחשמל אותו, מציל כך את בן. החבורה מצילה את בארי מלכידה תחת מכלאה ולצד דאבי מגיעים לסויונה ולצד הסוכנות הצרפתית לעצור אותה, תוך שהם מתאחדים עם ברוקלין.

#### ריו (שון רוהניד)
ריו הוא אחד מסוחרי הדינוזאורים בשוק הלילה, האחראי על ליסטרוזאורוס תוקפני וכן על מספר דינוזאורים תוקפניים נוספים. הוא אכזרי ומחשמל ביעילות את המונולופוזאורוסים שבשליטתו כשהם מנסים לתקוף אותו. תחילה הוא לועג לברוקלין אך היא מפילה את ידו באמצעות ידה האלקטרונית והוא מתרצה ומציע לה לקנות דינוזאורים ומקבל את הצעתה לקנות את האסטרוסירפטורים של סויונה, למען סוחרים שצריכים מתנקשים חרישיים ברחבי העולם. הוא גם לא מופתע מהשליטה של דודג'סון בשוק הלילה. ריו נראה גם בחוץ כשהוא נכנס לקטקומבות מהרחובות, מה שעוזר לדריוס, בן ויאז להסתנן לשוק. לא ברור מה קורה לו כשהדינוזאורים משוחררים אך ייתכן שהוא נמלט, נעצר או נהרג.

#### פרופ' צ'אק דסאי ([[סנדהיל רממורת'י]])
פרופ' דסאי הוא פרופסור ב"אוניברסיטת דלני" ויועץ של האו"ם לענייני דינוזאורים. הוא מוכר לג'יה ובן מהרצאותיו והתנגדותו לארגון "ביוסין" ול"מחלקת היצורים הפרהיסטוריים" (מי"פ), לאחר שהבין על השחיתות בקרבם וכן עקב השליטה המסוכנת של ארגון פרטי על כוח רב מדיי. הוא הציע לאו"ם להתנגד לתוכניות של דודג'סון, אך זה משתמש במאמנת והאסטרוסירפטורים שלה כדי לאיים עליו, תוך שהמאמנת לוחשת לו מה לעשות. לאחר מכן הוא מחליט לתמוך ללא כל סיבה ב"ביוסין" מה שמעלה את החשד של ברוקלין, בן וג'יה. לאחר ההצלחה סויונה מציעה לדודג'סון לעשות אותו דבר על היועץ האזורי קורסו, אך דודג'סון מעדיף בניגוד להוראתה להרוג את היועץ באמצעות המאמנת והאסטרוסירפטורים, והיא מבינה שהוא חותר תחתיה, מה גם שלא שילם על עזרתה נגד דסאי.

## קישורים חיצוניים
*שחקני הסדרה באתר spark notes 

*
קטגוריה:רשימות של דמויות קולנועיות